
Aş fi început această cronică cu Jon 
Vartic, par lui-même sau măcar cu dia- 
logul Maestrului cu Liviu Malița, „Un 
universitar bun trebuie să aibă şi un 


pigment artistic în el”, dacă aş fi ştiut 
că epuizează, cel puţin o parte din şti- 
rile importante din biografia lui Ion 
Vartic. Fiindcă, trebuie să precizez, nici 
un scriitor român de seamă — cred că 
nici unul — n-a avut o asemenea risipă 
de rubedenii ilustre ca Ion Vartic. Aşa că 
decupez din articolul lui Mircea Popa, 
istoric literar de referință, acest Portret cu 
linii mişcate: „lon Vartic s-a născut sub o 
zodie norocoasă. Tatăl său era inginerul 
Universităţii clujene, iar el stătea gard în 
gard... cu Colegiul Academic crescând şi 
formându-se în atmosfera stimulativă a 
acestui mediu academic în care oamenii 
şi tradiţiile trecutului erau preţuite la 
justa JAj valoare. 

n plus, în ascendenţa sa famili- 

ală se găsea un punct de reper 

important: familia Stanca, aceea 
care dăduse Clujului nu numai pe pro- 
topopul Sebastian Stanca (coleg cu O. 
Goga în colegiul de redacţie al revistei 
„Luceafărul”), dar şi pe Dominic Stanca, 
fondatorul Spitalului de naşteri şi pro- 
prietarul Băilor Termale Someşeni, pe 
Radu şi Horia Stanca, ziarişti şi literați 
de talent”. Biografiile continuă firesc, 
cu istoria lui Radu Stanca şi era firesc ca 
studiul să fie prelungit cu mai multe ştiri 
privind bibliografia eminentului clujean 


Ion Vartic, fiindcă neştiutorul are parte 
de încurcături, aşa cum am avut şi eu. 
Citesc secţiunea care mi-a fost acor- 
dată în excelentul volum consacrat lui 
Ion Vartic (Jon Vartic Un joc de oglinzi, 
volum coordonat şi revizuit de Marta Pe- 
treu şi Anca Haţiegan) şi recunosc că... 
am uitat detaliile. Încep cu istoriile de la 


Când coada la mâine 

se tăia ca la câine 

şi numerele de Germani- 

a-şi îmbrăcau în Armani, 

seara, stopurile 

cât Amsterdam shop-urile 

cu pahare-muze 

pentru ventuze, 

de nici prin Vis- 

cri Prinţul Charles n-ar fi zis 

că va vedea, fără să scuture 

un braţ, cincizeci de metri fluture, 
la 'Tokio, două mii 

douăzeşunu, mai ţii 

minte că, din adâncul vocii, 
te-ai mutat la Pedagogi- 

cul de peste Olt, 

ca mine, acum, dintr-un Bolt 
sau Uber şi-un demon 

interior, de la Orange la Lemon? 


începutul anilor nouăzeci, când, înzes- 
trat de mai multe funcţii în Timişoara 
nouă — proaspăt înnoită —, alergam la 
Ministerul Culturii după aprobări. Pri- 
etenii mei, care le ştiau pe toate, ştiau şi 
că aprobările puteau fi obţinute repede- 
repede de la secretarul de stat Ion Vartic, 
clujean echinoxist odinioară. Am descris 
alergătura mea prin ministere, sublini- 
ind că nu l-am găsit pe lon Vartic pentru 
aprobări fiindcă era la Cluj, unde mun- 
cile sale intelectuale primează. Nu vrea 
să fie administrator. Fi bine, din acest 
volum aflu că Ion Vartic muncea din 
greu chiar în minister, era în Bucureşti 
găzduit de Ion Ianoşi de la care mai pu- 
tea afla multe. 
apitolul introductiv al volu- 
mului este — fireşte — scris 
de Ion Vartic: „D-ale tea- 
trului la Echinox sau Cum s-a născut o 
şcoală teatrală la Cluj”. Cum s-a născut 
o şcoală teatrală? „Dacă fondatorii trupei 
s-au îndreptat ulterior spre poezie, proză 
şi critică literară, urmaşii lor — mai ac- 
tori decât primii — s-au mântuit de epoca 
mohorâtă în care trăiau în primul rând 
prin teatru. Spun explicit, ei au devenit 
prin rigoare şi autocontrol creatori de ro- 
luri rivalizând, fără exagerare, cu actorii 
profesionişti, dar având, precum fonda- 
torii trupei, o calitate în plus, esenţială, 
erau filologi, aşa că înțelegeau mult mai 
repede sensul replicii, ştiau să frazeze co- 
rect cu efecte teatral instantaneu asupra 
spectatorilor.” 
moţionante sunt paginile în- 
văţăceilor, o pagină-reper îi 
aparţine lui Andrei Şerban: 
„Doru Vartic, aşa cum l-am cunoscut eu, 
este nu doar eseistul strălucitor, intelec- 
tualul rafinat, ci şi un maestru al farse- 
lor şi şotiilor (se amuză des să-l joace pe 
Puck, ca să-şi pună prietenii în situaţii 
comice, dintre cele mai neaşteptate). Şi, 
culmea, astea vin din partea unui mare 
timid. Doru e un timid care, ca toţi ti- 
mizii, poate deveni un vulcan aprins, iar 
lava lui frige rău. (...). Dar Doru, cel pe 


care îl cunosc, e şi un om de teatru de 
înaltă valoare”. 

Pagini memorabile îi aparțin lui 
Adolf Bioy Casares din Buenos Aires: 
„Sosind astăzi de la ţară, am citit scri- 
soarea şi prefața dumneavoastră: aceasta 
din urmă este de o atare luciditate şi de o 
înţelegere atât de amplă, încât îmi depă- 
şeşte posibilitatea unui răspuns imediat. 
Chiar dacă nu m-aş grăbi, n-aş fi foarte 
capabil să răspund tuturor întrebărilor 
dumneavoastră. Să spunem că nu vreau 
să întârzii scrisoarea şi că voi răspunde 
întrebărilor celor mai simple./ Cred că 
sunteţi cel mai atent dintre cititori (in- 
clusiv dintre critici) /.../ Vă rog să mă 
credeţi, mă simt mândru că am stârnit 
un studiu ca al dumneavoastră”. 

Şi mai elocvent este portretul Pro- 
fesorului Vartic făcut de studenţii săi, 
portret realizat „la întrebările lui Eugen 
Wohl”. Din Buenos Aires îi răspunde 
Corina Alexandra Bunea, care îşi amin- 
teşte că Profesorul avea umor. Cătălin 
Mardale adaugă: domnul Profesor are 
un simţ al umorului foarte dezvoltat. „În 
ultimul an de masterat, datorită dom- 
nului profesor Vartic, am descoperit un 
personaj enigmatic, care a început să-mi 
devină foarte drag”, declară Alexandra 
Felseghi, promoţia 2009 la regie tea- 
tru. Oana Budău Tanyagy, studentă la 
teatrologie, promoţia 2005, e psiholog, 
clinician şi psihoterapeut. În penuria 
de publicaţii, teatrologia e o profesiu- 
ne păguboasă, aşa că psihoterapeutul 
are cuvântul: „Domnul Vartic e un om 
deştept. Cu simţul umorului. Are un soi 
de meticulozitate care pe mine personal 
mă fascinează”. Cuvântul „fascinaţie” 
mai apare în răspunsurile absolventei din 
2005. Ca şi „simţul umorului”. Despre 
magnifica triadă echinoxistă (Ion Pop, 
Marian Papahagi, lon Vartic), despre 
cărţile Profesorului, despre anii în care, 
director de teatru, a oferit oraşului mari 
spectacole, a fost alături de mari regizori, 
scriu/ vorbesc şi alţii, în această Carte 
atât de necesară. 

MARTIE 


1 martie 1955 s-a născut Duşan Baiski 
5 martie 1969 s-a născut Laura Cheie 
8 martie 1935 s-a născut Radu Ciobanu 
10 martie 1940 s-a născut Slavco Almăjan 
- 10 martie 1953 s-a născut Slavomir Gvozdenovici 


- 10 martie 1957 s-a născut Igor Isac 


- 13 martie 1940 s-a născut Dragomir Horomnea 

- 15 martie 1942 s-a născut Ildico Achimescu 

- 15 martie 1971 s-a născut Marius Gabriel Lazurca 

- 16 martie 1946 s-a născut Sabin Opreanu 

- 17 martie 1946 s-a născut Alexandru Deal (Hegeş Spătaru) 
- 17 martie 1960 s-a născut Miladin Simonivici 

- 17 martie 1950 s-a născut Smaranda Vultur 

- 17 martie 1940 s-a născut Vasile Petrica 

- 18 martie 1942 s-a născut Eugen Dorcescu (Eugeniu Berca) 
- 19 martie 1941 s-a născut Esztero István (Estero Ştefan) 

- 22 martie 1983 s-a născut Petra Curescu 

- 24 martie 1932 s-a născut Beatrice Stanciu 

- 28 martie 1952 s-a născut Lucian lonică 

- 28 martie 1940 s-a născut Iulia Schiff 

- 29 martie 1948 s-a născut Ion Căliman 

- 30 martie 1939 s-a născut Florin Bănescu 


- 31 martie 1948 s-a născut Iosif Caraiman 


Marcel TOLCEA 


Într-o scrisoare din octombrie 1982, Mihail Avramescu îmi promitea că vom 
vorbi faţă în față, când îl voi fi vizitat la București, despre două lucruri asupra cărora 
îi cerusem părerea: despre cartea lui Vasile Lovinescu, 4/ patrulea hagialic şi despre 
nişte francezi căutători de isihie prin România care îl contactaseră, epistolar, pe pri- 
etenul meu Mircea Tămaș. În acei ani nu ştiam că fusese implicat în mișcarea de la 
Rugul Aprins și, mai ales, nu știam că asupra lui Avramescu planau anumite bănuieli 
cu privire la greii ani ai deceniului șase. Exact așa cum planau și asupra lui Scrima sau 
chiar Antonie Plămădeală. Peste vreo două decenii, când am aflat ce s-a întâmplat cu 
cei arestați în așa-zisul lot „Alexandru Teodorescu şi alții“, m-am temut mereu că voi 
găsi dovezi despre faptul că Avramescu a scăpat de arestări şi prigoană din pricini mai 
puţin oneste. Nu a fost cazul, din fericire. Oricum, bănuielile mi-au fost întărite și de 
diverse zvonuri pe care comunitatea românească din Paris încă le colporta în primii 
ani de post-comunism. Prin 1993-1994, când am stat de vorbă îndelung cu Paul 
Barbăneagră despre Părintele Mihail, am aflat ce gândea despre această rană simbo- 
lică aproape /e tout Paris roumain, inclusiv Marin Tarangul, cel care, prin mama sa, 
ştia o serie de lucruri mai puţin plăcute despre anii ‘50. 

incolo de rumori, pentru mine era însă foarte clar că — așa cum am 

scris deja — opţiunea ortodoxă era în deplină prelungire a viziunii 

guenoniene: ratașarea la o Tradiţie, id est religie revelată, care ar putea 
exprima şi o dimensiune trans-personală. În catolicism, o asemenea procesualitare 
este, dogmatic vorbind, imposibil de afirmat, fiindcă Mântuirea nu presupune în 
niciun fel transcenderea condiţiei umane! Nu însă şi în ortodoxie, mai precis în 
isihasm. Într-o Notă adițională din Mitul sfâșiat, Vasile Lovinescu aşază cu exactitate 
accentul pe ceea ce diferenţiază cele două confesiuni vorbind despre o dimensiune 
soteriologică: 

„Se ştie importanţa muntelui Thabor în tradiţiile cele mai tainice ale creştinis- 
mului. Pe Thabor s-a schimbat la față lisus Hristos, lângă dânsul apărând Moise şi 
Ilie. Lumina care-l înconjura a fost numită lumina thaborică în esoterismul creştin, 
şi dobândirea ei o căutau isihaştii. O dispută celebră s-a ridicat între ortodocşi şi 
catolici, aceştia din urmă declarând lumina thaborică drept creată, pe când ortodoc- 
şii o socotesc necreată. Nu e o ceartă de cuvinte, căci în isihasm obţinerea luminii 
thaborice este sinonimă cu 7Peosis, Divinizarea, pe când în gândirea catolică, acel ce 
practică rugăciunea minţii, până la termenul ei, tot creatură rămâne”. 

Isihasmul devenise parte integrantă a ortodoxiei încă de la Sinodul de la Con- 
stantinopol din 1351, când Grigore Palama, doctrinarul său cel mai important, a fost 
canonizat. Miezul isihasmului — socotit de romano-catolici o erezie! — îl constituie, 
cum citam supra, teognozia, conlocuirea Cuvântului divin în om. Un subiect ce a 
constituit miezul unor abordări dogmatice mai ales în exilul rusesc al Academiei 
Saint Serge din Paris prin abordările lui Paul Evdokimov şi Vladimir Lossky. E o 
temă ce îl preocupa şi pe Eliade după rămânerea în Franţa şi, aşa cum am scris în 
cartea despre el, tema are o ingenuitate mult mai mică decât pare. În volumul Mefis- 
tofeles şi androginul, abordând experienţa Luminii Taborice la Grigore Palama, Eliade 
conchide așa: „Imitându-l pe Cristos, sfântul devine demn, prin graţia divină, să fie 
transfigurat Chiar în timpul vieţii pământești”. 

Evident, aici trebuie căutat locul geometric al convertirii lui Avramescu sau al 
prezenţei lui Anton Dumitriu și Andrei Scrima la Rugul Aprins. 


bd -= - 


lui 16 spaniol, se născuseră, toți, pe lîngă 
vreo apă. Şi, de imberbi, toți vruseseră să 
scape de ghinioanele ibere trecînd apa cea 
mare către Lumea Nouă; doar că nici unuia 
nu i-a ieșit. 

Dar Bebe şi cu mine păream, în ado- 
lescenţă, a ne fi născut în Picăreştii de Sus: 
(1) doar pe cei din de Jos îi puneau la po- 
preală oamenii flexibilei legi; (2) noi eram 
meniţi să traversăm Atlanticul. Pînă atunci, 
cade un septembrie cald peste Bucureşti, să 
te scoată în fire, nu alta. N-aveam nimic de 
făcut ori de pierdut, aşa că, hai la mare! Ne 
ducem la capătul Colentinei, trec ore, auto- 
stopul nu dă roade, ne dor mîinile de la atîta 
fluturat, o lăsăm baltă (după toată cearta cu 
mamele respective)?, hai, încă cinci minute, 
cît de-o ţigară, poate ne ia ăsta, iar ghinion, 
iar cîțiva paşi încolo şi încoace, ca-n celulă, 
se îngroașă noaptea, cînd, minune! 

e opreşte un camion cu platformă 

închisă în spate, unde mergeţi, 

băieţi?, la Constanţa, eu merg la 
Brăila, pot să vă las la Țăndărei. Şi ne-am ur- 
cat. Inăuntru, câțiva şantierişti neraşi şi vreo 
două-trei doamne. Irăznea a ţuică, Mără- 
şeşti şi voie bună, apoi au adormit, tuşit, 
sforăit, pe cînd noi, ca viezurii, plănuiam şi 
l-am clopoţit pe şofer tocmai cînd camionul 
care se visa autobuz a trecut pe sub un stîlp 
luminat, aşa că de-a lungul lung al Ţăndăre- 
ilor ne-am oprit chiar la mijlocul întunecos 
dintre două lumini. Ieşirea răspundea în 
spate, aşa că am luat-o la picior amîndoi, că 
de toate ne trecuseră prin cap în cele vreo 
trei ore, numai să plătim, nu. Sesizînd des- 
tul de repede neregularitatea, şoferul s-a dat 
jos împreună cu celălalt maciste din cabină 
şi-au început să alerge după noi agitînd ma- 
nivele, furci, topoare şi proferînd bădărănii 
prin noaptea seacă. 

Cum să stăm cu miinile-n sîn, cînd ale 
lui Bebe cărau o ditamai sacoşă (Adidas, 
OK?) care-l cam deranja la alergat, iar ale 
mele ţineau, atît din stînga, cât şi din dreap- 
ta, de cortul militar de deasupra rucsacului 
militar care trăgeau ca la 25 de kilograme 
împreună? Şi-am fugit, şi-am alergat şi 
ne-am vădit mai sprinteni decît furia ur- 
măritorilor, ale căror înjurături se pierdeau, 
prea încet, în depărtare, cînd, deodată, ceva 
m-a proiectat, elastic şi contrar, în buruie- 
nosul şanţ de la marginea şoselei. Bebe a 
aterizat şi el lîngă mine, şi minute bune am 
tot scrutat şoseaua, cu inimioarele bătinde 
cînd vedeam faruri venind dinspre Brăila, 
din tranşeea lăsată acolo expre de cel de sus. 
Chiar acolo am priceput că mă aruncase în 
şanţ o coardă de oţel care ancora stâlpul în- 
cununat de un bec chior, lăsîndu-mi, pen- 
tru cîteva luni, o mîndreţe de dungă vineţie 
pe umăr-piept-şold. 

'Teleap-teleap, am ajuns la gară, ne-am 
întins pe-o bancă lustruită de înaintaşi şi 
am răsfoit niţel din Kafka. Un naş negru, 
prin noapte, urmat de-o grabnică pogorire 
în Feteşti gară, apoi de un drum cu auto- 
dezabuzatul prin hiîrtoape de neratat pînă 
la Borduşani, unde stătea unchi-miu, care 
domiciliase obligatoriu pe-aceleaşi maluri 
miloase de care viaţa nu s-a mai ostenit să- 
| despartă. Am ajuns cam devreme în sat: 
cocoşii terminaseră, oamenii nu începu- 
seră, aşa că în praful uliei, selenar, care la 
fiecare şut se ridica nor, am jucat un fotbal 
aşa-şi-aşa cu Bebe, că mingea nepoțelului 
meu era cam dezumflată. S-au sculat ai 
mei, ne-au hrănit, culcat, trezit, hrănit şi, 
înainte de-a ne lua rămas bun, am mai apu- 
cat să extragem cu o agrafă vreo sută din 
puşculiţa-porcuşor roz al lui Teodor, care, 
la doi ani, ce să priceapă? 

Apoi, din, iarăşi, Feteşti, am prins per- 
sonalul ţestos de Mangalia şi, după cîteva 
tepe atît de modeste că nu merită numite, 
iată-ne la buza Graalului doimaiot al mă- 
rii. Ne-a luat mai mult să montăm cortul 
decât să ne numărăm banii, că ieşeau, şi la 

cantitate şi la calitate, tot zece lei (care, pe 
atunci, făceau cam tot atît cît nu fac azi). 
De ei se putea cumpăra o pîine, un pache- 
ţel de stixuri (care, înfipţi în pîine, o fac 
să pară mai multă, mai surprinzătoare) şi 
o pungă cu biscuiţi expiraţi, dar nu de-atit 
de mult cît compotul de struguri, pe care, 
după un dialog cu miez, nu ştiu de ce l-am 
luat. Orice-or crede egiptenii, soarele nu 
ţine de foame, chiar dacă eşti nudist, cum 
eram noi. Şi cum zăceam la soare, fame- 
lici de dinăuntru, dar suspecți, cum te uiţi 
dinspre primărie, pam! o motoretă Mobra 
se opreşte coloşa şi de pe ea coboară Fane 
Maitec, coleg de clasă al lui Bebe, şi un al- 
tul însoţit de o valiză mare cît să încapă în 
ea un porc. 

Fane era faimos în Bucureştii vremii 
pentru diverse aspecte, între care mersul pe 
o bicicletă fără cauciucuri pe şina tramva- 
iului, doar ca să frîneze apăsat spre a lăsa în 
urmă o jerbă de scântei vizibile de departe 
pe însăşi Şoseaua Ştefan cel Mare. Bă, face 
Fane, stăteam ieri dimineață la geam, că-mi 
ştiţi obiceiul, cînd îl văd pe Dan (?) ăsta 
că-şi ambala Mobra prin cartier, de unde- 
o ai?, mi-a făcut-o tata cadou că am intrat 
la facultate, stai o clipă, mi-am aruncat de 
toate în valiza asta cu care fusese bunicul în 
Africa, Dane, hai la Doi Mai! Băiat bun, 
Dan (?) s-a conformat, aşa că au ajuns la 
mare în vreo douăjde ore, dacă nu mai 
mult. 

Nu trece o oră şi Fane sare, în nud, pe 
motoretă, dar cum nu poţi lua cine ştie ce 
viteză pe nisip, se urcă vreo zece metri pe 
faleza doar uşor înclinată, motoru-i moare, 
lasă Mobra acolo şi se întoarce voios, bă, 
cinşpe metri, aţi văzut? alpinist mă fac, şi 
cade adormit pe nisip. Că era paj, Dan (?) 
s-a canonit cu motoreta la vale, a lustruit-o 
puţin şi a adormit şi el. Bebe şi cu mine 
rideam tot timpul, dar asta nu ne-a ţinut 
mult de foame, aşa că a doua zi dimineaţă 
ne ducem în sat să nu ştiu ce, cînd îl văd 
pe văr'miu, Gheorghiţă, în curtea lui Meri 
Dragomir, gazda noastră de dintotdeauna, 
sub umbrar, la masă, şi pe masă — hrană. 

Într-o clipă, m-am înţeles cu Bebe din 
priviri, am fugit la cort, am luat compotul 
de struguri şi biscuiţii unsuroşi (deşi jur că 
nu aveau pic de unt într-înşii), şi ne-am în- 
tors, trecînd nepăsători, prin faţa curţii cu 
Gheorghiţă şi masa şi el ne-a strigat, bucu- 
ros să ne vadă şi (nu-i aşa că n-aţi mîncat 
azi?), ne-a invitat să ne înfruptăm cu ei din 
salamul de Sibiu şi din telemeaua şi din 
toate celelalte, ba chiar şi din dulceaţa de 
caise de care gemea masa acoperită cu o 
abia ghicibilă muşama în carouri. Uite, am 
adus şi noi nişte biscuiţi şi-un compot de 
struguri, lăsaţi, băieți, înfruptaţi-vă, politi- 
coşi, nu ne-am dat rugaţi. Gheorgiţă era cu 
vreo douăzeci de ani mai mare decît noi, 
inginer, salariu, venit în concediu cu o ga- 
gică ţuţ, aşa că am mîncat nemilos, iar cînd 
am plecat, ne-a zis, mustăcind, să ne luăm 
strugurii şi biscuiţii şi scenariul s-a repetat 
în următoarele zile, că nu scăpam de stru- 
gurii care parcă deveneau mai pali ca coana 
Lenuţa şi de biscuiţii mai unsuroşi pe dimi- 
neaţă ce trecea. 

epari, eram, hoţi, nu, aşa că în 

ultima zi i-am cerut nişte bani 

împrumut la care văr'miu mi-a 
zis că nYadmiră dirzenia, bravo, mă, de ce 
nu mi-aţi cerut de la început? şi ne-am dus 
la Musuret, bomba din sat unde grătarul nu 
adormea niciodată şi lăutarul nu se trezea 
din transa dionisiacă, şi-n muzică ciuntă şi 
fum ne-ntrerupt, am mîncat amindoi fleici 
uni ore şi ore, ca disperaţii, neclintiţi nici 
de apariţia lui Fane Maitec, care împru- 
mutase şi el de la nuş cine ca să dea pe gît 
vreo două sticle de spumă de drojdie, da el, 
solid bărbat, lucid, ne-a zis a doua zi dimi- 
neaţa, după ce ne-am întors de la ultimul 
breakfast la Gheorghiţă, că veniseră doi cu 
şepci de la primărie să ne ceară să plătim 
cinci nopţi de corting, la care am luat viteză 
şi în două minute eram ieşiţi de pe plajă. Iar 
în gara Mangalia ne-am spart toţi banii pe 
şuberekuri şi bragă, doar vreo cinci lei ne 
rămăseseră, cît să parlamentăm ca chiorii 
cu naşul de la Mangalia la Bucureşti, oraşul 
tinereții noastre. 

În 14 februarie, Andrei Şerban a participat 
la un dialog în Aula Magna Universității de Vest 
din Timişoara, alături de Mircea Mihăieș, mode- 
ratorul conferinţelor organizate sub genericul „La 
UVT, Cultura este Capitală”. După o perioadă în 
care aceste conferinţe, din motive lesne de înţeles, 
nu s-au putut desfășura decât online, timişorenii 
au putut în sfârşit să asiste „pe viu” la un dialog 
realmente special. 

Andrei Şerban este unul dintre cei mai 
importanţi regizori de teatru şi operă din întrea- 
ga lume şi, mai mult de atât, este un om a cărui 
prezenţă, atât fizică, dar şi ideatică, are ceva pro- 
fund fermecător. El a emigrat în SUA acum mai 
bine de cinci decenii, unde și-a început cariera 
în New York, la faimosul teatru experimental La 
MaMa F.T.C. Au urmat contracte pentru marile 
scene ale lumii, din Paris până în Tokio şi din Hel- 
sinki până în Los Angeles. De-a lungul timpului, 
despre montările sale s-a scris în cele mai impor- 
tante ziare ale lumii, iar munca lui a fost recunos- 
cută și onorată cu premii precum Elliot Norton 


Award sau Premiul Excelenţa în Cultură. 


Nu mai puţin impresionantă a fost cariera sa 
academică: Yale University, Harvard University, 
San Diego University și, nu în ultimul rând, Co- 
lumbia University, unde a predat până în 2019. 
Interviul acesta a fost luat la mai puţin de jumătate 
de oră după întâlnirea cu publicul timișorean și, în 
ciuda intensității celor două ore petrecute în Aula 
Magna, am fost surprins de disponibilitatea dom- 
niei sale. Mărturisesc că m-am gândit că, după zeci 
de întrebări la care abia răspunsese și după sute de 
interviuri pe care le-a dat de-a lungul timpului, 
poate că energia și generozitatea de a împărtăși, 
poate chiar capacitatea de a fi reflexiv instant, se 
pot diminua, însă, veţi vedea în cele ce urmează, 
nu a fost deloc așa. 


Alexandru Condrache: Vă mulţumesc că aţi 
acceptat să avem acest dialog. Are loc după un tur 


de forță, două ore de întrebări în Aula Magna. 

Andrei Şerban: Vă mulţumesc şi eu! 

— De o viaţă întreagă respiraţi teatru. Să 
presupunem că un student sau poate un refu- 
giat, cineva din Afganistan, să spunem, care nu 
a văzut niciodată o piesă, vă întreabă de ce este 
teatrul important. Ce i-aţi răspunde? 

— Este important pentru că este o formă de 
comunicare unică, ce nu poate fi repetată în ni- 
cio altă zonă a vieţii. Avem cu toţii nevoie să fim 
împreună. Aristotel spunea că omul este o ființă 
socială, deci nevoia de a fi împreună este organică, 
dar suntem atât de dezbinaţi, atât de însingurați... 
Viaţa, societatea ne-au făcut să trăim în mica noas- 
tră celulă a ego-ului, a orgoliului, fiind în același 
timp nefericiţi, iar dacă mergem în afară, înspre o 
sală de teatru, putem avea o perspectivă diferită. În 
Grecia antică, cetăţenii Atenei veneau în amfitea- 
trele imense ca să fie confruntaţi nu doar cu actorii 
de pe scenă sau cu subiectul unei tragedii grecești, 
ci şi cu aerul, cu stelele, cu cosmosul. Adică te 
simţeai dintr-o dată expus unei alte dimensiuni, 
care era mult peste cea a micului individualism 
subiectiv și astfel simţeai că ești parte integrantă 
din ceva ce te depășește, care e mai mare ca tine. 
Pentru asta cred că avem nevoie să mergem la tea- 


tru. Acum e adevărat că teatrul pe care îl vedem 
astăzi foarte rar corespunde acestei viziuni, pentru 
că simţi că spectatorii au așteptări, iar ce primesc, 
hrana, nu este deloc una bogată. Este un meniu 
destul de modest, de sărac. De câte ori fac teatru, 
încerc să le spun actorilor că suntem ca niște bu- 
cătari care pregătim un meniu ce trebuie servit pe 
o tavă de aur, dar această tavă este adesea de tini- 
chea. 

— Menţionaţi în mai multe ocazii că munciţi 
enorm. Aţi spus că sunteţi un workaholic. Aţi 
avut impresia vreodată că această muncă vă de- 
vorează, iar astfel nu trăiţi „viaţa adevărată”? 

— Da şi nu, pentru că atunci când eram tâ- 
năr mă refugiam în teatru ca să fug de viaţă. Eram 
în comunism, abia ieșisem din anii stalinismului 
îngrozitor, viaţa era încă foarte cenușie, totul era 
gri şi mergeai la teatru sau la biserică fiindcă voiai 


să simţi un vânt de schimbare, de libertate. Erau 
piese care te duceau în alte locuri, voiajai fără să 
voiajezi, pentru că nu aveai voie să mergi nicăieri, 
dar în imaginaţie te îndreptai spre altceva. Acesta e 
motivul pentru care voiam pe atunci să fac teatru. 
Dar e adevărat că, în timp, mi-am dat seama că 
devine un pericol acest workaholism, pentru că era 
un fel prin care evitam să trăiesc viaţa „adevărată”, 
fiind cât mai mult la teatru, la repetiţii tot tim- 
pul. Plecam acasă, mâncam, mă culcam, a doua zi 
dimineaţă porneam din nou spre teatru și trecea 
toată ziua. Nici nu vedeam strada, nu vedeam oa- 
menii, pentru că eram înfricoșat, îmi era frică de 
viaţă. Şi când mi-am dat seama de asta, târziu, am 
început să mă întreb de ce simt asta? Mi-e frică 
să trăiesc o viaţă care este nesatisfăcătoare, o viaţă 
care este plină de alunecușuri, de elemente nega- 
tive, nocive? 

Viaţa pe care o trăim nu e cea mai fericită și 
mi-am spus: da, dar să mă ascund în zidurile tea- 
trului, nici asta nu e bine, pentru că într-un fel 
teatrul trebuie să oglindească viaţa. Shakespeare 
spune că teatrul e oglinda vieții. Cum pot fi oglin- 
da vieţii, când trăiesc în teatru? Deci trăiesc o ilu- 
zie. Şi dându-mi seama de pericol, am început să 
reflectez cum pot să mă deschid înspre viaţă, în 
același timp gândindu-mă că în teatru încerc să 
ating o viaţă de dincolo, o altă realitate. Indienii 
spuneau că există două realități: cea a vieţii ordi- 
nare, în care credem că viaţa e reală, și adevărata 
viaţă, care este invizibilă, pe care o visăm, pe care 
din când în când, când suntem prinși de energia 
iubirii, o simţim, pentru că parcă trăiesc altfel 
când sunt îndrăgostit, parcă altă vibraţie circulă în 
trupul meu. De obicei, sunt greoi, sunt plictisit, 
sunt blazat, sunt pesimist, sunt capricios și dintr-o 
dată văd că viaţa poate să însemne altceva. 

Teatrul mă ajută, e ca o aromă specială, o 
linguriţă de miere de altă calitate, pe care altfel nu aș 
gusta-o. Cu excepţia unor momente excepţionale, 
viaţa obișnuită se desfășoară pe orizontală, iar tea- 
trul este o deschidere pe verticală. Am încercat să 
împletesc activitatea mea în teatru cu faptul că tre- 
buie să mă deschid, să trăiesc viaţa așa cum e, să o 
accept aşa cum e, cu greutăţi, cu multe momente 
întunecate și în același timp cu dorinţa și speranţa 
că se poate trăi altfel. 

- Menţionaţi două cuvinte cheie în mai 
multe interviuri pe care le-aţi dat de-a lungul 
timpului: melancolia și depresia. Cioran spune 
că suferinţa, care evident este parte din ce în- 
seamnă melancolia, pe de-o parte, ne înalță și, 
pe de altă parte, ne distruge. Fireşte că suferinţa 
pândește artistul, pentru că adesea nu atitudi- 
nea solară este cea care ne împinge spre artă. 
Cum jonglaţi, de fapt, cu suferinţa, cu melan- 
colia în raport cu munca dumneavoastră? 

— Un mare filozof, Gurdjieff, de care sunt 
foarte atașat, spune un lucru extraordinar. Ne 
aminteşte că suferinţa este obligatorie. Vrem nu 
vrem, nu putem scăpa. Întrebarea e: cum suferim? 
Dacă suferim ca un fel de robi, ca un fel de sclavi 
ai suferinței sau dacă o facem conștient. Suferința 
conștientă, suferința voluntară este expresia lui 
Gurdjieff, exprimă o durere acceptată, adică sufăr, 
dar nu ca un câine, ci ca un om. Să suferi ca un 
om Înseamnă să accepţi că e o stare necesară şi că 
într-un fel e o formă de durere pe care, dacă ţi-o 
asumi, ajută vieții, adică transmite o vibraţie care 
nu este distructivă. Dacă ne gândim la aspectul bi- 


blic, vedem exemple după exemple de personaje 
care au suferit pentru altceva decât pentru propria 
lor mică fiinţă. Suferi pentru altceva, care te înno- 
bilează. Așadar, dacă o accepţi, suferinţa poate fi 
constructivă. 

Problema pe care o am foarte des e că uit asta, 
uit ce spune Gurdjieff și alți mari înţelepţi. Și 
atunci sufăr prosteşte, mă simt depresiv, întune- 
cat, mă simt melancolic și, într-un fel, asta nu mă 
duce nicăieri. Deși e adevărat ce spune Cioran, că 
de fapt și depresia poate să ajute, pentru că am tre- 
cut prin mai multe faze de depresie în viaţa mea și 
îmi era rușine atunci să o spun, să o recunosc, nu 
voiam ca lumea să știe că sunt deprimat, și atunci 
o ascundeam. Dar, la un moment dat, mi-am dat 
seama că nu ar trebui să o ascund, fiindcă e necesa- 
ră, trebuie să trec prin ea, și într-un fel acest gând 
m-a ajutat să ies din depresie ca dintr-un tunel, 
iar astfel am devenit mai puternic. Nu în timp ce 
sufeream, pentru că atunci eram foarte slab, dar 
după ce am depășit momentul am fost mai tare, 
mai fortificat. 

— Aşadar, cumva aţi avut norocul să alegeţi 
acea variantă descrisă de Cioran în care suferinţa 
ne înalţă. Pentru că vorbim de suferință și pen- 
tru că întâmplarea face că astăzi, 14 februarie, 
este Valentine's Day, o sărbătoare mai degrabă 
laică, foarte populară în Occident, dar și în Ro- 
mânia, am să reproduc un citat care vă aparţine 
şi apoi am să vă rog să comentaţi în legătură 
cu ce vrea să spună... autorul: „Toți credem că 
iubim, spunem că iubim, e uşor să iubim. De 
fapt, e foarte greu să iubeşti. Nu știi niciodată 
cât de sincer ești când spui că iubeşti”. 

— Cuvântul „dragoste” este cel mai înalt cu- 
vânt din vocabularul biblic. Nimic nu este mai 
presus, doar că nu e ușor să ajungem acolo. Toți 
credem că iubim pentru cinci minute, dar iubim 
condiționat, te iubesc doar dacă tu mă apreciezi, 
te iubesc doar dacă tu îmi serveşti anumite dorinţe 
ale mele, deci iubirea este cel mai adesea extrem 
de egoistă. Te iubesc, dar te iubesc cu condiția că... 
asta nu e iubire. Pentru că acest gen de iubire duce 
foarte ușor la opusul ei, care e ura. Dacă nu mă 
iubeşti cum îmi doresc, atunci imediat iubirea 
devine o sursă de frustrare. Pentru mine, iubirea 
din timpurile medievale, a trubadurilor medievali, 
este de fapt iubirea adevărată. Pentru că trubadu- 
rii medievali aveau acest concept atât de generos, 
înălțător și frumos al iubirii ca o formă de sacri- 
ficiu. Când iubesc, sunt gata să mă sacrific ca ţie 
să îţi fie bine, sunt gata să renunţ la plăcerea mea 
ca tu să fii fericită, ca tu să fii sănătoasă, ca tu să 
prosperi. Dacă şi eu prosper lângă tine, ok, dar nu 
mă gândesc la mine niciodată. Mă gândesc întot- 
deauna la celălalt. Asta este extraordinar și foarte 
rar simt că sunt capabil de așa ceva. 

— Ce spuneaţi adineauri mi-a amintit de 
Tarkovski, pentru care ideea sacrificiului este 
esenţială. Am în minte o întrebare și vă spun 
sincer că ezit să o formulez. V-am auzit într-un 
interviu vorbind despre bătrâneţe și vă mărturi- 
sesc că, deși sunt încă tânăr, îmi e foarte frică de 
bătrâneţe, dar ceea ce aţi spus dumneavoastră a 
fost ca o pastilă pe care am înghiţit-o și mi-a fă- 
cut bine. Am să vă rog să îmi spuneți ce credeţi 
despre bătrâneţe. De ce nu ar trebui să ne fie 
frică de bătrâneţe? 

— Ceva ce pot să spun, deși e o idee pe care am 
citit-o, deci redau într-un fel ca un mic papagal, 


pentru că nu sunt nici eu prea pregătit pentru ceea 
ce se numeşte bătrâneţe, este că: „Totul e să fii pre- 
gătit”. Asta e ce spune Hamlet și cred că se referea la 
clipa morţii. Şi pentru asta nici dumneavoastră nu 
mai sunteţi atât de tânăr, îmi pare rău să vă amin- 
tesc. Un prieten de-al meu care nu mai e, doctor 
în New York și preşedintele asociaţiei doctorilor 
cardiologi, spunea atunci când l-am întrebat cum 
se simte la o vârstă înaintată: „Drept să îţi spun, 
nu am fost niciodată aici, adică nu am fost nicio- 
dată bătrân”. Deci, dacă o iei așa, poate e o șansă. 
Dumneavoastră puteţi spune la un moment dat: 
„Ah, am îmbătrânit, nu mai pot, mă dor şalele, nu 
mai am aceeași energic...”, dar poate altceva trans- 
pare, e un fel poate de reconciliere, de împăcare cu 
faptul că toată viaţa am fost când în stânga, când 
în dreapta, că nu am fost niciodată în armonie cu 
mine însumi, că am fost dușman, au fost mai mul- 
te voci în mine care se răzbunau una contra alteia 
şi, dintr-o dată, parcă toate s-au liniștit. E un fel 
de linişte pe care bătrâneţea ţi-o aduce ca pe un 
cadou și un fel de seninătate posibilă, te gândești 
că oricum ai trăit o viaţă, ai făcut multe greșeli și 
totuși ai făcut și lucruri bune. Adică sunt și lucruri 
pentru care trebuie să fii mulțumit și lucruri pe 
care ai fi putut să le fi făcut mult mai bine. Deci, 
ai un fel de privire de la distanţă, te priveşti pe tine 
de deasupra şi asta îţi aduce un fel de detașare și un 
fel de început de înţelepciune. 

— Vă propun să schimbăm registrul și să de- 
venim, cred, mai puţin sobri și mai pragmatici. 
Aţi emigrat în urmă cu mai bine de cincizeci de 
ani. Reveniţi frecvent în România, cunoaşteţi 
România, dar în același timp aveţi şi perspecti- 
va celui emigrat în Occident. 

— Niciodată nu mi-am pierdut cetăţenia româ- 
nă. Am avut pașaport românesc tot timpul, l-am 
adăugat pe cel american, deci am două cetăţenii. 
Nu mi-am trădat ţara niciodată. 

— Ce le-aţi spune tinerilor care sunt tentaţi 
să plece din ţară și, sper eu, la un moment dat 
vor cocheta cu ideea de a se întoarce. Ce credeți, 
merită să se întoarcă în România? Este Româ- 
nia o ţară în care finalmente să revii? 

— Răspunsul este pentru clipa de azi. Mâine, 
dacă mă întrebaţi, s-ar putea să dau alt răspuns, 
dar azi, 14 februarie, Valentine's Day, ziua dragos- 
tei, aş spune că dragostea de ţară ar funcţiona, iar 
revenirea acasă merită. De ce? Pentru că în Ame- 
rica nu e mai bine azi. Acum zece ani spuneam: 
„Dacă ajungi în America şi reușeşti să fii faimos 
în New York, poţi să fii faimos oriunde”. Azi nu 
mai cred că e adevărat, pentru că s-a devalorizat 
atât de mult calitatea vieţii, calitatea artei, Calita- 
tea. Cuvântul „calitate” nu este apreciat la nivelul 
la care ar trebui. America nu mai este pământul 
făgăduinţei, locul în care poţi trăi o viață a pionie- 
ratului. Dimpotrivă, te face să te simţi ca într-un 
fel de închisoare. De ce să fii în America? E ade- 
vărat că e un continent imens, e mult mai mare, e 
poate mai mult loc pentru toţi decât ar fi în Ro- 
mânia, dar acum foarte mulți tineri pleacă, deci 
poate că e loc şi să revii. Cred, așadar, că ar putea 
reveni şi ar putea chiar să fie foarte creativi în acest 
moment, aici, în România. Şi nu m-a obligat ni- 


meni să spun asta, nu vreau să sune a fals patrio- 
tism, nu o spun deloc așa. 

— O ultimă întrebare. Știu că vă place foarte 
mult Fellini. E un regizor mult mai tânăr, care 
amintește de marele Fellini și care este foarte 
popular, a luat și un Oscar în 2008. Sunt foarte 
curios ce părere aveţi despre el. Este vorba de 
Paolo Sorrentino. 

— Sorrentino, care a făcut acum un nou film. 
L-am văzut, e foarte, foarte bun. Mi-a plăcut acest 
al doilea film mai mult decât primul, pentru că 
este vorba despre viaţa lui, despre cum a crescut 
în Napoli, un tânăr care era foarte stângaci, care 
nu se simţea bine în trupul lui, care avea mii de 


întrebări despre cum să își trăiască viaţa, ce cale să 
ia. Vezi în film evoluţia acestui copil care în final 
pleacă la Roma și alege să fie în cinema. Este un 
film care te atinge, pentru că e foarte adevărat. 

— Așa e. Am să vă rog, în final, să faceţi o 
recomandare, fie teatru, fie film. Un film pe 
care să îl vadă poate cei mai tineri dintre noi, 
studenţii de pildă. 

— A șaptea pecete, de Ingmar Bergman. 

— Asta da provocare. Un film minunat. 

— Aş recomanda tuturor studenţilor să citeas- 
că Niciodată singur, cartea mea. Trebuie să fiu şi 
puţin egoist, pentru că în această carte am făcut 
portretele foarte multor oameni de artă extraordi- 
nari, le-am făcut portretele având în minte relația 
cu ei, directă sau indirectă, în orice caz personală, 
intimă. În ceea ce îl priveşte pe Ingmar Bergman, 
am un capitol întreg despre A șaptea pecete, pe care 
îl recomand din suflet. 


Interviu realizat de 

Mirel BANICA 
Antropolog, eseist 


Mărturisesc deschis că această idee legată de pre- 
nume m-a luat puțin prin surprindere. Pe vremuri, 
atunci când mă găseam la Geneva, eram bun prieten 
cu un elvețian a cărui mamă lucra la primăria oraşului 
şi care mi-a mărturisit, puțin încurcat, ştii Mirel, mama 
mi-a spus, aşa, mai confidențial, că românii sunt grupul 
etnic cel mai numeros de aici care aleg să-și schimbe numele 
sau prenumele, odată ce au obținut cetățenia elvețiană. 
Mi s-a părut încă o dovadă a urii de sine de care dau 
dovadă românii, acasă, dar și în străinătate. 

Un lucru este clar: prenumele meu, MIREL, nu 
mă mulțumește. Prea muzical, prea soft, prea femi- 
nin. Mă întorc iarăşi in Elveţia pentru a vă spune că o 
parte din corespondenţa academică sau administrativă 
pe care o primeam era adresată Doamnei (Madame) 
Mirel Banica — din cauza apropierii fonetice dintre 
“Mireille” și “Mirel”. Nu ştiu dacă există vreun avantaj 
în a avea un prenume mai degrabă rar, în afară de acela 


ancheta 


că oamenii te ţin minte parcă mai ușor. S-ar putea să 
mă înșel. Revenind la întrebare, mi-ar fi plăcut să am 
un prenume neaoș românesc, gen Gheorghe, cu toate 
că am văzut ravagiile pe care le produce pronunția şi 
caligrafierea unui astfel de nume, dacă alegi să trăieşti 
în Occident. Dar eu sunt prea bătrân să mai emigrez. 
Sau Paul — un nume simplu, direct, luminos. Până la 
urmă, Mirel-coadă-de-purcel, aşa cum eram strigat în 
şcoala generală, nu este atât de rău. Este al meu, m-am 
obișnuit cu el, trăim în simbioză. 


Scriitoare 

Nomen est omen. 

În mintea mea, numele, ca și ordinul, nu se discu- 
tă. Nu ți l-ai ales, cum nu ţi-ai ales momentul și locul 
naşterii. Că este o treabă serioasă o spune nu doar dic- 
tonul, ci și credința arhaică din părțile noastre că pe 


un copil greu bolnav îl poţi salva, păcălind moartea, 
doar ascunzându-l sub un alt nume. Dar tot altcineva 
înfăptuia sortilegiul, nu tu, de capul tău. Doar Ulise 
s-a sustras sorții, schimbându-și singur numele, nu? 
Ulise, care avea doar Nume, ca toţi eroii Antichității... 
La acela se referă şi dictonul latin, şi credinţa noastră 
populară. Asta face că nu m-am gândit niciodată cum, 
unde şi când altfel mi-ar fi plăcut să vin pe lume și sub 
ce nume. 

Chiar dacă există motive pentru care mi-ar fi plă- 
cut să mă boteze ai mei altcumva, niciodată n-am stăru- 
it în visare până la a decide cum anume. Dar bănuiesc 
că nu sunt singura și că mult mai puţini oameni decât 
credem sunt îndrăgostiţi de propriul nume: e ceva care, 
după ce că n-ai ales, mai e și pe viață. Cum ne mode- 
lează numele și rezonanţa, sau rezonanţele lui în mintea 
celorlalți, mereu asociat evident cu ideea pe care şi-o fac 
aceştia despre noi, ştim cred, cu toţii. Câţi dintre noi 
n-au trecut în școală prin botezul cu o poreclă inspirată 
de numele primit la naștere, oricât ar fi el de neutru? 
Forma asta de bullying, cum se zice azi, e clar că ne 
marchează. 

Dar cred că atunci când ai un nume rar, în legătură 
cu care imediat ce pășești într-un mediu nou, trebuie să 
dai explicaţii şi lămuriri, cum e cazul meu, felul cum te 
împaci cu el, depinde şi de tine. Într-o împrejurare sau 
alta, sau altul, eu le-am purtat pică alor mei, pentru cu- 
tuma pe care nu ei o instituiseră, de a da celei de-a doua 
fete, care eram, numele bunicii paterne, dar i se con- 
formaseră. Pot specula că mi s-a tras de aici, de mică, o 
dorinţă de a fi ca toată lumea și de a mă pierde în peisaj, 
în colectivitate, concomitentă cu aceea, contrarie, de a 
mă tot răzvrăti?... De ce nu, cu rezerva că niciun efect 
nu are o singură cauză. 

Clar însă că destinul m-a urmărit. Când cu numele 
bizar, Jela, am dobândit prin căsătorie numele de fami- 
lie Doina, am respirat degeaba ușurată. Am fost scutită 
de întrebarea: „Ce nume mai e şi ăsta ?” dar m-am tre- 
zit cu apelativul tandru Doiniţa, adevărat uzurpator de 
identitate şi diminutiv pe care chiar îl detest. Așa că iar 
am avut de dat explicaţii: „Nu, n-am vrut să vă induc în 
eroare, dar să vedeţi, bunica, tradiţia, familia.” 

Noroc că, pe lângă inconveniente, am avut, de-a 
lungul vieţii, parte, pornind de la nume, de o sume- 
denie de porecle cu sonoritate care mai de care mai 
nostimă și afectuoasă. Ultima, cea cu care m-a gratulat 
Ohara Donovetsky, în recentul Cozonac la patru mâini, 
plămădit împreună (apărut la editura Darclee — de Cră- 
ciunul lui 2021), îmi este chiar foarte simpatic. 

În concluzie, da, nomen est omen, adică şi cu bune, 
şi cu rele. 


Andra MATEUCĂ 


Poetă 

Sunt primul copil al părinţilor care mi-au dăruit, 
cu mândrie, prenumele lor. Mama, fiind foarte atentă 
la întâietatea doamnelor și la muzicalitatea numelui, a 
dorit ca prenumele ei să fie primul, fapt pentru care mă 
cheamă Maria-Alexandra, însă toată lumea mi-a spus, 
încă din copilărie, „Andra” sau variaţiuni ale acestui 
nume: Andruţa, Andrișor, Andri, Andrușca. Bineînţeles 
că numele era adaptat în funcţie de năzbâtiile pe care le 
săvârșeam cu spor și dărnicie, așa că, în principal eram 
Andra, fără diminutiv. 

Îmi aduc aminte că, la vârsta de patru ani, doream 
să mă cheme Maria Mirabela, să-i am prieteni pe Oa- 
che, Scăpărici şi Omide şi să mă plimb fără frică prin 
pădure. Apoi am fost îndrăgostită de numele Arabela și 
am încercat versiuni ale întregului meu nume pe spatele 
caietelor de teme, mai adăugând și câte o inimioară sau 
o steluță: Maria Arabela Mateucă, Arabela Alexandra 
Mateucă, Arabela Mateucă. 

A mai fost o perioadă când începuse să îmi placă 
mult „Luiza”. Îmi părea un nume suav și elegant, fiind 
ajutată şi de mama care mi-a povestit despre o prietenă 


de-a ei cu acest nume, o pianistă frumoasă, brunetă cu 
degete incredibil de lungi și subţiri, pe care am cunos- 
cut-o și eu mai târziu, în Bucureşti, la un concert. 

Tot în copilărie asociam rapid numele cu culorile, 
însă doar cele de fete. Astfel numele Alexandra mă du- 
cea cu gândul la culoarea galben, Mioara la alb, Otilia la 
verde, Raluca la portocaliu, Andreea la alb. Îmi plăceau 
nuanțele calde, de aceea mi-am dorit ca pe sora mea să 
o cheme Raluca, însă mi-a plăcut şi alegerea părinţilor, 
Anca. Mă ducea cu gândul la un crem untos. 

Îmi place numele meu. După căsătorie, s-a 
îmbogăţit printr-o aliteraţie generoasă, graţie jumătăţii 
mele, dar păstrează intactă dorința părinţilor și a buni- 
cilor. Ecourile lor se regăsesc în numele meu ca o reu- 
niune de familie. 


loan T. MORAR 


Scriitor 

Înainte de a recunoaște că Atunci cînd plouă mă 
numesc altfel, am trăit, în paralel cu două semnături de 
scriitor, loan T. Morar, pentru publicistică şi proză, şi 
loan Morar, pentru poezie. Am ajuns la situaţia asta 
în mod premeditat, înainte de 1989. Voiam să fac o 
distincţie clară între numele de publicist , care putea 
fi, la o adică, pus să scrie şi ce nu-i convine (asta era 
Epoca) şi numele de poet, ferit de furia propagandei 
de partid. Un nume pe care nu puteam fi obligat să-l 
pătez. Din fericire, precauţiunea asta nu a fost activată 
niciodată, am reuşit să nu-mi maculez cu texte nedorite 
existența de ziarist. 

M-am născut ca loan Morar, dar am devenit loan 
T. Morar. De fapt, Morar T. loan, la încorporare. Acolo 
unde fiecare viitor soldat primea între nume şi prenu- 
me inițiala tatălui, Teodor, în cazul meu. La facultate, 
însă, am intrat ca loan Morar şi, probabil, aşa aș fi ră- 
mas, dacă nu aș fi fost coleg de cămin studenţesc cu 
un alt loan Morar, student la fizică. Iar când ni s-au 
încurcat niște scrisori, am avut o întâlnire și am stabilit 
să ne activăm numele din armată. Cum pe tatăl lui îl 
chema Aurel, în cămin au început să convieţuiască loan 
T. Morar şi loan A. Morar, fără confuzii. 

Deşi am un prenume comun, cel mai comun, nu 
mi-am dorit un altul şi, acum, nici nu-mi imaginez 
cum aș fi putut trăi cu un alt prenume. Mă cheamă 
loan după bunicul patern. Dacă pe el l-ar fi chemat 
Patric, Eusebiu sau Inocenţiu, să zic, m-ar fi chemat şi 
pe mine Patric, Eusebiu sau Inocenţiu. Dar în comu- 
na Apateu, în care a trăit bunicul meu, nu era nimeni 
cu numele Patric, Eusebiu sau Inocenţiu. Așa că, n-am 
avut de ales, mă cheamă loan. Doar Cînd plouă mă nu- 


mesc altfel. 
Veronica PAVEL LERNER 


Scriitoare 

Iată o întrebare care m-a lămurit: crezusem că nu- 
mai eu am fost — în copilărie — nemulțumită de pre- 
numele pe care-l purtam, dar întrebarea îmi dovedește 
că au mai fost şi alții! 

Nu știu de ce, când aveam patru ani, am întrebat-o 
pe mama dacă n-ar fi posibil să mă cheme Adriana în 
loc de Veronica. Nu mai ţin minte exact motivele pe 
care mi le-a înşirat ca să mă convingăsă renunţ la idee. 
Toma, fratele mai mare, mă striga Beroici şi cu acest 
nume inventat mă împăcam foarte bine. Mai târziu, 
când am revenit asupra întrebării, mama mi-a explicat 
- şi asta am reţinut, eram deja mai mare - că numele 
persoanei devine mai interesant dacă persoana însăși îi 
dă culoare. Inteligent răspuns, dar... cum să fi inventat 
nişte veronicisme? 

Până la urmă, mi-am spus că, în fond, numele 
Adriana are tot patru silabe, ca și Veronica. Asta pentru 
că una din problemele mele era lungimea numelui: nu 
puteam fi chemată ușor. Când însă m-am lămurit că e 
mai bine să ai nume lung, pentru ca mama să nu te poa- 
tă striga cu tonul puternic de numai două silabe de pe 
balcon ca să vii la masă tocmai când tu ai băgat un gol 
la fotbalul jucat cu băieţii pe stradă, am renunţat defi- 
nitiv la ideea de a fi avut alt nume. Ba chiar, cu timpul, 
Veronica mi s-a părut un nume interesant și în Canada, 
unde oamenii se adresează unul altuia pe numele mic, 
am simţit chiar un oarecare răsfăţ auzindu-mi prenu- 


mele. Aş spune că, la un moment dat, ajunsesem să mi-l 
veronicesc cu ştiinţa (chimia), muzica şi poezia. 

În ultima vreme, am văzut că au răsărit — precum 
ciupercile — o mulţime de Veronici în jur. De unde 
or fi apărut şi unde or fi fost ele ascunse până acum? 
M-am gândit totuși că nu mai e cazul să continui cu 
veronicirea numelui, pentru că în viața mea a existat o 
particularitate de care nu multe Veronici au avut parte: 
bietul meu soţ se numea Emil, deci eu puteam spune, în 
glumă, Veronica şi Emilul ei, expresie care se deosebeşte 
numai cu o literă de Veronica și Eminul ei, pe care toată 
lumea o iubește! 

Acuma, ajunsă la vârsta de aur, mă străduiesc 
să-mi merit numele Veronica, aplicând inversul vorbei 
Paina-l face pe om, mai precis omul îşi face numele. 


loana PARVULESCU 


Prozatoare, critic literar 

Am vorbit odată cu prietenii mei din spaţiul ger- 
man despre prenume, dacă e mai bine să ai unul sau 
două. Mi-au explicat că, astăzi, la ei, se pun mereu două 
prenume pentru ca atunci când cresc, copiii să şi-l poa- 
tă alege pe cel care le place. Să fie deci măcar parţial 
părtași la povara creării identităţii onomastice. 

Joannes Chrysostomus Wolfgangus Theophilus 
erau cele patru prenume date la naștere celui căruia o 
lume întreagă îi spune simplu, doar pe numele de fa- 
milie, Mozart. Bunătate de prenume sunt eludate de 
marele public. În copilărie, i se spunea Wolferl sau Wo- 
ferl. El însuşi, de parcă n-ar fi avut de unde alege, l-a 
schimbat pe Theophilus în Amadeus. Cât despre soția 
lui, avea șase: Maria Constanza Cäcilia Josepha Johan- 
na Aloysia, dar toată lumea îi spunea numai Constanze. 
Nu e păcat de Căcilia? Dar de Johanna, care se întâlnea 
atât de amonios cu primul lui prenume, Joannes? Mă 
întreb cum se descurcă cu propria identitate cei cu atâ- 
tea prenume, dacă eu, chiar cu unul, am probleme. 

Desigur, ar fi o idee să ne alegem prenumele la o 
vârstă la care avem deja conştiinţă estetică şi afectivă. 
Mă tem — fără să vreau să-mi supăr sfântul (fiindcă loan 
îmi place mult) — că nu mi-aş fi ales Ioana. Deşi îmi 
place că e făcut doar din vocale, cu o singură blândă 
consoană. Mama a avut o singură pretenţie la numele 
copiilor ei, să nu-l conţină pe r, literă pe care nu putuse 
niciodată s-o pronunţe cum trebuie și pe care prenume- 
le ei (Dora) o conţinea. R-ul îi crease adevărate comple- 
xe, așa că am pierdut din start toate numele frumoase 
cu r. Primul copil a primit numele de Mihai. Eu, a doua 
născută, venisem pe lume curând după 7 ianuarie, când 
fuseseră sărbătoriţi vreo trei Ioni sau loneli din familie. 
Deci loana a fost să fie. Când eram mică aș fi vrut să 
fiu Ileana. Până într-o zi, când i-am spus asta celui de 
care eram îndrăgostită şi care m-a asigurat că e mult 
mai bine Ioana (el tocmai se despărţise de o Ileana). Cu 
siguranţă că avea dreptate, brusc mi-am dat seama că 
Ileana e la mii de kilometri de identitatea mea. Totuși, 
am până astăzi probleme cu numele meu și cu diminu- 
tivele lui. Mi s-a spus rar Ionica, o persoană îmi spune 
lonuka, alta îmi spunea lenţuş și altele, pe care nu le 
mai dezvălui. Bine, oricum, că nu m-am pomenit vreo 
Didina, Eufrosina, Fausta sau Vasilica! 

Dacă ar fi să-mi aleg un nou prenume, aș vrea tot 
unul singur, dar nu mă pot hotărî dacă mă simt mai 
mult Cristina decât Maria, mai mult Otilia decât Eliza 
(numele unei străbunici), mai degrabă Irina decât La- 
ura sau Iulia. Iuliei i-am făcut dreptate: a fost primul 
meu personaj feminin. 


Monica PILLAT 


Scriitoare 

Prenumele căpătat la naștere e ca un veșmânt care, 
în timp, se face, fie mai strâmt, fie prea larg, sau, în 
cel mai fericit caz, se mulează din ce în ce mai bine 
pe felul cuiva de a fi. Înainte de venirea mea pe lume, 
tata se gândea la trei apelative, două luate din romanul 
La Medeleni, al lui Ionel Teodoreanu: dacă eram băiat, 
urma să mă cheme Dănuţ, dacă eram fată, Monica; ori 
Nadia din cartea lui Radu Tudoran, Un port la răsărit. 
Am rămas cu prenumele unui personaj literar care îşi 
acceptă cuminte şi visător destinul. Când am parcurs 


saga imaginată de scriitor, mi s-a părut cu mult mai in- 
teresantă aventuroasa Olguţa, însă părinţii mi-au atras 
atenția asupra contrastelor care se atrag, dar şi asupra 
faptului că fizic și la fire semănam cu prietena blondă și 
sfioasă. Am aflat mai apoi că logodna tatei cu mama a 
avut loc pe 27 august, ziua în care catolicii o serbează pe 
Sfânta Monica, călăuzitoarea fiului ei, Sfântul Augustin 
de mai târziu. Deci oricum ar fi fost, era în firea lucru- 
rilor să mă cheme așa. 

În contrapondere cu eroina lui Ionel Teodoreanu, 
primul meu prenume, moştenit atât de la bunicul poet 
şi transmis și tatălui meu, cât și de la mama, este Ioa- 
na, apelativ purtat între alţii de Sfântul Botezător şi de 
Fecioara din Orléans, amândoi înzestrați cu dârzenie 
şi cutezanţă. Vedeţi câte cercuri concentrice pot genera 
aceste două prenume, ca să nu mai vorbim de numele 
de familie care adaugă alte reverberaţii şi ecouri. 

Nu cred că mi-aş fi dorit să mă cheme altfel, de- 
oarece, pe măsura trecerii sau mai bine spus a adâncirii 
în timp, identitatea mea a devenit o haină tot mai în- 
căpătoare, cuprinzându-i deopotrivă înăuntrul ei pe cei 
de demult ca și pe cei de mai curând, pe care îi port cu 
iubire mai departe. 


Poet, critic literar 

Numele poate prefigura un destin. 

Numele nu este ales niciodată la întâmplare 
de părinţi. Ei își pun în noul născut mare parte din 
speranţele lor cele mai vii, sau din nostalgiile sau 
ambițiile tinereţilor lor, unele neîmplinite. Mă simt 
adecvat numelui meu de botez, prenumelui, deci, iar 
viaţa mea de călător a început în fosta coastă dalmată 
şi s-a desfășurat mai ales în vecinătatea Mării Adriatice. 
Numele ei vine de la Adria, cetate maritimă a vechilor 
venețieni. Adria-Adrian. Am cutreierat așadar, la înce- 
put, împreună cu prietenii, orașele din fosta Jugoslavie, 
Zadar, Split, Dubrovnik, spre maturitate, cetăţile-por- 
turi italiene, Triest, Veneția, Ravenna, Rimini. Am co- 
borât, sau am urcat, de-a lungul străvechii căi de pele- 
rinaj, care duce de la Triest la Roma, drum roman și 
contemporan numit Via Romea, de-a lungul coastei. 
M-am mişcat mereu, constat, între zona balcanică, 
Croaţia, Slovenia, şi cea mediteraneeană, în sens larg. 

Onoarea de a purta numele unui împărat roman 
grecizant, Hadrian, estetizant, în fiinţa căruia faptele 
bune, constructive, se amestecă, o, cu cele detestabile, 
sângeroase, nu mă încântă acum, la vârsta mea târzie, 
cum mă încânta în tinereţe. Oricum, numele meu de 
familie, oarecum comun, deşi scriitori de seamă, pic- 
tori, regizori l-au scos din anonimat, face casă bună, 
vreau să cred, cu cel de origine latină. Nu-mi doresc 
nici un alt nume, nici nu doresc de loc să fi avut alt 
destin. Domnul a fost generos şi îngăduitor cu mine. 
Ce mi-aş dori mai mult? 


Poetă 

numele mamei - încrustat elegant / pe un monu- 
ment de culoarea laptelui / numele meu — într-un şir 
lung de nume deja uitate / cine sunt eu nu e același lu- 
cru cu cine cred eu că sunt / semnez simplu de la stân- 
ga spre dreapta / A de la A-de-la | potrivesc cuvintele 
după sunetele lor / cred în miracole / ajung întotdeauna 
puţin mai târziu decât ceilalți / ascult cu mare atenţie 
mesajele / găsite în sticle ciobite / zi de zi urmăresc cerul 
dens / ameţitor de albastru / dacă eram Nina, Ela ori 
Melati / aş mai fi avut oare curajul / să fur ceva timp 
de la zei să număr fluturii pe verandă / să fac cinci paşi 
înapoi la fiecare trei înainte / să visez Moon orchids | la 
fereastra unei clădiri din Jakarta / dacă nu te pricepi şi 
totuși încerci să tai lemnul ca un tâmplar / nu vei reuși 
decât să te răneşti / ne spune Lao Tsu / și nici măcar nu 
ştim dacă acesta era numele lui / ori al unui dragon din 
hârtie creponată / dar astăzi e sâmbătă / într-o iarnă / 


să citim mai departe/ din altă carte / “Selfish little beast, 
writing your own | stuff, who do you think you are?” 


Scriitoare 

În copilăria timpurie, credeam că fiecare persoa- 
nă poartă un nume unic, că el nu se repetă, nu poate 
desemna decât o persoană. Am fost uimită să cunosc, 
la un moment dat, o fetiţă care avea acelaşi nume cu o 
alta, pe care o cunoşteam de mai multă vreme. Într-un 
fel bizar, cele două se confundau în mintea mea, fiind 
un fel de persoană cu două identități. Cred și că numele 


are o influenţă asupra destinului, o putere asupra celui 
care-l poartă, preia ceva de la acesta, dar şi împrumută, 
în același timp. De asemenea, întotdeauna ceva din ca- 
racterul unei persoane e prezent în nume, sau poate că 
e invers, numele îi reflectă caracterul, pentru că, uneori, 
la origine el este o poreclă, dată unui om pentru anumi- 
te însuşiri sau trăsături fizice ale sale. Asta se întâmplă şi 
în romane, cu personajele. Eu însămi mă gândesc întâi 
la numele personajelor, și rareori le schimb pe parcursul 
scrierii unei cărţi. Ceva din felul cum va evolua destinul 
lor de personaj se află deja în nume: el este înainte de 
poveste, de la el începe totul. 

Pentru mine, cel mai important nume a fost al 
bunicii mele, Maria. Mi-a plăcut mereu, pentru că îl 
asociez cu figura ei solară, pentru că se termină într- 
o vocală atât de deschisă, de sonoră, litera și sunetul 
primordiale. Cumva, imaginea ei, care pentru mine a 
fost cea a maternității arhetipale, s-a sudat peste numele 
care avea deja o încărcătură simbolică fundamentală, și 
mi-am dorit mereu ca părinţii mei să se fi gândit să-mi 
dea numele ei. Mă întreb și acum care ar fi fost destinul 
meu dacă i-aș fi purtat numele. Dacă vreodată am să 
scriu o carte sub pseudonim, prenumele va fi cu certi- 
tudine Maria. 


Anchetă realizată de 
Cristian PĂTRĂŞCONIU 

cronica 


Am avut norocul să-l descopăr pe Isaiah Berlin în 
primii ani de facultate. Deţineam doar nişte cópii Xe- 
rox despre „libertatea negativă” și „libertatea pozitivă” 
— distincţie importantă în gândirea filozofului britanic 
—, când am găsit, în vechea sală de lectură a Facultăţii 
de Litere şi (pe atunci) Filozofie, The Crooked Timber 
of Humanity: Chapters in the History of Ideas, tradusă 
acum în română de Andrei Costea, la Editura Hu- 
manitas. O citeam în doze mici, după cursuri și în 
ferestre. Întotdeauna mi-au inspirat oroare limbajul 
preţios şi jargonul gol; de regulă, trădează simptomul 
incapacității de a gândi, așa că un filozof atât de coe- 
rent, de argumentat și de concis precum Isaiah Berlin 
nu avea cum să nu-mi atragă atenţia. Dincolo de stil și 
erudiție, am apreciat o minte capabilă să coreleze idei 
şi reprezentări din istoria culturii occidentale — nu 
numai filozofie, ci și literatură, arte plastice, muzică 
—, punându-le în relaţii cauzale aproape imposibil de 
combătut. 

Interesul 
meu pentru 
Isaiah Berlin a 
sporit după ce 
am aflat o serie 
de lucruri pri- 
vitoare la per- 
soana și viața 
privată 
(copilăria pe- 
trecută la Riga, 
într-o familie 
de intelectuali 
liberali, 
grarea de după 
Revoluţia 
bolşevică, pri- 
ma lui carte, 
despre Marx, 
scrisă ca să pă- 
trundă ideile 
filozofului pe 


lui 


emi- 


care nu-l agrea 
— Capitalul i 
s-a părut inițial 
ilizibil —, faptul că era hâtru și pus pe şotii, nicidecum 
bărbatul sobru ce ne scrutează din fotografiile repro- 
duse pe coperte). 

eşi un profesor excepţional, nu prea 

îi plăcea să scrie, și s-a arătat aproa- 

pe complet dezinteresat de publicarea 
muncii sale. Isaiah Berlin intră în galeria gânditorilor 
— Socrate rămâne cel mai cunoscut, Wittgenstein, cel 
mai bizar în privinţa relațiilor lui cu mediul academic 
— pentru care vocaţia pedagogică este mai importantă 
decât grija față de carieră și posteritate. Adică exact 
invers decât se întâmplă în universităţile noastre. O 
bună parte din colecțiile de eseuri ale lui Isaiah Berlin 
au fost întocmite cu ajutorul studenţilor săi, au la 
origine cursuri ţinute la Oxford, iar postumele sunt 
editate integral tot de către discipoli, în special de 
Henry Hardy. Acest context le dă pe alocuri carac- 
terul repetitiv. Dacă ar trebui să-i reproşez un singur 
lucru, m-aș referi la o anumită detaşare. 

Deoarece îi plac enorm jocurile intelectuale și 
modurile — nu de puţine ori insidioase — de trans- 
mitere a ideilor politice de la o epocă la alta, Berlin 
are tendinţa de a pune în plan secund aspectele mo- 
rale specifice, și atunci nu-mi dau bine seama care 
este poziţia lui concretă în raport cu filozofii studiaţi, 
unde se încheie apologia, şi unde începe critica. În 
asemenea momente îl prefer pe Karl Popper — Berlin 
şi Popper s-au admirat reciproc —, mai ferm în ches- 
tiunile spinoase, poate și pentru că filozoful austriac 
îşi asumă intelectualismul moral al lui Socrate. Pen- 


—Filozoiul necesar 


tru mine, Societatea deschisă şi dușmanii ei reprezintă 
cea mai convingătoare apărare a lui Socrate împotriva 
dogmatismului platonic, separarea eticii lui individu- 
aliste de înfricoşătorul stat organic imaginat de fostul 
său elev. 

Cu timpul, am învăţat că pentru a-l înțelege pe 
Isaiah Berlin e bine să-i citeşti și scrisorile, interviu- 
rile, conversațiile. Ideile lui nuanțate nu se adaptează 
la dihotomiile obișnuite din gândirea politică. S-a de- 
scris pe sine drept un „raţionalist liberal”, şi s-a reven- 
dicat critic de la valorile Epocii Luminilor, pe care le-a 
studiat minuţios, evidenţiindu-le derapajele și punc- 
tele vulnerabile. În conversațiile cu filozoful iranian 
Ramin Jahanbegloo, Berlin spune că nu raporturile 
de putere constituie obiectul filozofiei politice, distin- 
gând în această definiţie o simplă chestiune empirică. 
Pentru el, „filozofia politică este filozofie morală apli- 
cată în situaţii sociale, [...] o examinare a finalității 
vieţii, a scopurilor umane”. 

erlin şi-a recunoscut dezinteresul față de 

practica politică, nu s-a înregimentat par- 

tinic, atitudine intolerabilă pentru minţile 
înguste. Ideile lui au ajuns să fie asociate abuziv cu 
programele liberal-conservatoare, iar eșecurile unora 
dintre foştii apropiaţi — cum ar fi controversatul poli- 
tician și universitar canadian Michael Ignatieff — s-au 
răsfrânt într-o oarecare măsură și asupra receptării 
operei. Henry Hardy explică într-un interviu de ce 
ideile lui Isaiah Berlin — care, în calitate de cetățean 
britanic, vota mai degrabă cu laburiștii și susținea re- 
formele social-democrate — nu pot fi încorporate în 
programele celor aflaţi la putere, indiferent de orien- 
tare: el a crezut în pluralism, și a avertizat mereu că 
„ideologiile asertorice, inflexibile, sunt primejdioase.” 

Distincția recurentă în Lemnul strâmb al ome- 
nirii, aceea dintre relativism și pluralism, scoate în 
evidență confuziile din gândirea politică, ale căror 
consecinţe ne afectează și în prezent. Doctrina relati- 
vismului valoric nu se susţine până la capăt, întrucât 
presupune că percepțiile, opiniile, credinţele sunt atât 
de condiţionate de factori naturali, culturali, isto- 
rici, încât rămânem fatalmente prizonierii modurilor 
noastre de viaţă, ca într-o bulă ermetică, și nu reușim 
niciodată să înţelegem adecvat alte civilizații sau com- 
portamente umane. 

Dimpotrivă, răspunde Isaiah Berlin, chiar 
dacă facultăţile cognitive sunt limitate, chiar dacă 
modalităţile de comunicare se dovedesc imperfecte, iar 
multe dintre acţiunile semenilor ni se par inexplicabi- 
le ori de-a dreptul inacceptabile, premisele deschiderii 
culturale stau intacte. Obiectivismul valoric al plura- 
lismului susţinut de Berlin nu este câtuși de puțin me- 
tafizic — a fost un gânditor secular —, ci se întemeiază 
pe acceptarea valorilor incompatibile şi pe evidenţa 
că oricât de diferiţi sau separați de epoci, realități so- 
ciale și mentalități ar fi, oamenii împărtășesc o serie 
de aspirații comune. În caz contrar, nu am înţelege 
absolut deloc formele de organizare politică și creaţiile 
artistice din trecut. Pluralismul și liberalismul nu se 
află într-o relaţie de necesitate logică. 

În Occident s-au impus două viziuni antago- 
nice, ireconciliabile — credinţa în existenţa valorilor 
eterne, respectiv, individualismul alimentat exclusiv 
de recunoaşterea diferenţelor —, dar, întrucât ambele 
au în comun ambiția de a rezolva toate problemele şi 
nedreptăţile din lume, excesele acestor viziuni le pot 
converti pervers când, de pildă, democraţia partici- 
pativă are drept rezultat oprimarea minorităţilor sau 
dacă reformele menite să aducă mai multă egalitate 
socială înăbușă autodeterminarea și creativitatea in- 
dividuală. Din nefericire, constată Berlin, soluţiile de 
compromis ce ar putea ajuta oamenii să-și distingă 
idiosincraziile, limitele opţiunilor ideologice și, mai 
ales, necesitatea de a nu-și face rău unii altora, nu sunt 
în general atractive. Martirajul şi tentaţia eroismului 
în numele unor interese abstracte de grup sunt întot- 
deauna percepute ca fiind mai respectabile. 

Aici aş remarca din nou asemănările dintre 
observaţiile lui Berlin și argumentele lui Karl Popper, 


care denunță pretenţia — am tot auzit-o, de după Răz- 
boiul peloponesiac până după 11 septembrie 2001, 
o auzim parşiv, sinistru formulată, și în aceste zile 
dramatice ale războiului din Ucraina — privitoare la 
raportul libertate-siguranță: schimbarea continuă ge- 
nerează prea multă incertitudine, prin urmare, dacă 
vrem. securitate trebuie să renunțăm la o parte din 
libertăţi. Raţionament fals, ne asigură Popper, iden- 
tificând în logica funestă un străvechi principiu auto- 
ritarist. Siguranţă absolută nu există, nimeni și nimic 
nu o garantează, dar un nivel optim de protecţie poate 
fi asigurat de instituţii democratice funcţionale, ca- 
pabile să reacționeze tocmai la încălcarea libertăţilor 
individuale. 

Apariţia şi procesul de maturizare a perspectivei 
pluraliste în lumea apuseană au o istorie îndelungată. 
Multă vreme s-a impus dogma conform căreia toate 
întrebările importante au un singur răspuns corect. 
Dacă nu reuşim să-l aflăm, înseamnă că responsabile 
de eşec sunt fie păcatul originar, fie capacităţile noas- 
tre limitate de cunoaștere. Prin urmare, e nevoie de 
experți — teologi, filozofi de școală platonică — ca să 
ne înveţe gândirea corectă. Isaiah Berlin consideră că 
dogma a fost pusă prima oară serios la îndoială abia 
de către Niccolò Machiavelli, când a separat morala 
creştină de interesul politic, fără să meargă — nici nu 
avea cum — până la a susţine răspicat separarea pute- 
rilor în stat. Doctrinele moniste au primit lovitura de 
graţie în epoca romantică, al cărei bybris a făcut pe 
de o parte posibilă acceptarea diversităţii, iar pe de 
alta a încurajat dezlănţuirile iraționale, naționalismul 
şi „şovinismul agresiv”, prin admiraţia creatorului ro- 
mantic pentru eroul prometeic, satanic, în sincronie 
cu afirmarea colectivă a statelor-naţiune. 

În viziunea lui Isaiah Berlin, părinţii doctrinei plu- 
raliste sunt Johann Gottfried Herder, care a susţinut 
că, în pofida diferențelor, fiecare cultură rămâne uni- 
că în felul ei, și prin unicitate contribuie la progresul 
civilizaţiei — așadar, ar fi absurd să ierarhizăm realiză- 
rile culturale din epoci diferite —, Giambattista Vico, 
gânditorul convins că facultatea imaginativă, mai de- 
grabă decât metodele ştiinţifice aplicate în istorie, ne 
facilitează înţelegerea trecutului, și Immanuel Kant, 
hotărât să demonstreze de ce autonomia morală nu se 
subordonează legilor naturii. În Against the Current: 
Essays în the History of Ideas, Berlin sintetizează in- 
dividualismul filozofului german: „Doctrinele morale 
ale lui Kant au subliniat incompatibilitatea determi- 
nismului cu moralitatea, deoarece numai aceia care 
sunt autorii propriilor fapte, pe care au libertatea să le 
comită sau să nu le comită, pot fi lăudaţi ori blamaţi 
pentru ceea ce fac.” 

el mai lung eseu din Lemnul strâmb al 

omenirii are drept obiect relaţia dintre 

gândirea lui Joseph de Maistre şi origi- 
nile fascismului. Printre altele, De Maistre credea că 
ducem la îndeplinire ideile plantate în noi de Dum- 
nezeu, vedea în iezuiţi — deși a cochetat și cu masonii 
— întruparea castei paznicilor din Republica lui Pla- 
ton, ura ştiinţa și susţinea superioritatea religiei faţă 
de rațiune, nu pentru că prima ar avea de oferit vreun 
răspuns, ci „pentru că poruncește”, justifica Inchiziția 
spaniolă, descriind-o ca pe o modalitate de a garanta 
stabilitatea lumii catolice, pleda pentru dizolvarea in- 
dividului în stat — drepturile individuale sunt himere, 
amenințări la adresa credinţei adevărate —, pentru răz- 
boi, tortură şi suferință ca mijloace de călire a speciei 
umane. Teoriile lui sângeroase au făcut furori printre 
aristocrații din Rusia, unde a trăit o vreme, în calitate 
de consilier al ţarului Alexandru I. 

Poate că un anumit eșalon, covârșitor totuși, al 
experților din mediul academic — din Ivy League, din 
universităţile europene, de la noi, îi văd zilnic um- 
plând ecranele disponibile, aceleași clone iresponsa- 
bile ce ne explică de treizeci de ani cum, în Est, nu 
definim adecvat totalitarismul —, ar trebui să renunţe 
la fineţurile conceptuale şi eufemisme, să-și revizuias- 
că bibliografia şi să vadă lemnul strâmb din care sunt 
ciopliţi. 


Pe la începutul liceului, l-am cunoscut pe Boba. 
Înalt, blond, pletos, asculta rock, era cool, avea tot soiul 
de idei trăsnite și se pregătea pentru Facultate. Cum, pe 
atunci, jurnaliştii se presupunea că ştiu măcar o limbă 
străină (astăzi, şi româna dă multora bătăi de cap), a 
ajuns şi pe la noi acasă, unde engleza domina copios, 
Chiar în vremuri mai puţin cosmopolite. S-a instalat, o 
vreme, în dinamica familiei ca-n propriul cămin, cuce- 
rind gazdele cu nebunia şi directeţea vârstei, cu năzdră- 
văniile inerente, cu sufletul mare și dragul autentic pe 
care-l stârnea şi oferea. Datorită lui, tata mă scotea cu 
elan crescut duminica la ocska piac: deveniseră mai in- 
teresante plimbările cu bătaie lungă, spre Calea Şagului 
ori târgurile de vechituri „de pe linia lui 9 (sau 7)”. 

În timp, am pierdut legătura directă și constantă, 
dar l-am văzut cum se transformă, inevitabil, într-un 
personaj al urbei, ce depășește graniţele garsonierei, car- 
tierului, universităţii, paginii de ziar şi locuieşte în mie- 
zul unei sfere culturale vii, originale, pe care o întrupea- 
ză şi o animă deopotrivă. În cele aproape trei decenii 
scurse de atunci, Borco Ilin a ajuns, treptat, să ocupe un 
loc unic în prim-planul unei comunităţi care o include, 
dar o şi depăşeşte pe cea sârbă, din care provine şi căreia 
i-a dedicat o mare parte din activitatea sa. Fotoreporter 
şi ziarist imersat de voie, de nevoie, în cotidianul adesea 
prea puţin inspirat al cetăţii, dar și poet dedat refugierii 
în visare, el surprinde la final de 2021 cu un volum de 
proză dens, închegat, cuprinzător de lume. 

Mai mică va fi fost, desigur, uimirea celor care-i 
urmăresc textele lansate constant, conştiincios aproape, 
(măcar) în spaţiul virtual: publicat la Humanitas, Jurnal 
de pustă se încadrează perfect în preocupările tot mai 
pregnante ale autorului pentru consemnarea, aflarea și 
mărturisirea de sine, în ipostaze dintre cele mai diver- 
se, asemenea teritoriilor străbătute, îndrăgite, luate în 
posesie ori părăsite fără regrete. De la ridicol la sublim, 
de la banal la extraordinar, atât personajul-scriitor-na- 
rator cât și toate cele din juru-i se scaldă într-o baie de 
nuanţe, menite să redea realitatea egal frustă și fantasti- 
că. Deşi geografia se dovedeşte fluidă, iar periplul prin- 
tre varii zone ale pământului și apelor e, în același timp, 
al trupului şi al minţii, adevărata apartenenţă spirituală, 
ce se desprinde în urma peregrinărilor de soi şi de tot 
soiul, e la o Timişoară care-și găseşte, cu acest prilej, un 
glas și un suflu noi. 

operta e prima care intrigă: să fie jurnal, să 

fie roman? Notiţe din viaţa trăită, ficţiune 

experimentată/ experimentală? Adevărul e 
undeva la mijloc, and then some, precum etichetarea. 
Protagonistul este, indubitabil, Borco, cel prins, subit, 
la mijloc de viaţă, alergând contra curentului la capătul 
căruia bălteşte (sau planează?), implacabil, marele final. 
Emblematică fraza de debut: „Caut limba în care vom 
înţelege toţi de ce nu am murit înainte de vreme”. Ea 
deschide, astfel, discursul confesiv, intempestiv, medi- 
tativ, exploziv și, în cele din urmă, mântuitor, al celui ce 
nu încetează să se întâlnească, revizuiască, reevalueze și 
înțeleagă pe sine. Scindarea pare o condiţie sine qua non 
a existenţei celui născut, crescut şi consacrat ca om şi ca 
artist din perpetua confruntare și complementaritate a 
predeterminărilor lingvistice şi culturale. 

Aventurile personajului ce nu duce lipsă de tră- 
iri şi momente-limită sunt, astfel, încadrate mereu de 
metatextul ce trece dincolo de un faptic adesea sordid, 
pătrunzând în colţuri ascunse. Acolo se construiesc și 
deconstruiesc maturitatea, sensibilitatea, detașarea, se- 
ninătatea judecăților odinioară încrâncenate, de aici ex- 
plodează şi se desfac în sensuri (psih)analizabile angoa- 
sele, melancoliile, dependenţele, furiile, neputinţele: 
„Nu am o limbă care crește din mine, ci doar limbi 
care mă primesc, mă tolerează până la un punct. Limba 
română doar o intuiesc, mă dau pe lângă ea. Înainte 


de a scrie cuvântul, trebuie să-l văd. Poate că așa ceva 
nu există, limba-ta-mănușă. Mi-am găsit doar limba în 
care alerg, limba în care obosesc plăcut. Parcă aș mai 
avea resurse, dar pista se termină. Este româna. Iar lim- 
ba în care, cum ar zice poeții, gândul mă vorbeşte, şi 
cuvântul devine tăcere, e sârba. Pentru că e încăpătoare, 
cel puţin pentru mine, care-s vorbitor nativ.” 

Amestecul de lirism și intervenţii prăpăstioase, 
dulceaţă a graiurilor celor apropiaţi şi exprimări bolo- 
vănoase ale coloratei faune urbane, replici abrupte, de 
confruntare cu inamici văzuţi și nevăzuţi, limbaj de 
lemn al administraţiei încremenite în proiect, nostalgie 
a cântecelor primei tinereți și tuturor celorlalte vârste stă 
mărturie, în răspăr, ușurinţei şi nuanțării atente, în toate 
registrele limbii române. "Totuși, mereu anxiosul autor 
nu poate fi acuzat de răsfăț, ci doar de perfecţionism 
sau acuitate exagerată a simțului (auto)critic. Cele patru 
mari secţiuni ale cărții, Aranca via Casablanca, Temniţa, 
Acasă şi Pusti me combină, de fapt, vulnerabilitatea cu 
invincibilitatea, scenele mizer(abilist)e cu descătușările şi 
renaşterile din propria cenușă, încordările inconştienţei 
de tip „eu sunt zmeu, eu sunt e real shi?'/ „sunt cel 
mai cool om de pe lume — în același timp mă doare și-n 
cot, și-n cur, și la bască” și tristeala, așteptăria, femeiala, 
fricuiala, boschetăreala, trăirismul și murismul, amal- 
gamul de stări-interstiţiu, „vaișamariste”, pentru care 
puţini descoperă, vreodată, cuvinte potrivite. 

ititorul devine familiar cu un vocabular 

aparte, de o naturaleţe lipsită de poza celui 

ce nu-și (mai) doreşte să epateze: „La un 
moment dat, nu mai vrei să devii ceva anume. Doar să 
fii”. Autorul e mai degrabă martor și depozitar al men- 
talului şi imaginarului colectiv, în paralel cu studierea 
din interior a ceea ce numește „marea migraţie din noi 
înşine către alt sine cu același nume”. Care sunt etapele 
pe care personajul-de-sine-narator le parcurge, aduna- 
te în capitole simultan fragmentare și unitare? Prima îl 
poartă prin străinătăţuri, debutând, Hemingway-style, 
cu „Tânărul și marea”: cu dor de ducă și vânt în bu- 
zunare, tânărul Borco face un scurt ocol al pământu- 
lui pe nava de croazieră, ajutat de familia ce vrea să-i 
asigure succesul. Hălăduieşte fără sorți de izbândă prin 
medii precare, abuzive, înţesate de escroci și infractori 
cu „fainoșag de şmenar”, până la limita suportabilităţii. 
Nodul în gât, niciodată descris, dar strecurat, insinuant 
şi înduioșător, în pagină, sufocă atunci când, încrezător 
în destinul odraslei, tatăl îi scrie: „Ne bucurăm că ești 
plătit să vezi lumea!” 

Ironia sorții şi auto-ironia se iau la întrecere în pas- 
tilele narative ale lui Borco Ilin. Se întoarce şifonat, cu 
coada între picioare, dar cu o mult mai precisă percepţie, 
atât asupra tentaţiilor facile („tot glamourul era asigurat 
de o lume invizibilă a putrefacţiei şi a oropsirii”), cât 
şi asupra propriilor limite (flămând, murdar, agresat, 
vagabond, se scutură vajnic după un duş în gară, de- 
clamând: „Voi cuceri Vestul, ce dracu' atâta cacarisea- 
lă!”) Divorțul de iluzii și de soție îl aruncă în „Temnița” 
de la Muzeul Satului, unde traversează o perioadă de 
tranziţie bizar-idilic-deconcerta(n)tă: „Când ești în că- 
dere liberă savurezi totul cu saft maxim. N-ai întrebări, 
n-ai aşteptări, n-ai obligaţii, n-ai dezamăgiri”. Sau așa 
ai vrea să crezi. Din frigul și întunericul botezate cu 
vin ale unei ierni a sufletului, similară celei pustiitoare 
şi gri a naturii, mansarda lui Borco devine un spațiu 
al izolării fecunde, al scrisului, cititului, gânditului pe 
nedormite, al comunicării intens-volatile cu un geamăn 
cărtărescian, inubliabilul Ilie Morcov (!), al escapadelor 
răzlețe în oraşul zgribulit, reticent, distant, precum vizi- 
tatorul alienat până la revenirea în propriul cămin. 

Acasă e secţiunea ce va scormoni în memo- 
ria cetăţeanului cu vechime şi va întipări în cea a 
neiniţiatului (în timp sau spaţiu) o Timișoară altfel, dar 
întru totul tipică şi recognoscibilă. Deşi omniprezentă, 
aplecarea jurnalistului de meserie către înregistrarea ce- 
lui mai mic detaliu semnificativ şi arhivarea radiografi- 
ilor cotidianului de cartier în sertărașe atent manevrate 


ale memoriei e cel mai uşor de observat în portretul 
tragi-comic al urbei. Amuzat-sentimental, egal amărât 
şi fascinat de semnele degradării, amorţelii, pasivităţii 
placide, rutinei — uneori plăcută, liniștitoare, alteori 
doar iritant de limitată și indolentă —, scriitorul-fo- 
tograf îşi îndreaptă obiectivul spre oamenii şi lucrurile 
ce-l înconjoară, obţinând cadre la minut ale straturilor 
mărunte, dar cu atât mai profunde, ale unei societăţi de 
telenovelă prăfuită. 

Ce surprind vinietele pline de culoare locală, dar 
şi simbolice pentru România unei/ unor generaţii? 
Orice aparent fleac de care observatorul se izbeşte în 
calea-i zilnic-citadină, în perpetuă explorare empirică: 
de la ritualurile gunoierilor ce nu rămân nicicând fără 
obiectul muncii și cele ale micilor negustori, hoţilor de 
buzunare, șmecherilor cu mașini opulente şi plăcuţe su- 


gestive ori doar 
eternilor vecini 
de palier, până 
la  sex-simbo- 
lurile ofilite de 
prin prăvălii 
ori pensionarii 
prinşi în fluxul 
lent, continuu, 
al unei pierza- 
nii cu satisfacţii 
de „real Roma- 
nid”: 
e populaţia. 
Încăpățânată să 


„Magia 


nu vadă că lu- 
mea și viața de 
care ştie ea nu 
mai contează, 
chiar dacă exis- 
tă. Şi în asta și 
constă fericirea 
acestei lumi 
îmbălsămate 
dar vii, în acest 
perpetuu al nepăsării, al autosuficienţei și al ignoranței. 
După ce ei nu vor mai fi, cartierul ca brand, ca emble- 
mă naţională, va continua să existe și să genereze mira- 
re, dispreţ, nostalgie, romantism”. 

Cu luciditate dulce-amăruie și înțelepciunea celui 
plasat deopotrivă înăuntrul și în afara situaţiei descrise, 
Borco Ilin pune pe harta ţării acea Timișoară de cărămi- 
dă şi beton, a blocurilor și pieţelor strivite între ele, odi- 
nioară a parcurilor dintre care nu toate supraviețuiesc, 
inaugurând pentru publicul larg repere precum Şagului, 
Dâmboviţa, Mureş, Mehala, Doina, Bălcescu, Flavia, 
Aurora, dar şi Pădurea Verde, lizieră misterioasă și adă- 
post la nevoie. Nu ignoră dezvoltarea, o include în pei- 
sajul urban (supermarketul va face carieră... literară cât 
de curând!), dar e captivat de normalitatea descompu- 
nerii, de persistenţa de muzeu a unor realităţi conservate 
cu sfinţenie, în ciuda delabrării: supremaţia langoșului, 
duminicile cu iz de zacuscă, ţuică şi chiştoace. 

u e de mirare că volumul se încheie cu 

evadarea, ieşirea în afară, adevărata călă- 

torie în pustă - mai degrabă interioară, 
de meditaţie şi (re)întâlnire cu momente şi spirite-pere- 
che. Personajele se diversifică, se desprind din portretul 
colectiv, câştigă identitate şi substanţă şi lasă amprente 
apăsate în memoria cititorului: Bojidar, vecinul de la 
Aranca, are o poveste de doar trei pagini, ce cu greu 
lasă vreun ochi uscat. Luntrașul se contopește cu un râu 
ancestral, cu rituri ezoterice de trecere. Complicităţile 
ascunse între lumi și anotimpuri, între cei plecaţi şi cei 
rămaşi, domină această parte din urmă, a revelaţiilor 
mute şi testamentelor nescrise. După o carte ce se 
citeşte pe nesimţite (ultima frază e „nici nu mi-am dat 
seama cum a fugit timpul”), alături de un povestaș pe 
cât de credibil, pe atât de autentic se arată, finalul vine 
ca o succesiune de reflecții și visări, ca o răsuflare adân- 
că, înaintea unei treceri. O altă trecere, o nouă etapă 
pentru autorul cu tot mai multe valenţe și instrumente. 
Aşteptăm, curioși, să-i fim părtași. 

Întrebându-se, la un moment dat, pe parcursul 
cărţii Omul recent. O critică a modernităţii din perspec- 
tiva întrebării „Ce se pierde atunci când ceva se câștigă” în 
ce constă cititul, Horia-Roman Patapievici dă următorul 
răspuns: „A citi Înseamnă a transpune ceea ce a fost scris ieri 
în termenii a ceea ce nu a fost încă gândit până la capăt (şi 
nici scris) azi” (p. 332). Desigur, eseistul nu a putut gândi şi 
scrie până la capăt ceea ce se cuvenea atunci când îi apărea 
prima ediție a cărții, în urmă cu două decenii. lar aceasta, 
deoarece el nu-și imagina că se vor adeveri atât de rapid 
temerile manifestate în legătură cu răspândirea însuşirilor 
omului recent şi pe la noi. Între timp, s-a ajuns la a șasea 
ediție a cărții, dar nu cred că reeditările s-au făcut grație 
interesului manifestat de oamenii recenți fată de un amplu 
și percutant studiu (de caz), acuzator la adresa lor. 


Scriind aceste marginalii, nu fac decât să mă confor- 
mez cu fidelitate unei constatări: „Trăim într-o epocă în 
care mesajul cărţilor a devenit atât de slab audibil, încât 
singura sarcină a celor care încă mai scriu este aceea de 
a repeta ceea ce alţii au spus înaintea noastră mai bine” 
(p. 355). Prin urmare, încerc și eu să repet ceea ce H.- 
R. Patapievici a spus mult mai bine și am intenţia să 
o fac în eventualul folos al oamenilor recenți, care nu 
au citit în întregime cartea dedicată inclusiv lor. Sunt 
sigur că aceştia s-au mulțumit să-și dea seama despre 
ceea ce se abordează în cuprinsul ei, aplecând urechea la 
discuţiile de cafenea sau citind doar simple recenzii fă- 
cute de recen(zen)ţii cei mai studioși din rândurile lor. 
ar nu mă refer la recenziile scrise în sensul 
modern al termenului, ci în acela acceptat 
în ideosfera internetului, unde această spe- 
cie a actului critic înseamnă expunerea cu obiectivitate 
a părerii despre, de exemplu, condiţiile de şedere dintr- 
un hotel prin care s-a trecut. Este, de altfel, o situaţie 
regăsibilă în învățământ, unde elevii sunt invitaţi de 
profesori să facă un eseu de 20 de rânduri pe marginea 
unui subiect. În fond, şi Omul recent este tot un eseu, dar 
un altfel de eseu argumentativ, deloc în spiritul a ceea ce 
cred subiecții în cauză despre o astfel de specie literară. 

În condițiile relativismului cultural, în care „a nu 
mai avea năzuințe înalte înseamnă a spune Că şi mu- 
şuroaiele de furnici sunt o formă de cultură” (p. 169), 
pretenţiile de cercetare științifică recentă sunt astfel 
considerate: „Pentru noul erudit, lectura unei cărți în- 
cepe cu indexul. Parcurge itemii de interes pentru arti- 
colul pe care intenţionează să-l împopoţoneze, scoate 
citatele semnificative, înscrie pedant toate datele lucră- 
rii consultate şi, cu bibliografia completată, pierde orice 
interes pentru cartea respectivă. [...] Nimănui nu îi mai 
pare azi strident ca un specialist să cunoască dintr-un 
autor numai o carte (aceea de care are nevoie buna sa 
reputaţie de specialist). [...] (Fireşte, nu neg utilitatea 
unui bun index: contest însă valoarea «erudiţiei» adu- 
nate prin punerea la lucru a tipului de gândire construit 
pe ideea de gândire-index.)” (pp. 326-327). 

Aş vedea în protagonistul povestirii Perpetuum mo- 
bile, scrisă de lon D. Sîrbu, un posibil prototip al erudi- 
tului recent, prin faptul că el a reușit în viață punând în 

incipitul oricărei lucrări de control, şi apoi în al oricărui 
discurs politic, o frază invariabilă, schimbând doar câte 
un cuvânt, în funcție de problematica domeniului abor- 
dat. Să-l lăsăm pe Tutilă să se confeseze: „— La naturale 
îi dădeam înainte cu scurgerea lentă a umanităţii; când 
ajungeam la «omul conştient», ca să-l pun cu degetul la 
frunte, schimbam un pic. Ziceam «biologul conştient», 
si-l lăsam pe ăsta — mă înţelegeți? — să se întrebe «Înco- 
tro merge biologia?» După aceea, începeam papagalul 
despre protozoare sau darwinism... Tot ce-mi trecea prin 
inteligență...” (on D. Sîrbu, Soarecele B şi alte povestiri, 
Ed. Humanitas, 2006, p. 400). 

Dar iată care era acea inteligentă frază-caduceu: „În 
scurgerea lentă a umanității, când aşa-zisa civilizație şi-a 
întins antenele sale despotice peste tot, omul conştient stă 
la răscrucea destinului, își pune degetul la frunte şi se în- 
treabă dramatic: încotro?” (ibidem). 

ici actul de cultură nu poate fi înțeles de 

oamenii recenți decât tot din punctul de 

vedere care le convine cel mai mult — acela 
al antropologiei, care rămâne farul ştiinţific al agendei 
revendicărilor clamate. Lăcașul de cultură a devenit 
unul de natură speologică, unde această specie de om 
se retrage de bunăvoie: „Mitul peşterii, din Republica, 
are, pentru omul recent, o semnificaţie răsturnată. Fl 
nu mai slujeşte emancipării de iluzia că umbrele peşterii 
ar reprezenta realitatea ultimă, ci justifică decizia de a 
contribui, printr-o organizare politică constrângătoare, 
la stingerea oricărei lumini venite din afara ei. Orice 
cultură este o peşteră. O confederație de peşteri cu paz- 
nici ideologici la porţi, cu activişti sociali plătiţi de stat 
pentru a stinge orice lumină a binelui comun (din afara 
peșterilor), este idealul politic al multiculturalilor” (pp. 
374-375). 

Dacă Bernard din Chartres recunoștea că, în ciu- 
da faptului că sunt nişte pitici neînsemnaţi, modernii 
văd mai bine anumite lucruri deoarece stau cocoţaţi pe 
umerii uriaşilor care i-au precedat, în Antichitate, pi- 
tecantropii de astăzi încearcă să se urce și să trăiască pe 
umerii cocârjaţi ai truditorilor impozabili. De acolo, în 
afara propriului profit, nu văd nimic altceva decât Pa- 
radisul evaziunilor fiscale. Este evident că omul recent 
nu se poate asemăna coțofanei din fabula lui Grigore 
Alexandrescu. În timp ce omul modern era în chip fi- 
resc protestant, cel recent este protestatar de profesie, 
uitând totalmente că în 1795 a fost emisă o Declaraţie 
a îndatoririlor cetățeanului. Desigur că lui nu-i con- 
vine să-și reamintească de responsabilităţi, în schimb, 
invocă mereu, cu prilejul protestelor și al revendicări- 
lor, Declaraţia drepturilor omului, din anul auroral al 
nașterii sale, 1789. 

Este un bun prilej pentru eseist de a demonta logic 
o astfel de anomalie: „Nu poţi apăra drepturile omu- 
lui de pe poziţii relativiste. Dacă spui că sunt univer- 
sale, atunci nu mai eşti relativist. Dacă spui că nu sunt, 
atunci cu ce drept le pretinzi altora, care le refuză? Pen- 
tru că eşti puternic? Dar atunci nu mai sunt drepturi, 
ci constrângeri. Pentru că ai dreptate? — dar cum poţi 
avea dreptate, dacă eşti relativist? [...] Tabla drepturilor 
omului s-a impus pentru că i-a fost proclamată univer- 
salitatea naturală (s. a.). Altminteri, ar fi fost o simplă 
afacere franceză, mai rău, o confuză peripeţie revolu- 
ţionară” (p. 509). Nu a fost o simplă afacere franceză, 
ci una transfrontalieră, a unor cetăţeni apatrizi, cărora 
ideea de naţiune le este străină. 

Mitul omului recent a pierdut din numele mitului 
prometeic al omului modern silaba mediană. Cum în- 
cerci să pui mâna pe divinitatea mutantă a prefacerilor 
continue, care este Proteu, ea se transformă în altceva și 
doar în condiţiile în care ar putea să fie prinsă ai reuși 
să cunoşti viitorul. Fixat cu rigiditate în prezent şi dina- 
mic în cotidian, omul recent își schimbă mereu forma 
şi procedează astfel întrucât el, fiind o ființă autotelică, 
nu mai posedă niciun fel de determinativ, nici măcar 
raportat la divinitate. Nulii nombrilişti de astăzi avan- 
sează argumentul nullibist al nonexistenței lui Dumne- 
zeu („nullibi esse”) și pe bună dreptate afirmă eseistul 
că apartenenţa identitară recentă a eliminat în ambele 
sensuri referinţele ce ţin de axa verticală a vechii iden- 
tități umane: 

„În sus, omul recent a încetat să mai aibă proble- 
me metafizice — căci el nu mai are, propriu-zis, un Cer. 
Nici în jos, înspre rădăcini, nu pare a mai avea proble- 
me, căci toate naţionalizatele înrădăcinări ale omului 
modern au fost, în lumea recentă, privatizate — el şi-a 
smuls de sub picioare și (s. a.) Pământul, transformân- 
du-l în drum la purtător, în <şenilă». Pentru perceptia 
comună însă, omul recent este omul cel mai «eliberat», cel 


mai disponibil, cel mai volatil dintre toate tipurile umane 
câte au funcționat până azi într-o lume a omului. Omul 
recent reprezintă acel tip de om care, pierzând simultan 
atât Cerul cât şi Pământul, a reuşit să-și privatizeze in- 
tegral nu doar strămoşii utili, ci şi virtuțile convenabile 
— tipul de om care nu poate concepe cu adevărat decât 
idealul interesului propriu” (pp. 407-408). 

Este reușită comparația mersului ca o şenilă, deoarece, 
într-o astfel de formă de înaintare, se ia şi drumul cu sine, 
aceasta însemnând că principiul măsurii ei trebuie să fie 
descoperit în ea însăși. Antimodernii priveau trecutul 
în oglinda retrovizoare, pentru că aveau la ce se uita. 
Or, când nu te mai interesează de nimic din ceea ce a 
fost, oglinda retrovizoare devine inutilă. S-ar fi putut, la 
fel de bine, ca H.-R. Patapievici să-și fi intitulat cartea 
„Omul şenilă”. În limba franceză, „chenille” înseamnă 
„omidă” și, foarte sugestiv, a fost împrumutat în deno- 
minarea șenilei. 

Eseistul afirmă că omul de astăzi este cel mai vola- 
til dintre toate tipurile umane de până acum: „formula 
celei mai recente mode în filozofie, postmodernismul 
globalizării — un soi de McDonald's pentru toate gustu- 
rile celor care se grăbesc şi se mulţumesc să înghită câte 
ceva din zbor” (pp. 331-332). Aşa stând lucrurile, stau 
să mă întreb, în buna tradiţie a filosofiei, ce a fost la 
început: omida sau fluturele? Tare mă tem că la această 
întrebare nu poate găsi răspuns nici măcar Mama Omi- 
da. Viitorul îi este incert omului recent, întrucât chiar 
şi faţă de sine însuși nu mai poate beneficia de sfertul de 
oră de eternitate („Omul recent s-a născut atunci când 
Andy Warhol a proclamat nevoia (şi suficiența) celor 15 
minute de celebritate” — p. 174). Prezenţa fiind văduvi- 
tă de orice consistență, momentul prezent nu mai poate 
fi profeţit, asemenea trecutului (care, ca întotdeauna, 
este cel mai greu de prezis), deoarece omul recent nu 
mai este precedat de nimic. Prin urmare, prezicătoarei 
nu-i rămâne decât să rostească o propoziţie retro-pro- 
fetică a lui René Char, pe care, de altfel, autorul cărții 
o aminteşte: „Moştenirea noastră nu e precedată de ni- 
ciun testament” (p. 412). 

În felul acesta, cameleonicul și paradoxalul om re- 
cent este născut orfan de... mamă, epigraful „Prolem 
sine matre creatam” („Am creat acest vlăstar fără ajuto- 
rul unei mame”), pus de Montesquieu la prima ediţie 
a Spiritului legilor, cu scopul de a atenţiona că opera sa 
nu are vreun model sau precursori, putând fi lesnicios 
aşezat deasupra căminului noului tip de căsătorii. După 
lupte seculare de secularizare a tot ceea ce s-a putut se- 
culariza, inclusiv averile și frumuseţile mănăstirești, as- 
tăzi nu mai există niciun fel de sensibilitate morală faţă 
de problema adulterului, a desfrânării ori a căsătoriilor 
nemixte. S-a ajuns astfel ca lipsa de înrădăcinare în bio- 
logic să aibă drept consecinţă majoră considerarea sexu- 
lui o pgferinţă de gen sau o orientare, ca oricare alta. 

n contemporaneitate, însăşi viața devine „o 

fantezie masturbaţională nonstop, ambalată 

comercial” (p. 307), după cum este citat Allan 
Bloom, din cunoscuta carte Criza spiritului american. 
Cât despre moarte, H.-R. Patapievici ne avertizează, la 
sfârşitul Cuvântului înapoi, că nu trebuie să uităm că 
ideea măsurii lucrurilor a fost axul central al înțelep- 
ciunii antice şi creştine, exprimată prin cuvintele „so- 
phia” sau „prudentia”. Or, pe parcursul studiului (de 
caz) Omul recent. O critică a modernităţii din perspec- 
tiva întrebării „Ce se pierde atunci când ceva se câştigă , 
aflăm că prototipul respectiv este înzestrat cu un alt fel 
de „sophia”: „Înţelepciunea omului recent e goana îna- 
inte. Cunoaşterea sa e caleidoscopul. Singura sa pace 
— caruselul. Iar singura breșă în relativismul său vesel 
şi superficial este propria sa moarte, faţă de care nu- 
treşte terorile unui pudel răsfățat şi bine hrănit faţă de 
dizgraţia stăpânei” (pp. 286-287). În ceea ce priveşte 
posteritatea, nici ea nu este mai generoasă: „Cei vii sunt 
mai ascultați decât morţii, mai ales dacă mortul este 
antipatic. Un viu antipatic trezeşte scandal. Un mort 
antipatic, tăcere” (p. 355). 

În mijlocul entuziasmului aproape general din anii 
"90 ai secolului trecut, H.-R. Patapievici a devenit deo- 
dată antipatic, grav şi a scris, pe alocuri adoptând un ton 
profetic, nu atât despre ceea ce am câștigat, ci despre cât 
de mult am pierdut după a doua conflagrație mondială. 
Melancolicul, nostalgicul autor al cărții Omul recent. 
O critică a modernităţii din perspectiva întrebării „Ce se 
pierde atunci când ceva se câștigă” a devenit cu atât mai 
suspect în ochii progresiştilor recenți, cu cât el își expri- 
mă credinţa că a pierdut ceva esenţial din trecut. H.-R. 
Patapievici este un modern pe care propriul temei în 
lumea recentă nu îl înspăimântă, ci îl tulbură. 


Alexandru COLȚAN 


Poeți români de azi (I) (Editura „Școala ardelea- 


w» 


nă’, 2019, revăzută și adăugită) a domnului Răzvan 
Voncu probează, o dată în plus, rafinamentul estetic 
şi originalitatea unui autor căruia anvergura științifică 
şi polivalenţa nu i-au creat complexe de superioritate, 
voga cronicii literare nu i-a concediat creionul de lectu- 
ră, iar revanşele anilor urii nu l-au făcut să abandoneze 
partizanatul valorii, nici întâmpinarea generoasă şi cal- 
mă a textului literar. 

În maniera sa elegantă, domnul Voncu îşi 
confecţionează expunerea dintr-un aliaj în care precizia 
şi portretistica istoricului cooperează cu iscusinţa her- 
meneutului care alternează registre, decorează teoreti- 
cul înalt prin decupaje confesive, deschide opera către 
muzică, arte plastice, filosofie. Actul critic pleacă de la 
tensiunea funciară între ceea ce este poezia (viţa fragi- 
lă a genurilor noastre, ambasador al culturii române) 
şi imaginea ei publică, de „cenușăreasă a tirajelor şi a 
difuzării”. Din matricea „emoţiei genuine”, auctoriale, 
irizaţiile poeziei de calitate se răsfrâng dincoace, în țesutul 
prozaic, ca limbaj al unei Ordini afectiv-imanente a lu- 
mii. Ca să atingă „starea de poezie” (Nichita Stănescu), 
starea de libertate pe care ţi-o procură conectarea la Rea- 
litatea în care pluteşte fiinţa subtilă a poemului, poetul 
se vede nevoit să înoate adesea împotriva curentului, să 
„scrie nu numai altfel decât plutonul, ci şi despre altce- 
va” (Hanna Bota, Emilian Pal, Savu Popa, loan Flora). 

e lângă evidenta ei importanţă recuperatorie, 

filologică şi prozastică, Poeți români de azi(1) 

ne aduce o prețioasă plusvaloare teoretică. 
În curgerea impresionistă a discursului, de la ipoteză 
la concluzia estetică, lectorul ei descoperă, iniţial, zz- 
zenticitatea reprezentării literare. Un geometru i-ar de- 
scrie, înclin să cred, formula printr-un cerc deschis, care 
conţine în mijloc contrapunctul originar — o diagramă 
operantă într-o dublă accepţie. Pentru criticul Răzvan 
Voncu, deschiderea deţine funcţia de premisă a reușitei 
literare și interpretative. Numeroase sunt beneficiile pe 
care domnia sa le asociază deschiderii atitudinale a scri- 
itorilor către paradigmele europene (Petru Cârdu), şi 
deschiderii expresiei poetice „către o multitudine de stări 
şi experienţe” (Adrian Popescu, Horia Bădescu). 

Exegetul manifestă o /argă deschidere a viziunii, 
dar și a interesului către orizonturi literare fraterne (Ba- 
sarabia, Banatul sârbesc). În cercul generației din care 
face parte, originalitatea poeţilor studiaţi le sedimen- 
tează acestora contrapunctul personal, care prepară sal- 
tul. Ultimelor creaţii ale unor (post)şaizecişti, evaluarea 
minuțioasă le divulgă constantele lirice: postmoderni- 
tatea, tragicul şi religiosul. Tehnici și procedee postmo- 
derne regăsim în paginile Măreriei frigului (1972), în 
versurile lui Aurel Pantea, la Marin Sorescu („Traver- 
sarea”, 1994), în ciclul „Frica şi cuvintele” al lui Eugen 
Suciu. Descrierea variaţiunilor tragicului-deplasat „la 
frontieră cu ludicul” (la Gheorghe Tomozei), „resimţit 
acut” de Teo Chiriac sau „camuflat sub masca unui 
discurs minimalist”, la Marian Drăghici — compune 
certitudinea unui filon dramatic bogat, ignorat de G. 
Călinescu şi de unii dintre discipolii săi. 

Asociat, uneori, tragicului, religiosul funcționează 
ca un contrapunct tematic, care marchează transforma- 
rea lui ars scribendi în ars moriendi:„religiozitatea trăită” 
postmodern (la Dan Laurenţiu), ca „principiu ordona- 
tor” care „adaugă eroticii generaţiei șaizeci o dimensi- 
une spirituală” (la Adrian Popescu) sau „formă supre- 
mă de iubire a aproapelui” (în lirica lui Aurel Pantea). 
Printre „versurile sălbăticite și tulburătoare” ale Hannei 
Bota („Imperfecţiunea perfectă”, 2018), criticul citește 
„O adâncă acceptare a rostului vieţii-care e lumina, nu 
întunericul, adâncul, iar nu derizoriul (...) o blândă le- 
gare a omului de Marele Tot, o tandră, dar definitivă 
inserare în misterul și-n revelaţia vieţii, care e Iubire”. 


Deschiderea pe care ne-o propune istoricul Răzvan 
Voncu (arhitect cunoscut al conceptului de istorie lite- 
rară deschisă) antrenează o remarcabilă meditaţie asupra 
Timpului. În Poeți români de azi (I) lucrează împre- 
ună trei feluri de timp. Distinctiv momentului creației 
propriu-zise, cartea examinează durata lungă a receptă- 
rii textuale, a cărei sită multigeneraţională înfăptuieşte 
cel mai fidel test al veracităţii. Timpul interpretării este 
o categorie evolutivă, un proces viu, divizibil pe etape 
(„bătălia pentru Nichita”, sau pentru Nicolae Labiş), în 
care textele axiologic valide, supraviețuitoare „continuă 
să lucreze” postum, se limpezesc şi îşi îmbogăţesc bu- 
chetul semnificaţiilor — așa cum se întâmplă în poezia 
lui loan Es. Pop, în care „tragicul și religiosul ies şi ele 
mai bye în evidență”. 

n mod suplimentar, cercetătorul bucureștean 

introduce timpul operei de autor, găzduite in- 

tegral sau selectiv între coperţile unor ediţii 
dedicate: „Opere I” (A.E. Baconsky), „Dăltuiri” (Radu 
Stanca), „Puterea neştiută. Opera poetică” (Radu R. 
Şerban). Mereu preocupat de ideea dreptății literare, a 
„identificării nucleelor” estetic „viabile”, autorul aduce 
un elogiu muncii îngrijitorilor, realizatorilor edițiilor 
de autor, subliniază calităţile unor producţii notabile. 
Pe urmele lui Ion Druţă, Dumitru Matcovschi sau Au- 
reliu Busuioc, eforturile Luciei Țurcanu ne aduc mai 
aproape o literatură basarabeană de valoare. Antologiile 
Aurel Pantea şi loan Es. Pop ar putea „inaugura o nouă 
etapă de receptare a poeziei. Una care să însemne, de 
fapt, clasicizarea” autorilor. 

O înaltă relevanţă documentară, dar şi abundență 
reflexivă o demonstrează secţiunea „Poeți în confesiu- 
ne”, în care liricul se oglindește în speciile biograficului: 
reeditarea Hronicului (2012) lui Lucian Blaga afirmă 
o „pedagogie a rezistenţei spiritului în faţa istoriei”, 
corespondenţa lui Dan Deșliu ni-l reamintește ca pe un 
„prizonier al persoanei sale” şi deschide dosarul compro- 
misului. Privire de la altitudinea exhaustivului, defini- 
rea vârstelor literare impune, din nou, complementarita- 
tea cercului cu contrapunctul. 

acă metamorfoza textuală a lui Gellu 
Naum, loan Flora, Gabriel Chifu pare 
a respecta algoritmul germanic-blagian 
al „creşterii în cercuri concentrice a copacului, care 
dezvoltă în figuri mereu mai ample același tipar ori- 


'Toposul liric al volumului Printre vînătorii de orbi, 
de George Vulturescu (Editura Junimea, 2021) îl con- 
stituie burgul contemporan Zothmar, cetate erasmică, 
Codex medieval însuflețit de literele generaţionale ale 
personajelor. Printre nervurile gravurii urbane, Ochiul 
Orb al poetului-Peros eguitans recunoaşte, totuși, „fi- 
rimituri” de inefabil, care îl îndrumă, pe sub bolți sep- 
tentrional-expresioniste (Ingmar Bergman, Kierkega- 
ard, Strindberg), către Nordul îndepărtat al copilăriei, 
şi, mai departe, spre Ultima Thule a nevăzutelor. O 
regresie multiplu semnificantă: „zbor invers” barbi- 
an-psihanalitic și simbolic, transmutaţie alchimică 
a morții sociale în viață estetică, meditaţie textualistă 
asupra producţiei de sens (Radu G. Jeposu), care evo- 
că disputa real-realitate (N.Manolescu-M.Mincu) și 
creează orizontul żextului infinit. 

Printre copacii răscoliți de furtunile naturii sacru- 
profane ale stratului poetic secund, pastoral, călătorul 
întrevede licărul slab al icoanei: „Acolo, la fereastra 
unde pâlpâie o lumânare/lângă care te-așteaptă o 
mamă în rugăciune” (Noapte cu Edgar Allan Poe). În re- 
flexia bobului de rouă şi ordinea patriarhală a obârşiei, 
adolescentul sesizează proiecția Nordului Divin, con- 
comitent actual şi absent, adiere a Vieţii ca şi carte de 
semne şi ipostaziere a Frumosului-Adevăr romantic 
(John Keats). Sub privirile marcate de tristeţea fini- 
tudinii şi de anxietatea „Sfântului Vers Neterminat” 


ginal”, lirica nichitastănesciană de după 1972 sau cea 
a lui Marin Sorescu rup cadența precedentă printr-un 
pas contrapunctic. De fapt, observă autorul în ciclul La 
lilieci, ceea ce „conciliază în Opera soresciană contra- 
punctul cu cercul” este mirarea. Un soi de mirare apro- 
piată şovăielii „copilăresc-metafizice” a lui Ioan Es. Pop, 
înrudită cu uimirea „filosofică și filologică” a lui loan 
Flora, pasibilă a se „converti în revelaţie”, în schema 
racordului imaginat de Radu Sergiu Ruba, în 2017. 
Ne-am putea reprezenta, de asemeni, mirarea poetică 
ca pe contrapunctul psihologic al poetului care privește şi 
înțelege viața ca pe un cerc deschis. 

Poeți români de azi (I) mai dovedeşte o calitate im- 
presionantă. Personal, nu am mai întâlnit, în tratatele 
noastre critice, o prezență mai însemnată a cuvântului 
„bucurie” ca în această carte, în comentariile poeziei lui 
Horia Bădes- 


cu, a lui Ion 


Mircea, Ga- 
briel Chifu, 
ş.a. Poate 


că acel con- 
trapunct al 
autenticității 
despre care 


Răzvan Voncu 
făceam vor- 


poeți 
români 
de azi 


bire conține, 
în miezul 
său, particu- 
la bucuriei 
pe care o 
omagiem în 
„sărbătoarea 
lecturii” şi 
care ar putea 
contribui la 
„restaurarea 
naturaleței 
literaturii, 
într-un secol 
plin de mis- 
tificări şi auto-mistificări”. Bucuria poeziei adevărate, 
pe care Răzvan Voncu o desfăşoară ca pe „o tapiserie 
complexă, stratificată, care se cere descifrată și degusta- 
tă cu toate instrumentele spiritului” nu poate fi departe 
de bucuria creșterii naturale, pe care o sesizăm de jur 
împrejurul nostru şi în toate soiurile grădinii literare 
deschise cititorului de către scriitor. Ea este una cu bu- 
curia ce reflectă, în fina clorofilă a culturii, lumina care 
umple cercurile unei lumi întunecate. 


ale călătorului revenit, în chip de Orfeu postmodern, 
„la fereastra unui bloc din Sătmar”, „Cântecul har- 
pistului” care glisează, în remake optzecist, pe banda 
lirică de suprafaţă, coboară octava în ritualic, descân- 
tec, se pleacă în „Rugăciunea” brâncuşiană a mamei- 
Caliope, se lichefiază în bocet, picură „precum ceara 
lumânărilor”. 

Versul porneşte să se răsucească, în cochilia poe- 
mului, spre Tradiţie, asemeni rădăcinilor unei plante 
care se înapoiază „în luturi şi piatră”, pentru a lega 
împreună, în firul transparent al esenței, nivelele unei 
poezii-palimpsest: „cercurile se leagă și se destramă 
unele din altele/ ele sunt adânci ca sufletul/ dar se 
desprind uşor precum aburii vitelor/ precum lumina 
din aureolele îngerilor” (Sfaturi de la bătrânii barzi). 
„În poemele mele cuvintele se ţin, unul lângă altul,/ 
precum se ţin de mână orbii lui Bruegel”, afirmă au- 
torul în poezia care dă titlul volumului, „bat cu ele în 
pereţii Ochiului Orb/ ca şi cum toţi morţii ar începe 
să bată/ în scândura sicrielor”. 

Dincolo de impresia unei velinţe aspre, de lână, 
lucrate cu motive mitice, folclorice și culturaliste, po- 
ematica lui George Vulturescu este animată de o mi- 
rare Jascinată a Vieţii, care o conduce către „incomen- 
surabila”, baudelairiana noastră „memorie” și vatra 
„creierului-palimpsest” (Thomas de Quincey), scenă 
a litigiului etern între angoasa existenţială și mirajul 
divin, locus mirabilis din care pornesc dedublările 
epistemologiei şi freamătul mistic al unui Angelus Si- 
lesius, dar și versiunile Realităţii—puzzle ale generaţiei 
"80, ca o contemporană work în progress. (AL. C.) 

NORMAN MANEA 


Alexandru ORAVIȚAN 


Fişat în- 
tr-un dicţionar 
al romanului 
central-euro- 
pean, romanul- 
colaj semnat de 
Norman Ma- 
nea, Umbra exi- 
lată’, ar figura 
cu următoarele 
cuvinte-cheie în 
indicele de ma- 
terii: „comunis- 


roman c 


mul”, criza”, 
„evreul”,  „exi- 
lul’, familia”, 
„hibriditatea”, 
„limba mater- 
nã’,  „margi- 
nalul”, „mitul 


Americii?” etc. 
Cu alte cuvinte, 
Norman Manea 
propune un ro- 
man al Europei 
Centrale prin 
excelență, în 
care dovedește 
cu asupra de 
măsură  înzes- 


POLIROM 


trarea de a relua constant, aproape obsesiv, o serie de 
teme, motive și tipologii literare definitorii nu doar 


Lumina vine de la Asfinţit 


De numele 
lui Iosif Vulcan 
se leagă primor- 
dial două eve- 
nimente-cheie 
din istoria lite- 
raturii române: 
înfiinţarea re- 
vistei Familia în 
1865, la Pesta, și 
debutul emines- 
cian în paginile 
acesteia în 1866, 
cu poezia De-aș 
avea... Impactul 
efortului lui Iosif 
Vulcan în dez- 
voltarea culturii 
române din a 
doua jumătate a 
secolului al XIX- 
lea este bine do- 
cumentat: în 
termenii de as- 
tăzi, Iosif Vulcan 
poate fi conside- 
rat un promotor 
cultural prin 
a W k excelență. Însă 
cum poate fi cunoscut omul Iosif Vulcan? Există episoade 
biografice care să-i poată explica intuiţia remarcabilă în 
descoperirea talentului și amplele deschideri culturale? 

Biografia romanţată semnată de Mihai Buzea, Vul- 
can. Lumina vine de la Asfinţit, propune câteva răs- 
punsuri. Spre deosebire de ceilalți biografi-romancieri 
publicaţi în aceeași colecție, Mihai Buzea adoptă metoda 
aprop(r)ierii și cunoașterii subiectului prin învăluire: 
cartea de față este mai curând romanul unei epoci, în 
contrapartidă cu așteptările cititorilor legate de biogra- 
fia romanţată, centrată pe un singur protagonist. Pe tot 
parcursul volumului, personajul Iosif Vulcan e un mare 
absent, însă importanța acțiunilor sale nu este niciodată 
marginalizată de către personajele ce-i recompun firul 
biografic, prin relatările unor episoade-cheie, pentru 


POLIROM 


Mihai BUZEA 


Ah n e AAN act PE 


pentru literatura central-europeană, ci şi pentru propria 
operă: limba maternă văzută și resimţită drept o casă a 
melcului, purtată pretutindeni, deopotrivă povară și re- 
fugiu, sau imaginea clovnului care-şi jonglează destinul 
sub specia unui aparent autism deconcertant, în societăți 
totalitare și democratic-liberale deopotrivă. 

Jumătate roman de inspiraţie autobiografică, ju- 
mătate reader despre exil — suport bibliografic alcătuit 
din fragmente reprezentative din surse diverse, specific 
cursurilor din universităţile americane —, Umbra exilată 
merită o lectură dincolo de firul narativ al Nomadului 
Mizantrop (N.M.), supravieţuitor al lagărelor transnis- 
trene și al dictaturii comuniste, ajuns în America, patria 
exilaţilor de pretutindeni. Straturile edificatoare pentru 
opera de față sunt desprinse din siajul literaturii central- 
europene (Musil, Kafka) și din marginalul tipologiei 
exilatului: Extraordinara poveste a lui Peter Schlemihl, 
scrisă de Adalbert von Chamisso la începutul secolului 
al XIX-lea, în care protagonistul îşi vinde umbra Diavo- 
lului pentru o pungă cu bani fără fund, numai pentru a 
deveni un „schlemiel” — bun de nimic, tipologie recuren- 
tă în umorul evreiesc. 

ilema vânzării umbrei devine cu atât mai 

percutantă în cazul Nomadului Mizantrop 

şi a condiţiei sale iniţiale sub dictatura co- 
munistă: „Sunt întrebat adesea despre umbra pe care o 
pierdem frecvent când conştiinţa se retrage în umbră. În 
socialism, umbra era Informatorul, care ne urmărea ca să 
poată raporta cât mai multe. Iscoada.” Refuzul de a face 
pactul faustian devine sinonim cu exilul din patrie (însă 
niciodată și din limba română), însă şi cu viaţa: „Câinele 
e viaţă, ca și umbra lui. Și Umbra lui Sisi. Și Dumnezeul 
umbră. Tot viaţă.” 

Umbra exilată a Nomadului Mizantrop ajunge, 
așadar, în Lumea Nouă. Paginile cele mai memorabile 
ale volumului nu sunt cele kafkiene, ale interogatoriilor 


înţelegerea dimensiunii umane din spatele profilului 
încetățenit în lumea culturală a epocii. 

Mihai Buzea propune un volum polifonic, construit 
pe trei paliere narative distincte. Secţiunile cărții („Scri- 
sorile”, „Caietele” şi „Confesiunea”) probează capacitatea 
remarcabilă a autorului de a (re)compune voci puternic 
individualizate, în tonalități contrastante, rezultat al unei 
documentări impresionante. Cea dintâi parte plăsmuiește 
o serie de scrisori trimise de Ady Endre soţiei lui Iosif 
Vulcan, Aurelia, în perioada 1903-1918. Exerciţiul ima- 
ginativ practicat de Mihai Buzea își are punctul de plecare 
într-un episod concentrat din biografia poetului maghiar: 
scurta perioadă petrecută în închisoarea din Oradea pen- 
tru publicarea unui articol anticlerical. Corespondența 
iniţiată drept urmare a vizitei pe care Aurelia Vulcan i-ar 
fi făcut-o lui Ady în închisoare se traduce într-o prietenie 
consumată preponderent epistolar, întinsă pe durata unui 
deceniu și jumătate, din care se desprinde şi o cunoaștere 
îndeaproape a directorului revistei Familia: „losif este o 
mare personalitate printre românii voştri, toţi transilvă- 
nenii de buze românești au auzit de el (...). A vrut să fie 
un Jókai Mór al românilor, asta a vrut!” 

entru Ady Endre primează rezonanţa cuvin- 

telor și a activităţii lui Iosif Vulcan, aflate în 

contrapunct cu propriile preocupări: în vreme 
ce poetul maghiar se plasează în centrul unei lumi („voi 
avea Parisul la picioare”; „Parisul va fi mai al meu decât 
este al parizienilor”), eforturile lui Vulcan îi par margina- 
le, munca lui e „cuminţică” și „bătrânicioasă”, ancorată în 
fapt într-o lume considerată a periferiei: „L-am ascultat 
expunându-și (...) părerile despre arta literară și mai ales 
despre teatru; n-aş zice că avea dreptate. (...) Zăcământul 
cel mai preţios pe care s-a străduit el să-l exploateze este 
lumea satului, a ţăranilor, a lipiţilor de pământ — iar acolo 
e numai steril. Nimic preţios, nimic cu valoare universa- 
lă: satul este culturalmente steril. Nu se poate scoate ni- 
mic vandabil din «tradiţiile populare» românești (iar din 
cele ungurești cu atât mai puţin), nimic care să intereseze 
publicul educat și plătitor.” 

În aceste rânduri se află nu doar reprezentarea 
tranziţiei de la rural către urban în privinţa tematicii 
literare, cât mai ales o diferență fundamentală de tem- 
perament și viziune asupra culturii. Astfel, polul boemei 
şi patosului poetic întrupat de Ady Endre își găsește per- 


şi presiunilor dictaturii din România, ci acelea musili- 
ene, din lumea liberă a Germaniei și, mai cu seamă, a 
Americii. Relaţia complexă dintre protagonist şi amicul 
său neamţ, Gunther, un stângist plin de convingeri pu- 
ternice legate de comunism și „vina germană”, deschide 
calea spre un dialog necesar, mereu pertinent, asupra 
dinamicii dintre Est și Vest. lar experiența americană, 
cu acomodările dificile, aparent insurmontabile, într-o 
lume prin excelență contradictorie, constituie nucleul 
ideatic al cărţii. Ajuns în centrul lumii, marginalul re- 
simte povara dramelor secolului XX și înfruntă tragediile 
emergente ale noului veac în manieră asumată, conso- 
nantă cu noua sa poziție. 

pre exemplificare, barbaria momentului 9/11 

e redată de Norman Manea cu deplinătatea 

talentului scriitoricesc: „Ecranele planetei fu- 
seseră brusc cotropite de păsările de pradă şi prăpăd: 
mari zburătoare metalice coborau în picaj, să spulbere 
clădiri şi oameni. Umbrele deveneau negre, apoi roșii, 
apoi luau forme bizare: ulii arzând, explodând în mii de 
schije uriașe, ca niște avioane de luptă. Explozii în se- 
rie, ferestre făcute ţăndări, ziduri prăbuşite, unul și încă 
unul. Uşi și dulapuri și mese de oţel zburând în aer. Hai- 
ne arzând, oameni arzând, fum şi alarmă, ţipete și vaiete 
şi goană nebună. Atotputernicul se înfuriase, mesagerii 
săi erau în misiune de pedepsire a necredincioșilor care 
nu auziseră cornul de alarmă la moschee.” 

Roman al prelungirii Europei Centrale în mapamon- 
dul culturii contemporane, Umbra exilată este nu atât 
autoportret al lui Norman Manea, cât diagnostic asupra 
condiţiei exilatului în complicata lume contemporană: 
„Exilat nu pentru că eşti departe de locul natal, ci pen- 
tru că te-ai asimilat cu această categorie de îngeri bizari, 
așa-i! Exilat prin structură, nu prin situaţie.” Poate nu în- 
tâmplător, romanul se încheie sub semnul resemnării și 
mântuirii finale, conţinute în răspunsul lui Avram către 
Dumnezeu, folosit drept refren şi de Leonard Cohen în 
ultimul său album antum, You Want It Darker: „Hineni, 
iată-mă, sunt aici, sunt gata.” Umbra exilată e un portret 
al veacului încheiat către veacurile ce vor veni. 


! Editura Polirom, ași, 2021, 304 p. 


manent celălalt pol în munca asiduă, așezată, plină de 
acribie derulată de Iosif Vulcan timp de o viaţă. 

A doua secțiune, „Caietele”, e redactată în cheia 
unui pseudo-jurnal ţinut de unchiul matern al lui Iosif 
Vulcan, Irinyi János, maghiar patriot, „mâncător-de-ro- 
mâni”, pentru care preocupările nepotului „intelectual 
iredentist” se află în sfera iraţionalului: „Mă întreb dacă 
nu cumva îmi scapă mie ceva. 

dică: e posibil ca eu să nu fi înțeles nimic 

din nepotul ăsta al meu? Să aibă el un punct 

e vedere care îmi scapă mie absolut şi cu 

desăvârşire? Pentru că, privit din punctul meu de vede- 

re, Iosif pare pur și simplu nebun.” Însă tocmai de pe 

această poziţie antagonică se profilează filonul patriotic 

şi crezul autentic în progres prin cultură: „Iosif a zis că 

toți românii sunt copiii lui, el trebuie să aibă grijă de 

toţi, să-i lumineze și să-i ridice. Că, dacă n-o face el, n-o 

face nimeni.” Acest crez constituie moștenirea lui Iosif 

Vulcan în cultura română şi îi poate explica la modul 
convingător parcursul biografic. 

„Confesiunea”, partea a II-a a volumului, o aduce 
în prim-plan pe protagonista vizibilă a romanului, Au- 
relia Vulcan, a cărei voce se manifestase tacit până aici, 
sub forma unui interlocutor epistolar implicit pentru 
Ady Endre şi Irinyi János. Portretul realizat de soţie nu 
cade în patetic, ci adânceşte convingerea profundă a lui 
Vulcan privind misiunea de îndeplinit în spaţiul culturii, 
sacrificând o viaţă de familie împlinită: „noi nu suntem 
destinaţi să creştem copii, ci să creștem națiunea română 
prin intermediul revistei.” De asemenea, rolul jucat de 
Iosif Vulcan în istoria literaturii române e adus în atenţia 
cititorilor în formă consolidată, prin concreteţea faptelor 
sale: „când a publicat acele poezii ale lui Eminescu despre 
care acum vorbeşte toată lumea, i-a trimis banii prin man- 
dat poștal, fără să discute. Aflu și eu acum, la bătrânește, 
că aceia au fost singurii, dar absolut singurii bani pe care 
i-a primit Eminescu pentru poeziile lui. În afară de Iosif, 
nu i-a dat nimeni nimic. L-au plătit ca ziarist, dar ca poet 
niciodată. Iosif a făcut-o. Chiar şi doar de asta, îl iert pen- 
tru tot.” Vulcan. Lumina vine de la Asfinţit serveşte drept 
pildă pătrunzătoare despre capacitatea muncii și efortului 
intelectual de a valida o întreagă existenţă. (AL.0.) 


1 Editura Polirom, ași, 2022, 200 p. 

Ştiu că formula din titlu, oximoronică, pare o 
găselniță banală. Dar vă rog să mă credeți că am trudit cu 
hărnicie printre opţiuni, într-atât e de ghiduș, spectacular, 
versatil, ludic, savant, parșiv și incomod subiectul Ion Var- 
tic (Doru pentru prieteni): profesor universitar, teatrolog, 
animator de trupe de teatru studențești, director al Teatru- 
lui Naţional din Cluj, stâlp al echinoxismului clujean, ca 
şi al revistei şi fenomenului cultural omonim, şi magistru 
lobby-ist pentru cerchismul sibian, fost secretar de stat nu- 
mit la Cultură de ministrul Andrei Pleșu, cu doctorat în 
Ibsen, dar fascinat de Maestrul şi Margareta lui Bulgakov, 
expert în Pârvan, Cioran, Thomas Mann și Bioy Casares, 
dar pasionat de Ion D. Sîrbu și Petru Dumitriu. 

Un temperament prea dotat pentru manierism, mera- 
viglia şi qui pro quo, ca şi pentru teatrul absurd şi detecti- 
vismul exegetic, ca să se mai încumete cineva să-l ţintuiască 
într-un volum omagial, oricât de spectaculos și polimorfic 
ar fi jocul de lumini și oglinzi înscenat de un regizor empa- 
tic până la identificare. Mai degrabă decât subiect de „Fest- 
schrift” academo-universitar, mi l-aș fi închipuit pe Doru 
Vartic jucând în vedeniile din Balkania regizorului Mihai 
Măniuţiu sau refăcând Ars amatoria cu nepoţii generației 
lui loan Gyuri Pascu, Radu G. Teposu & comp. 

i totuși, somptuosul volum omagial Jon Vartic 

în joc de oglinzi există. Şi este cât se poate de 

cuprinzător, strălucitor și captivant, realizat 
cu măibstrie, venerație şi iubire de Marta Petreu şi Anca 
Haţiegan în 2021, la editura Şcoala Ardeleană din Cluj, 
în colecţia „Şcoala ardeleană de teatrologie, unde-mi place 
mie să presupun că-și va tipări lon Vartic, măcar în 2025, 
sinteza vieţii, adică istoria Cercului Literar din Sibiu, pen- 
tru care, de câteva decenii încoace, dă seama, între altele, 
rubrica Dosar din revista „Apostrof”. 

Pe coperta a patra pulsează encomiastic trei semnă- 
turi cu greutate — Adolfo Bioy Casares, Andrei Şerban, 
Emil Hurezeanu —, în vreme ce fotografia de pe copertă 
ne dezvăluie un Ion Vartic surâzând ambiguu, năstrușnic 
împărţit între farsă, inocenţă trucată și cruzime poznaș co- 
pilărească. Un spiriduș (cică) septuagenar, pozând chiar pe 
Rue de la Huchette, în fața unui afiş ionescian al teatrului 
unde se joacă permanent, de aproape un secol (ca să mă 
exprim ionescin), Cântăreaţa cheală. 

Concepută integrator, cu energie sintetizatoare, sa- 
gacitate analitică şi ardoare comprehensivă, cartea nu 
ocolește biografemele revelatoare, bibliografia creatorului 
şi receptarea ei critică, detaliile genealogice cu semnificaţii 
şi ramificații bioprofesionale. Sunt însă şi mărtu- 


rii studenţeşti, un capitol epistolar de nobilă tandreţe 
generaţionistă, totul asezonat cu evocări din unghiuri va- 
riate şi cu o iconografie nostalgic palpitantă. Se respec- 
tă, deci, polaritatea oximoronică pentru care am și ales 
titlul acestor rânduri: de o parte, ştaiful universitar cerut 
de omagierea unui Herr Professor demn de tradiţia UBB, 
format în siajul K und K, de cealaltă, eul polimorf, tempe- 
ramentul histrionic, duhliu. Se cultivă cu aceeași ardoare 
bufoneria și acribia, misterul și ironia explozivă, năzdrăvă- 
nia aluziv-iluzorie și erudiția cu sertare fără cheie. 

La fel, gustul pentru erezie, devianţă și fantasmago- 
rie, dar și exactitatea catedratică, jubilația catalitică și, la 
rigoare sau la derută, morga doctorală amendată pitoresc 
de ispite contradictorii şi impulsuri aventuriste care con- 
duc la pelerinaje moscovite, salturi mortale între Ibsen şi 
Bulgakov ori spre clanul Caragiale, Cioran, Radu Stanca 
şi Ion Negoiţescu. 

urprize, șocuri plăcute, revelații la tot pasul. 

Descoperi o ramură genetic armenească, pe li- 

nie paternă, și o mamă ceho-germană, de unde 
suma oriental-Mitteleuropeană a ludicului descendent. 
Afli cum au mediat Corina Şuteu și Marina Constanti- 
nescu venirea lui Andrei Şerban la Naţionalul clujean pen- 
tru montarea piesei Pyrificare de Sarah Kane, ori cum s-a 
reușit, tot acolo, memorabilul Hamlet regizat de Vlad Mu- 
gur. Ajungem și în 1968, la Școala ludică, botezată astfel 
de loan Grogan: e viitoarea Ars amatoria, trupa de studenţi 
filologi cu care profesorul-regizor Ion Vartic avea să pună 
în scenă Eng/ezește fără profesor. 

E instructiv să descoperi înrudirea Varticilor cu fami- 
lia lui Radu și Horia Stanca, ori cu Cioranii Rășinarilor, 
după cum te farmecă istorisirea Ruxandrei Cesereanu 
despre cum ea și Corin Braga au ajuns ultrafani bulga- 
kovianofili sub magia profului ipostaziat, ca şi Bulgakov, 
în Koroviev, după ce, mărturisește Andrei Șerban, același 
magistru dedicat „spectacolului interior” se autoiposta- 
zia feeric în Puck. E semnificativă dezvăluirea lui Mihai 
Măniuţiu cum că „lui I.V. îi plac misterele și ascunzișurile 
celorlalți, pe ale sale ar vrea să le oculteze”, dar e la fel de 
interesant să vezi că, fără excepţie, critica literară, de la 
Dana Dumitriu, N. Manolescu și Cornel Ungureanu la 
Gheorghe Grigurcu și Laurenţiu Ulici, subliniază teatra- 
litatea viziunii, plăcerea înscenărilor, caracterul specular și 
spectacular al temelor eseistice, tot așa cum evocările afec- 
tuoase ale lui Ion Ianoși ori ale Martei Petreu pun culori 
potrivite desenului colectiv. 

tau alături cald-pufoasele relatări ale Elisabetei 

Pop, căreia, pe când era secretarul literar al Teatru- 

lui din Oradea, pasionatul farseur Vartic îi trimi- 
tea scrisori semnate Paul Everac sau Ecaterina Oproiu, toate 
pline de mânie că... operele lor erau ocolite în repertoriu. 


Virtuţile profesorului actor şi regizor sunt evocate în 
egală măsură de foști și actuali studenţi, ca și de colegi 
congeneri. „Acest dascăl exotic în Literele clujevite”, scrie 
aceeași Ruxandra Cesereanu, „era un histrion reputat, un 
şugubăț şi un hâtru de anvergură, un ironic greu de secon- 
dat dacă nu aveai replica spontană şi vivace”. Marta Petreu 
îi asociază pe loan Petru Culianu și Ion Vartic în unghiul 
„mitanalizei”, iar CV-ul Subiectului ne reamintește că 
acesta a fost lector universitar de limba și literatura româ- 
nă la Leipzig. Petru Poantă îl încadrează perfect în formula 
„copil fantasmal al cerchiştilor”, iar Irina Petraş în verdic- 
tul „cărţile sale înscenează cu o migală de împătimit”. 

Doru Vartic declanșează exuberanţa confesivă a Ma- 
rinei Con- 


stantinescu, 
îi prilejuiește 
lui Corin 
Braga piruete 
magnetizante 
împrejurul 
Bufonului, îi 
oferă lui Emil 
Hurezeanu Onesco 
ocazia unui 
fericit racco- 
urci  echin- 
oxist, după 
cum amatorii 
de culise vor 
avea destule 
de aflat din 
textul Roxa- 
nei Croitoru 
despre di- 
rectorul de 
teatru, sau, 
în alte lo- 
curi, despre 
şicanele cen- EN 
zuriste făcute : 
cândva de o 
anume „Ma- 

ÎN JOC DE OGLINZI 

dame Cuţit”, 
alias Maria Vodă Căpuşan. Și, cum se cuvine la final de 
Festschrift, dialogul sărbătoritului cu Liviu Malița face bu- 
cla tuturor firelor cu atâta efervescenţă răspândite și oferă 
un passe-partout pentru sertarul rămas tăinuit. 

Ca morală a fabulei, aș lipi aici un verdict din mag- 
nificent fantasmagoricul Prozarium al lui Şerban Foarţă: 
„Pentru că ludentes fortuna iuvat — pe jucăuşi i-ajută 

> 
şansa”. 


Alla Horska (născută în 1929) a 
făcut parte din grupul de artiști că- 
rora, în 1964, li s-a încredinţat re- 
alizarea unui amplu vitraliu pentru 
Universitatea din Kiev. Ea a fost cea 
care s-a ocupat de schiţele proiec- 
tului și de prototip. La scurt timp 
după ce a fost realizat, autorităţile 
sovietice au distrus vitraliul. Moti- 


vul? În partea centrală era reprezen- 


tat poetul ucrainian Taras Sevchen- 
ko ţinînd în braţe forma Ukrainei. 
E vorba de una dintre vocile puter- 
nice ale literaturii ucrainiene care, 
în secolul al XIX-lea, s-a opus 
dominaţiei Imperiului Rus, un 
susținător aprins al independenţei 
Ucrainei. 

Autorităţile sovietice, care rete- 
zau în fașă orice răzvrătire împotri- 
va regimului comunist și împotriva 
Uniunii Sovietice, nu numai că au 
distrus vitraliul, dar au și exclus-o pe 
Alla Horska din Uniunea Artiștilor 
Plastici, obligînd-o să părăsească 
Kievul. Dar asta nu a descurajat-o. 


Ea a activat pe mai departe în ca- 
drul grupării informale Shistdes- 
yatnyky (am transcris cuvîntul în 
grafie engleză), ceea ce ar însemna 
„șaizeciştii”, reunind scriitori, plas- 
ticieni, artiști dornici să păstreze 
individualitatea culturii și limbii 
ucrainiene. (Da, există o cultură, o 
limbă și o spiritualitate ucrainiene). 
Face parte din rîndul semnatarilor 
scrisorii de protest 139, adresată se- 
cretarului general al PCUS în care 
se cerea încetarea procedurilor ile- 
gale împotriva opozanților. 

Urmărită de aproape de KGB, 
Alla Horska este găsită, în 29 no- 
iembrie 1970, în casa socrului ei, 
„sinucisă” în cadrul unei operaţiuni 
a serviciilor secrete sovietice. În- 
mormântarea ei a avut accentele 
unui act de rezistenţă politică și ar- 
tistică împotriva autorităţilor. 

Din fericire, schiţele vitraliului 
s-au păstrat pînă astăzi, cu titlul 
subversiv, pentru acea vreme, pus 


de Alla Horska: Sevchenko. Mama. 


Valentin CONSTANTIN 


Termenul oligarh, devenit în zilele noastre o ve- 
detă a limbajului public, a rămas pentru mine un 
termen evaziv. Un oligarh ar putea fi o persoană care 
aparţine unei elite, în sens larg, în cadrul căreia exer- 
cită puterea politică în stat, sau cineva care deţine o 
parte importantă din capitalul financiar al statului și 
un control asupra unor domenii mai importante ale 
economiei. 


Cred că oligarhii ar putea fi numiţi și plutocraţi, 
pentru că se poate miza pe coincidenţa puterii politi- 
ce cu puterea economică. Ordinul de mărime curent 
al activelor deţinute de oligarhi este miliardul de do- 
lari sau de euro. 

ligarhii-vedete ai momentului sînt 

oligarhii ruși, persoane cu legături 

notorii cu o putere politică dezavuată 
astăzi cvasi-general. Ei sînt însă o specie aparte, care 
se deosebește în mod clar de alte specii de oligarhi. 
Dacă în alte părţi oligarhii sînt fructe ale economi- 
ei de piaţă, și apar mai ales acolo unde acumularea 
averilor nu este îngrădită de fiscalitate, și, mai ales, 
de reguli anticoncurenţiale sau, pe scurt, apar acolo 
unde hazardul îmbogăţirii peste noapte face parte 
din parcul naţional al comportamentelor protejate, 
apariţia oligarhilor ruși este o creaţie deliberată a sta- 
tului’. Au rezultat din împărţirea bunurilor „între- 
gului popor”, postulată ca o schemă prealabilă obli- 
gatorie pentru trecerea de la economia planificată de 
stat la economia capitalistă. 

Așadar, nimic spontan în apariţia lor. Ea a fost 
rezultatul unei decizii birocratice, iar dezvoltarea lor 
s-a produs în cadrul unui proces birocratic. S-a pu- 
tut observa de la bun început că li s-au încredinţat 
monopoluri care au fost protejate mai apoi de 
intervenţia investitorilor străini. Atunci cînd pot fi 
menținute, monopolurile sînt afaceri care garantează 
profiturile. 

Se realiza astfel menţinerea unei concentrări a ca- 
pitalului și a unui nivel de profituri considerat optim. 
Producătorii şi comercianții ruși de materii prime, 
produse semifabricate metalurgice, îngrășăminte chi- 
mice etc. își asigurau poziţiile pe piaţa internaţională 
prin dimensiuni. Şi, probabil, printr-un acces 


nerestricționat la credite. S-ar mai putea ca acest tip 
de concentrări economice să permită transformarea 
relativ rapidă a economiei de pace în economie de 
război. Nimeni nu ştie conţinutul contractului social 
care îi leagă pe oligarhii ruși de puterea politică. Nu 
ştiu cu precizie care sînt misiunile, care sînt limite- 
le „autonomiei oligarhice”, care sînt obligaţiile lor 
necondiționate sau care sînt sancţiunile interne. 

Odată cu apariţia sancţiunilor internaţionale 
directe, oligarhii ruși inaugurează o etapă nouă în 
dreptul internaţional public actual. După criminalii 
internaţionali, apăruţi în secolul al XX-lea, ei repre- 
zintă o a doua categorie de persoane fizice devenite 
subiecte de facto ale dreptului internaţional. Bănu- 
iesc că sechestrele și confiscările speciale aplicate acti- 
velor pe care le deţin în străinătate vor genera o vastă 
şi consistentă practică judiciară. Și, de asemenea, un 
boom al onorariilor avocaţilor din acest an. 

ubiectul preferat al televiziunilor, dar și al 

presei în general, îl reprezintă luxul oli- 

garhilor. Motivul este explicabil. Așa cum 
spunea Georg Simmel, „libertatea de utilizare fără 
limită distinge banii de orice altă valoare” și, tot el, 
că în vremurile noastre „bogăţia e privită ca un fel de 
merit moral, săracul este tratat ca o ființă culpabilă, 
iar cerşetorul este vînat”?. 

Așadar, media este atrasă de luxul reședințelor 
şi de luxul iahturilor. Aşa cum, vorba poetului, „nu 
există ducesă la 40 de metri de trăsură”, la fel, nu 
există oligarh rus fără iaht. Aceste ambarcaţiuni sînt 
dominate de o ideologie. Personal, nu am spus nici- 
odată: „acest mare designer idiot”. Întotdeauna am 
spus: „acest mare designer care a cedat impetuozității 
clientului săw”. În prim-planul ideologic al designe- 
rilor nu se află nici linia, nici culoarea, nici ritmul. În 
prim-plan se află nevoia de a experimenta. Un buget 
nelimitat provoacă experimente nelimitate’. Așadar, 
ceea ce vedem în prim-plan este poziţia în mercurial 
a materialelor folosite. Beneficiarul primește, dacă 
nu unicitatea, măcar extrema raritate. Atunci cînd 
constataţi un fragment de design interior care aduce 
aminte de bunul gust, fiţi sigur că beneficiarul sau 
clientul nu a avut nici o preferinţă. 

Nu spun nici o noutate aici, pentru că dum- 
neavoastră știți prea bine că toţi marii designeri de 
vestimentaţie, de la Zegna la Corneliani și de la Ar- 
mani la Versace produc şi pentru clienți din zona eli- 
telor fruste. Sau mai ales pentru ei? Pînă la urmă, e o 
provocare să oferi graţie unui pachet prea voluminos 
de mușchi sau unei cefe peste măsură de groase. 

De fapt, majoritatea producătorilor din prima 
linie a luxului occidental produce, în proporţie de 
trei pătrimi, haine, încălțări şi accesorii urîte și par- 
fumuri irespirabile. Totul pentru niște consumatori 
fideli. Producătorii rămîn totuși oneşti, pentru că 
folosesc aceleași materiale preţioase și pentru cunos- 
cători și pentru cei care nu au fost programaţi pentru 
întîlniri cu rafinamentul. 

Veţi întreba de unde această pasiune uniformă 
pentru iahturi la oligarhi? În primul rînd, cred că se 
datorează faptului că reședințele luxoase nu au sufici- 
entă vizibilitate. Sînt, în cel mai bun caz, ostentative 
și agresive doar pentru vecini. Iar la aeronave utilita- 
tea domină nevoia de ostentaţie. Iahtul, în schimb, 
îţi permite să-ţi prezinţi opulenţa, sau dacă doriţi, 
puterea, urbi et orbi. El nu este făcut să se legene 
în pustietatea mării libere. Este făcut să se legene 
în porturi și în apropierea țărmului, înconjurat de 
„gloata” bărcilor de agrement. 

În al doilea rînd, unii ar putea detecta în intere- 
sul pentru iahturi o pasiune a snobilor pentru ceea 
ce pare să incarneze, dacă nu aristocrația, măcar un 
anumit elitism stabil. Nimic nu se asortează mai bine 
cu un sac de crose de golf ca un brevet de navigaţie. 

Şi totuși, cred că adevăratul motiv al pasiunii 
oligarhilor ruși pentru iahturi s-ar putea să vină din 
altă parte. Afişarea în cel mai ostentativ mod cu 


putinţă a opulenţei sau, altfel spus, afișarea eficientă 
a opulenţei nu este consecinţa egocentrismului și a 
pasiunilor pentru confort. S-ar putea ca oligarhii să 
aibă sarcina, sau să îndeplinească funcţia de a deveni 
cît mai reprezentativi pentru noua Rusie. Ar fi un fel 
de echivalare a puterii lor cu puterea Rusiei. 

La începutul invaziei financiare a Europei Occi- 
dentale, oligarhii ruși încercau să ocupe poziţii socia- 
le importante. De pildă, Roman Abramovici a ţintit 
o poziţie de prim-plan în societatea britanică. Cea 
pe care establishment-ul rus o admiră cel mai mult. 
A reușit o mișcare inteligentă, proporțională cu sco- 
pul urmărit, şi unică, pentru că nici un oligarh nu a 
mai reușit să o transforme în precedent. A cumpărat 
un club de fotbal din prima ligă engleză, pe nume- 
le său Chelsea Londra. Era un club de tradiţie, fără 
prea mare strălucire în acel moment. Abramovici și-a 
propus să-l transforme într-un club de vîrf în plan 
internațional. 

inta a fost aleasă cu grijă. A investit fără măsură 
în Chelsea și a fost recompensat cu celebritatea. Este 
probabil singurul oligarh celebru. Cred că Roman 
Abramovici a fost distribuit în rolul de reprezentant 
al noii Rusii. 

Din cele scrise pînă aici, nu vreau să se înțeleagă 
că în capitalism contează în zilele noastre ponderea 
asceţilor în raport cu hedoniștii. S-a banalizat în 
sfîrşit faptul că imaginile sînt mai puternice decît re- 
alitatea. Însă, atunci cînd o societate îşi determină o 
anumită elită, te aștepți ca eficiența ei să crească pro- 
gresiv, te aștepți la mai multă creativitate, te aștepți 
ca Rusia să fi devenit deja un competitor economic și 
financiar al Uniunii Europene. În anii care au trecut 
de la crearea sistemului oligarhic a existat o creștere 
economică, însă în nici un caz cea la care ne-am fi 
putut aștepta. 

Mă urmărește de mulţi ani o, să-i zicem, măr- 
turisire a Lordului Keynes. Nu este o speculație in- 
telectuală a unei minţi strălucite. Nici fructul unei 
cercetări empirice care să fi lăsat urme. Este o simplă 
opinie. Omul despre care Bertrand Russell a spus că 
a fost inteligenţa cea mai rapidă pe care a cunoscut-o 
vreodată a spus într-un eseu scris în 1925, după o 
călătorie cu soţia în Rusia: „Nu ştiu ce-l face pe un 
om mai conservator. Să nu cunoască nimic în afara 
prezentului sau nimic în afara trecutului” *. 

entru oamenii din Rusia cărora li s-a spus 

și li s-a repetat că întreg prestigiul ţării este 

depozitat şi ascuns în faldurile trecutului, 
iar prezentul nu este nimic altceva decît o continuă 
sursă de umilință, s-au pus bazele utopiei conserva- 
toare războinice, magnetul actualei puteri politice. 

Însă primul cerc al puterii, acolo unde lumea ex- 
terioară îi plasează pe oligarhi, ar trebui să fie populat 
de oameni care să nu cunoască nimic în afara prezen- 
tului. Keynes ne spune că aceștia ar putea fi uneori 
mai conservatori decît paseiștii. Oare de ce? Poate 
pentru că și-au recunoscut limitele de acţiune în ca- 
pitalism. Poate pentru că au văzut indexul calităţilor 
care le lipseau. Poate că prin formaţia lor ideologică 
iniţială, înainte de a fi desemnați campioni naţionali 
ai economici și finanţelor capitaliste, erau deja 
fascinaţi de trecut și așteptau pe cineva hotărît să-i 
reîntoarcă acolo. 


1 Una dintre cele mai simpatice limitări ale 
îmbogăţirii vine din Strasbourg. În 1536, un edict 
local destinat corporației lăcătușilor stabilea că în 
după-amiaza zilei de luni era interzis să lucreze toți 
cei care cîștigau mai mult de 8 crăițari (apud Georg 
Simmel, Philosophie de l'argent, Flammarion, Paris, 
2009, p. 83). 

? Georg Simmel, ibid, p. 83 

3 Observaţia se verifică și în lumea arhitecturii, 
eg. în experimentele din Dubai. 

í J. M. Keynes, La pauvreté dans l'abondance, 
Gallimard, Paris, 2002, p. 64 

La nivel teoretic, dar și la nivel de percepție, orice 
om normal gândeşte, crede și simte că niciun compromis 
nu e prea mare pentru a împiedica declanșarea unui răz- 
boi. Chiar dacă, aparent, şi această activitate umană are 
o serie de reguli, ele dispar atunci când conflictul devi- 
ne incontrolabil, adică imediat sau aproape imediat după 
declanșarea sa. Un război ne face, iarăși, să ne fie ruşine de 
noi şi de specia noastră pentru o lungă perioadă de timp. 
Un război redeschide întotdeauna răni ce păreau închise. 
Un război arătă că valorile pe care le promovăm pe timpul 
păcii se volatilizează de parcă nu ar fi existat vreodată. 

Cum ar fi însă dacă în locul crimelor oribile, dacă în 
locul prigoanei populaţiei civile, dacă în locul distruge- 
rilor materiale am rezolva orice conflict printr-o dispută 
intelectuală? Căci, într-un fel sau altul, despre o astfel de 
alegere voi scrie în următoarele rânduri. 

Într-un dialog mai vechi, Mircea Mihăieş, mare iubi- 
tor de sport, de tenis și fotbal în special, îmi spunea cât de 
lipsite de sens i se par competiţiile sportive între state și că 
pasiunile generate în astfel de momente arată că încă sun- 
tem departe de a defini o societate normală. Subscriu! Şi 
cred că pentru un viitor al umanităţii noţiunile de popor, 
naţiune şi stat ar trebui redefinite și puse în lumina unui 
deziderat mult mai înalt pentru o specie care se consideră 
evoluată. Dar chiar și așa, transferul unui conflict dinspre 
teatrul de război într-o arenă sportivă ar fi în mod catego- 
ric de dorit, date fiind ororile de pe câmpurile de luptă. 

menirea a cunoscut de-a lungul istoriei mul- 

te tipuri de conflicte, oamenii aflaţi la putere 

au încercat în felurite moduri să-și menţină 
supremaţia și controlul asupra unor grupuri de populații 
mai mari sau mai mici. Am mai scris în Orizont despre 
cum China, în secolul al XV-lea a pierdut şansa de a do- 
mina lumea incendiindu-și cea mai mare flotă care a existat 
vreodată pe Pământ în încercarea de a rămâne într-o izo- 
lare care părea a-i proteja de restul lumii dar, mai ales, de 
a conserva puterea nobililor vremii. Un altfel de conflict, 
de ordin ştiinţific și intelectual, a făcut ca Italia să rămână 
câteva sute de ani în afara epicentrului științific, ca urmare a 
așa numitului război al indivizibililor, sau al infinitului mic. 
Acest așa-numit război a durat câteva sute de ani și a cuprins 
întreaga Europă occidentală. Lupta a consemnat două tipo- 
logii, în Italia, acolo unde confruntarea s-a dat între iezuiţi 
şi galileeni (discipolii și adepţii lui Galileo Galilei) și Anglia, 
unde s-au confruntat John Wallis şi Thomas Hobbes. 


d 


Concludo, adunque, che sanza avere arme proprie, 
nessuno principato è siguro. 
Machiavelli, M Principe 


Mă număr printre aceia pe care războiul din Ucraina 
nu i-a surprins. Nu fac din asta un titlu de glorie, inclusiv 
pentru că, în circumstanţele actuale, ar fi probabil inde- 
cent. Nu sunt un specialist al temei, nici nu am acces la 
informaţii rezervate asupra dosarului. Sunt mai curând un 
observator atent, obligat să dea importanţă acestei teme de 
Chiar gravitatea ei intrinsecă şi, în egală măsură, de mizele 
ei pentru România. Un război în imediata noastră vecină- 
tate ne afectează nemijlocit, dar și în feluri pe care azi, în 
focul evenimentelor, nu le putem desluși cu claritate. 

untem de fapt în război cu Rusia din 2008, an 

în multe feluri remarcabil. Pentru România a fost 

momentul când a găzduit summit-ul NATO, eve- 
niment a cărui miză formidabilă a fost eventuala integrare 
în organizaţie a Ucrainei şi Georgiei, primele — singurele, de 
atunci — state postsovietice suficient de ambiţioase pentru a 
aspira la un asemenea statut. Martori de nădejde ale unor 
discuţii, la Bucureşti, între G.W. Bush și Vladimir Putin re- 
latează opoziţia vehementă a celui din urmă faţă de orice 
discuţie, oricât de neangajantă, despre o viitoare aderare a 
Ucrainei la blocul transatlantic. „Trebuie să înţelegi, Geor- 
ge, Ucraina nici măcar nu e o ţară”, i-ar fi spus preşedintele 
rus omologului său american, sugerându-i de asemenea că 
actuala compoziţie teritorială a statului limitrof s-ar fi alcă- 
tuit din generozitatea sovieticilor şi prin rapt teritorial. 

Summit-ul însuși s-a încheiat în coadă de pește: cu 
recunoașterea dreptului celor două state în cauză de a de- 


Această bătălie nu a fost doar una, să-i spunem, 
ştiinţifică. Ea a vizat mai mult decât atât — ca un paradox, 
mișcarea iezuită, Societatea, organizată în cel mai modern 
şi eficient mod al vremurilor respective, a ţinut Italia într- 
o zonă conservatoare, depozitară a adevărurilor eterne ale 
dogmei catolice sub dominaţia autoritară a papei și a ierar- 
hiei bisericii, acolo unde dezacordul religios era inaccepta- 
bil, iar inovaţia ştiinţifică pedepsită, și a permis Angliei să 
ocupe acest loc rămas gol printr-o abordare dinamică, cu 
un ritm de dezvoltare nemaiîntâlnit, care s-a extins nu doar 
în domeniile economice, dar și în cele culturale și artistice. 

i, desigur, în zona politică, acolo unde pluralis- 

mul politic a mers mână în mână cu toleranța 

religioasă. Victoria lui Wallis i-a permis lui 
Newtod să dezvolte calculul infinitezimal pentru a redefini 
complet fizica, îngăduindu-le mai apoi lui Bernoulli, Eu- 
ler sau d'Alambert să dezvolte aparatul matematic pentru 
a genera aplicații cum ar fi difuzia căldurii, motoarele cu 
aburi, generatoarele electrice, comunicațiile radio — adică 
elementele ce au dus la revoluţia industrială. 

Astfel de înfruntări nu aparţin doar trecutului. Şi 
astăzi asistăm la diferitele dispute sau abordări conserva- 
toare, în special din partea liderilor religioși, fiind de no- 
torietate exemplele în care aceștia se opun unor curente 
ştiinţifice — un exemplu elocvent fiind genetica sau mo- 
delele ce privesc originea universului sau a lumii. Dacă 
ar fi să revin la subiectul żndivizibililor, unii dintre liderii 
politici erau implicaţi și ei (l-aș nominaliza aici pe Pietro 
Sforza Palavicino, cardinal). Şi nu mă pot abţine să nu 
mă visez la un moment în care liderii principalelor partide 
politice din România, Marcel Ciolacu și Florin Cîțu, s-ar 
opri într-o pauză de negociere a ciolanului şi a funcțiilor 
pentru mediocrii clienți de partid, să povestească despre ce 
experiment urmează a fi oprit la CERN sau ce surprize ne 
vor rezerva primele imagini transmise de către telescopul 
James Webb. 

Despre indivizibili, despre infinitezimali și despre 
toată această luptă dusă de către iezuiţi şi galileeni, de că- 
tre Wallis şi Hobbs, aflăm de la Amir Alexander!. Ştim că 
astăzi există poliţii în numele religiei şi ştim răul pe care 
acestea îl fac şi constatăm, iarăși, a câta oară, că nu învăţăm 
nimic din întâmplările istoriei. Imediat după înființarea 
ordinului Societatea lui Isus acesta a devenit unul dintre 
cele mai bine organizate și, aparent, progresiste, având 
printre obiectivele sale, dincolo de cel mai important, de a 
fi pavăza Papei şi a intereselor sale, şi pe acela de a dezvolta 
şcoli şi a genera, implicit, educaţie. Acest obiectiv, atins 
în bună măsură, a venit însă laolaltă cu corpul revizorilor 
generali, al căror obiectiv era să judece cele mai noi idei 


veni, într-un viitor indefinit, membre ale NATO, dar fără 
declanșarea imediată a mecanismului de pregătire pen- 
tru aderare. Ce a urmat era greu de anticipat atunci și a 
devenit între timp istorie: în august 2008, sub pretextul 
protejării trupelor ruse de menţinere a păcii din provincia 
secesionistă Osetia, armata rusă traversează tunelul Roki şi 
se angajează într-o confruntare directă cu armata Georgiei. 
Desfăşurarea evenimentelor demonstrează premeditarea 
lor de către Rusia încă din aprilie, îndată după summit-ul 
de la București, ca și intenția Moscovei de a ocupa Tbilisi 
şi de a provoca o schimbare de regim în Georgia. 
ăzboiul din august 2008 a revelat voința Rusiei 
de a-și conserva preeminența, fie şi prin forța 
melor, în spaţiul de interes strategic imediat. 
Confruntarea a dezvăluit, de asemenea, insuficienta pregăti- 
rea armatei ruse și a declanșat un amplu proces de moderni- 
zare, ale cărui rezultate s-au vădit în Ucraina (2014), Siria și, 
cu infinit mai mult tragism, în Ucraina din nou (2022). Nu 
e o speculație să asociezi dezbaterile de la summit-ul NATO 
din România cu războiul din Georgia, cu anexarea Crimeii 
şi secesiunea, acum recunoscută de Rusia, a unor teritorii 
din Donbas (2014). Mai mult decât atât, nu e abuziv să 
vezi în acţiunea Rusiei aplicarea consecventă a unui modus 
operandi care, la căderea URSS, a condus la apariţia în mai 
multe state postsovietice a unor conflicte înghețate. 

În 1992, după primirea Republicii Moldova în ONU, 
conflictul mocnit cu separatiștii transnistreni, sprijiniți de 
armata regulată rusă, s-a acutizat și a condus, după înce- 
tarea focului, la apariţia Republicii Moldoveneşti Nistrene 
(sau Transnistria). Proliferarea acestor teritorii cu statut 
incert — 'Trasnistria, Abhazia, „republicile populare” din 
Donbas — menţin influenţa rusă în statele cu cea mai lim- 
pede vocaţie de occidentalizare din fosta Uniune Sovietică: 
Georgia, Ucraina, Republica Moldova. Intervenţia armată 
masivă a Rusiei în Ucraina din 2022 putea fi, aşadar, an- 


ştiinţifice și filosofice şi să decidă dacă sunt convergente 
cu dogma religioasă. 

Ne-am aștepta ca o astfel de societate să fie una nepri- 
hănită, în care aspectele obiective să primeze, dar aflăm că 
şi în acea perioadă erau prezente aspectele ce ţin de nepo- 


tism și favori- 
tisme generate 
de apartenenţa 
la o familie 
sau alta. De 
altfel, citându- 
l pe Alexan- 
der, rudele „se 
aşteptau ca pa- 
pii să aibă grijă 
de ai lor, să-și 
răsfeţe familia 
cu pământuri, 
titluri laice 
şi bisericești, 
daruri și ve- 
nituri”. Co- 
legiile iezuite 
au ajuns să fie 
dorite în marile 
orașe și, la vre- 
mea înființării 
lor, au avut o 
mai mare că- 
utare şi noto- 
rietate decât 
universităţile, 
marea majori- 
tate dintre ele 
proaspăt înființate. 

olegiile iezuite beneficiau de un corp profe- 

soral excepţional, cu o curriculă care, dacă 

nu era identică în toate colegiile, era foarte 
asemănătoare de la un colegiu la altul. Se menţionează fap- 
tul că ordinea precisă a disciplinelor din colegiile iezuite 
contrasta puternic cu ce ofereau universităţile unde pro- 
cesul de învăţare era aleator, fără conţinut și mai ales fără 
predictibilitate. Este foarte interesant de descoperit modul 
în care matematica a evoluat din Cenușăreasa currriculei 
iezuite într-o disciplină extrem de respectată, rolul acestei 
schimbări revenindu-i lui Clavius. 


1 Amir Alexander — /nfinitezimal, Editura Humani- 
tas, 2017. 


ticipată şi a fost întârziată, probabil, doar de maturizarea 
procesului de modernizare a armatei ruse şi de apariţia 
unei conjuncturi internaţionale favorabile. 

Dar războiul împotriva Ucrainei mai e nesurprinzător 
şi dintr-un alt motiv. Căderea în cascadă a regimurilor co- 
muniste, disoluția URSS, reunificarea Germaniei au fost 
toate însoţite de entuziasmul popular și de optimismul eli- 
telor. Poarta Brandenburg, în fine deschisă, părea să trimită 
nu doar către zorii reunificării europene („de la Lisabona la 
Vladivostok”), ci şi spre inaugurarea unei logici noi, până 
atunci cu totul improbabile, în relaţiile internaţionale. 
Sfârșitul Războiului Rece şi abandonarea echilibrului sinis- 
tru al „distrugerii mutuale certe” ne-au încurajat să credem 
că polarizarea ideologică și competiţia geopolitică, ambele 
globale, ar putea fi înlocuite de un consens mondial în ju- 
rul valorilor liberalismului democratic. 

cestei speranţe — între timp flagrant dezminţite 

— i-a dedicat Francis Fukuyama volumul 

Sfârşitul istoriei şi ultimul om (1992), o ana- 
liză care anticipa victoria globală, e drept pe termen 
lung, a democraţiei liberale de tip occidental. Victorie a 
raţionalităţii în Istorie, epoca anticipată de Fukuyama s- 
ar fi întemeiat pe înlocuirea adversităţii și competiţiei cu 
negocierea și cooperarea. 

„Renaşterea? Rusiei şi profilarea din ce în ce mai 
pronunţată a Chinei ne reamintesc faptul că interesele 
naţionale ale statelor, cu precădere ale marilor puteri, nu 
sunt întotdeauna mutual compatibile şi că ele nu pot fi 
mereu resorbite într-o strategie de perpetuă acomodare 
reciprocă. Tragedia din Ucraina marchează sfârșitul iluziei 
în care ne-am complăcut. Nu, istoria nu e pe cale să se 
încheie, fiindcă războiul nu mai e privit cu oroare de toate 
guvernele lumii, multe mai preocupate de slujirea intere- 
sului naţional îngust, decât de alinierea la exigenţele unei 
antante globale, vai! deja pur teoretice. 


Maestrul orologiilor 


arte 


Corina ŞUTEU 


În altă viață a sa, cred că Andrei 
Şerban a fost un constructor de oro- 
logii. De fapt, maestrul orologiilor... 
Toate montările lui sunt marcate de ob- 
sesia timpului, de timpul concret şi de 
timpul sacru, de efemer și de eternitate, 
de trecerea către moarte și de iminenţa 
renașterii. Durata artistică în care sun- 
tem plasați e cea a „timpului african”, 
echivalent cu fatalitatea clipei. Fiecare 
secundă care trece apropie deznodămân- 
tul, nu îl impune şi nu îl forţează. E doar 
cursul natural al lucrurilor. E ca oglinda 
care, nemişcată, reflectă o lume trecătoa- 
re, pe care o întoarce mereu pe dos, în 
jocul său preferat: cel al iluziei repetitive. 
Aceasta e cheia regizorală din cel mai re- 
cent Oedip al său. 


As 


„Amândoi suntem doar oameni”, îi 
spune Tiresias lui Oedip. Adică amândoi 
suntem prada timpului care trece și pe 


care am dori să îl stăpânim, schimbând 
lumea; iluzionându-ne că putem schim- 
ba lumea. Că putem spune adevărul. Că 
putem domina destinul... 

ntensitatea acestui spectacol- 

tzunami de pe scena Teatrului 

Maghiar de Stat Cluj (textul 
lui Robert Icke, după Sofocle, în regia 
lui Andrei Şerban) e atât de răvășitoare, 
încât spectatorul se întreabă la sfârșit 
ce a văzut. E oare o bucată din propria 
sa frământare interioară, e un vis sau o 
halucinație revelatoare? E întâlnirea cu 
Sfinxul?! Sau poate că nu e nimic din 
toate acestea. Doar o încercare de a ne 
provoca spre ceea ce nu putem, de fapt, 
înţelege: sensul existenţei. 

Felul în care dramaturgul britanic 
aduce în prezent mitul lui Oedip e sursa 
de pornire pentru spectacol. Tot ceea ce 
ştim deja despre eroul tragic — ucide- 
rea tatălui, incestul cu mama — e pus 
în perspectiva unui joc al adevărului 
din lumea de azi, pe care îl traversează 


personajele principale - Oedip fiind, 
în această versiune, un politician care 
va deveni preşedinte. În cele câteva ore 
înainte de rezultatul alegerilor care îl 
dau câștigător, realitatea cunoscută a lui 
Oedip se prăbușește, sub revelații tragi- 
ce consecutive. Adevărul iese la lumină 
şi nimic din ceea ce el credea că ştie nu 
mai este așa. 

Mitul arhetipal şi realitatea prozai- 
că se întrepătrund, aşa cum, poate, ele 
se întrepătrund și în vieţile noastre, ale 
tuturor, ne avertizează regizorul. Andrei 
Şerban recapitulează, în acest spectacol, 
marile subiecte ale momentului prezent 
şi o face luând distanță față de ele, o 
distanță încărcată de acceptare și lipsită 
de sentinţe, dar și de iluzii. 

Oedip e politicianul ambițios, co- 
leric, obsedat să comunice și scăldat în 
propriul narcisism. locasta e femeia-su- 
port, mult mai lucidă și mai pragmati- 
că. În același timp, trecută prin viață şi 
prin tragedii personale ascunse. Copiii 
cuplului sunt tipologii ale insecurităţilor 


moderne: sexualitate neasumată, obsesia 
reuşitei, căutare de sens identitar. 

Relaţiile tuturor cu realitatea sunt 
isteroide și încărcate de adrenalină. Toate 
aceste personaje trimit către o cosmogo- 
nie personală a lui Andrei Șerban, cre- 
ând şi în spectacolul care se desfășoară 
un spaţiu meta-teatral. Din nou, joc de 
reflectare în oglindă. De data asta, cea a 
universului de personaje ale fostelor pu- 
neri în scenă, una din care ele ricoşează 
şi revin. Corin, slujitorul fidel, e un 
Vania, locasta pare imaginea matură a 
eroinei din Purificare sau a Luciei din 
Lammermour, Oedip însuși pare Trigo- 
rin şi Faust la un loc. Lumea acestui Oe- 
dip contopeşte astfel, arhetipal, atâtea şi 
atâtea alte personaje compuse de regizor 
de-a lungul timpului. 

Într-o altă dimensiune a sa, specta- 
colul articulează o subtilă, dar nemiloasă 
critică a binarității de gândire din vre- 
murile prezente. Tandemurile domina- 
tor/dominat, puternic/slab, curajos/laş, 


adevăr/minciună, victorie/eşec, adică 
poveştile despre putere pe care și le in- 
ventează oamenii, sunt date peste cap 
de năvala constantă a legilor naturii, cu 
umbrele și cruzimea ei frustă. Imaginile 
din fundal ale vulturilor care devorează 
prada, cea a pădurii misterioase, a ochi- 
lor însângeraţi sau a păsărilor de pe ce- 
rul alb transmit o ambiguitate latentă, 
o stare de proces, de transformare fără 
oprire. 

„Schimbarea începe din clipa în care 
te naști”, spune un personaj. De fapt, 
totul e interconectat și totul se schimbă. 
Deşi, de fapt, totul stă pe loc, fiindcă 
se repetă, infinit şi circular. Apoi, spec- 
tacolul vorbeşte despre mamă, despre 
mamă ca origine a lumii, dar și despre 
mama care e o pasăre de pradă sau care 
e o iubită și amantă („nu pot să te pierd 
pentru a doua oară”). În fine — mama 
care alină, îngrijeşte, hrănește şi speră: 
Merope (interpretare extrem de nuan- 
ţară şi de intensă a Teklei Tordai). Ea, 
însă, nu e mama biologică, nu e mama 
care naşte, ea e o reprezentare a fecioa- 
rei Maria, vrea să îşi protejeze pruncul, 
ştiind că acesta va fi, iremediabil, sa- 
crificat de legile crude ale destinului. 
„Mamele sunt ființe complicate...”, 
mărturiseşte Oedip. 

onstelaţia familiei conti- 

nuă: tatăl, abuziv şi pedofil 

(Lajos), apoi fratele, Cre- 
on — gelos, meticulos şi manipulator. 
Greșelile generaţiilor dinainte se scurg în 
vieţile personajelor, așa cum se rostogo- 
lesc ele și în existența omului. Stereoti- 
purile vinovate ale trecutului ne urmă- 
resc şi devin umbra noastră, frica noastră 
cea mai adâncă. Doar că, în centrul aces- 
tei desfășurări de forțe contradictorii şi 
implacabile se află și un tărâm al salvării, 
singular: dragostea. La fel ca la Houelle- 
becq (acest pesimist incorigibil), „il y a, 
au milieu du temps, la possibilité d'une 
Île...” (există, în miezul timpului, po- 
sibilitatea unei insule”: iubirea). Miezul 
timpului e dragostea, momentul suspen- 
dat — unica stare pe care timpul nu o 
domină. 

Imaginile filmate ale intimităţii car- 
nale — împlinirea iubirii — sunt de o 
asemenea poetică tandreţe, de o aseme- 
nea duioșie şi căldură, încât agresivitatea 
scenelor care le înconjoară, înainte și 
după, capătă, la rândul lor, altă vibraţie. 
Sentimentele sunt întotdeauna ameste- 
cate, intenţiile niciodată complet curate, 
comunicarea e veșnic fragmentară. În- 
tâlnirea intimităţii este, însă, pură. E o 
dezgolire absolută, fără niciun reziduu. 
Fără timp. 

edip-ul lui Andrei Şerban 

invită, de altfel, constant, 

la conexiuni neobişnuite. 
O recunoaștem pe femeie ca deţinătoare 
a tuturor secretelor lumii, ca în 4/ cincilea 
element al lui Luc Besson, recunoaştem 
globul de foc din Melancholia lui Lars 
von Trier şi momentul magic de „acasă” 
din Fragii sălbatici ai lui Ingmar Berg- 
man. Recunoaștem, prin muzica /ive a 
spectacolului (Freddy Mercury, Bruce 
Springsteen, Prince, Dylan) pulsaţia ani- 
lor '60- '70 - atât de asemănători cu con- 
vulsiile istorice ale lumii actuale. Atunci 
era războiul din Vietnam și asasinarea 


fraţilor Kennedy, comunitatea mistică a 
lui OSHO şi explozia rock-ului, evitarea 
unui război atomic între SUA şi Rusia 
provocat de plasarea unor bombe atomi- 
ce în Cuba, textele cântecelor splendid 
militante și dezolante ale lui Bob Dylan. 
Ce vedem pe scenă este o întoarcere pe 
dos a acelui timp. E ca şi cum parante- 
za, coperta de sfârșit a momentului de 
pace globală s-a închis. Nu ştim ce ne 
aşteaptă, ştim doar că banderola neagră 
de pe ochi trebuie înlăturată. Fiindcă 
adevărata orbire a lui Oedip era aceea în 
care el credea că vede. Dar ceea ce vedea 
era o minciună. Adevărul este în „acum” 
şi „aici”. 

ndrei Șerban transformă sce- 

na în spaţiu insular: o scoică 

ranslucidă la care ne putem 
uita ca la un glob de cristal prezicător, 
miraculos și terifiant. Se făuresc meca- 
nisme de o rigoare exemplară, cu rotiţe 
vizibile şi invizibile, cu îngemănări de 
vibrații care măsoară emoția şi care do- 
zează energia și pulsaţia vitală a actori- 
lor până la ultima fibră. Compus ca o 
parabolă a istoriei trăite ca destin tragic 
individual, repetitiv, Oedip al lui Andrei 
Şerban este o poveste despre ce se întâm- 
plă când nu mai ești orb. 

Un ansamblu de actori și de 
profesioniști ai scenei extrem de talentaţi 
se dedică total viziunii regizorului, cre- 
zând absolut în provocarea încărcată de 
atâtea riscuri pe care o propune spectaco- 
lul. Două distribuții, ambele remarcabi- 
le, cu un tandem Oedip — locasta, dintre 
care prima (Szűcs Ervin - Kató Emőke) 
desenează o ritmică războinică şi crudă, 
timp în care a doua (Bodolai Balâsz - 
Gyorgyjakab Enikő) are o pulsaţie mai 
retractilă, mai alunecoasă, dar la fel de 
bine închegată. 

mpresionant felul în care dina- 

mica de grup a spectacolului 

evoluează ca a unui stol de pă- 
sări perfect calibrat. Mâna invizibilă a re- 
gizorului e acolo, împrăștiată în zecile de 
interpretări făcute cu precizie de ceasor- 
nic. Scenografia Carmencitei Brojboiu şi 
inserţiile video realizate de Radu Dani- 
el, colaborarea creativă de neînlocuit a 
Danei Dima sunt tot atâtea straturi ale 
aceleiaşi surse luminoase de inspiraţie. 

O asemenea montare exemplară nu 
putea să fie făcută în România în alt tea- 
tru decât la Teatrul Maghiar de Stat din 
Cluj. Fiindcă doar aici se îmbină viziunea 
unui foarte important regizor şi director 
de trupă (Tompa Gábor) cu instrumen- 
tele indispensabile unei construcţii tea- 
trale de durată: trupă, profesionalism, 
spaţiu de joc adaptat. 

Părăsind clădirea teatrului, m-am 
întrebat, aşa cum am mai făcut-o, în 
timp, de câteva ori, de ce mă tulbură 
atât de mult spectacolele lui Andrei 
Şerban. Este pentru că plec de la ele 
— asemeni lui Oedip — „altfel decât 
am venit”, adică mai împăcată cu cine 
sunt, mai puţin „oarbă”, mai conștientă 
că nu ştiu nimic şi că toţi cei din jurul 
meu se zbat să afle răspunsul la aceleași 
întrebări. Pe scurt, în cuvintele lui Peter 
Brook: înțelegând tot mai mult că pe 
noi, oamenii, doar întrebarea, nu răs- 
punsul, ne uneşte. 

Cluj, martie 2022 


Teatrul Maghiar de Stat Cluj 

Oedipus, Robert Icke 
Sofocle 

Regia și luminile: Andrei Șerban. 
Dramaturg, colaborator regie: Dana 
Dima 

Scenografia: Carmencita Brojboiu. 
Video: Radu Daniel 

Spectacolul beneficiază de dublă 
distribuţie.  Reprezentaţia din 12 
martie a fost următoarea: Balázs 
Bodolai, Enikő Gyârgyjakab, Loránd 
Farkas, Gizella Kicsid, Lóránd Váta, 
Eszter Román, Tamás Kiss, Zsolt 
Gedő, Áron Dimény, Gábor Viola, 
Zsuzsa Tőtszegi, András Buzâsi, Alex 
Hegheduş, László Kovács, Krisztina- 
Hanna Fehér, Petra-Panna Kristály. 


după 


Andrei Şerban pleacă în aborda- 
rea lui Oedipus de la o adaptare făcută 
de dramaturgul şi regizorul Robert Icke 
după textul tragediei lui Sofocle. El adu- 
ce povestea lui Oedip în lumea de azi și 
o plasează în contexte extrem de famili- 
are pentru privitor: alegeri prezidenţiale, 
campanii electorale, tricouri și şepci per- 
sonalizate, birouri şi urne, steguleţe agita- 
te şi fluturaşi împărţiţi, discursuri politi- 
ce şi stadioane care ovaţionează, mulţimi 
de asistenţi de campanie care se asigură 
că totul merge conform așteptărilor și 
care urmăresc sondajele şi numărătoarea 
voturilor. Scaunul directorial a luat locul 
tronului din textul tragediei antice. Born 
în the USA răsună în boxe și în urechile 
spectatorilor. 

n cronometru digital e 

afişat la vedere şi măsoară 

așteptarea până la aflarea 
numărului de voturi care-l va decla- 
ra câștigător, realizând, în fapt şi dubla 
separare: a limitei de timp în care se 
desfăşoară acţiunea tragediei, respectiv, 
marcarea convenției de durată a specta- 
colului. Dar mai produce o mișcare ce 
schimbă polii temporali — în vreme ce 
protagonistul se apropie de anunţarea 
rezultatelor scrutinului, adică pe măsură 
ce acţiunea avansează, trecutul este cel 
care se insinuează, făcând ca progresia să 
fie inversă. 

Odată clarificat contextul alegeri- 
lor, avem un racord puternic la o reali- 
tate pe care o recunoaștem cu ușurință, 
ceea ce ne face să acceptăm foarte repede 
circumstanţele și să intrăm rapid în fal- 
durile istorisiri. Deşi povestea e știută, 
deși episoadele sunt așteptate, faptul că 
accentele sunt puse diferit e de natură să 
impresioneze. Pe acest fundal, cu agitația 
orelor de final de campanie, candida- 
tul la preşedinţie, Oedipus, face câteva 
declaraţii. Printre ele, că orașul e bolnav 
(„ciuma blestemată” are alte rezonanţe, 
la fel de valabile astăzi) şi trebuie ca prin 
acțiuni să se întremeze, că îşi va arăta 
certificatul de naștere (mult clamat de 
oponenți) și că va descoperi cauza morţii 
fostului președinte, Laios, — cele din 
urmă contestate de staff-ul de campanie 
— însă ambele se constituie în indicii cla- 
re în privinţa traiectului și a punctelor 
de dezlegare a misterelor încă nebănuite 
de erou. 

Oedipus — excelent jucat în fiecare 


etapă de Balăzs Bodolai, cu fiecare scenă 
alfel — pare justiţiarul absolut, nu face 
rabat de la convingerile sale, îşi iubeşte 
familia, e drept, înţelegător, îşi adoră 
soţia (ceva mai în vârstă decât el, fosta 
soţie a preşedintelui defunct). Imaginea 
pe care o redă e una în care toate ele- 
mentele par să indice succesul fără urmă 
de îndoială și cariera fără de cusur ce îi e 
rezervată. Interpretarea e fermă, certitu- 
dinile personajului sunt de neclintit, la 
fel şi impulsurile care îl conduc către acte 
realizate împotriva vocilor apropiaților 
— cum e cea a lui Creon, de pildă (un rol 
foarte bine condus de Lorând Farkas). 

oţia sa (cât rafinament în in- 

terpretarea lui Enikő Györ- 

gyjakab!) pare clădită din 
piatră, este hotărâtă să contribuie la 
triumful deplin al soţului. Nu pare să 
aibă nicio vulnerabilitate, este mereu ca 
scoasă din cutie, întotdeauna un punct 
de sprijin pentru partenerul său. Relaţia 
soţilor este intensă, înflăcărată, pasio- 
nală — toate semnele o indică. Nimic 
nu prevestește că urcușul nu numai că 
se va opri, ci şi că declinul și prăbușirea 
pot surveni în orice moment. Punctul 
în care dubiul se instalează este atunci 
când Tiresias prevesteşte acţiuni de ne- 
cuprins cu gândul sau cu fapta. De la 
şoc şi neacceptare la îndârjirea și la ne- 
voia de a descoperi adevărul e cale de 
doar câţiva paşi. O alegere care sporeşte 
misterul și intrigă e distribuirea în rolul 
lui Tiresias și al lui Laios a aceluiași ac- 
tor (în distribuţia pe care am văzut-o), 
parcă pentru a sublinia mai apăsat forța 
destinului — Gâbor Viola — în ambele 
ipostaze cu mână sigură. 

Trecerile între scene se fac pe fun- 
dal muzical — iar ele pot funcţiona drept 
subtitlu care poate ghida. 7 want it all 
and I want it now — sună versul melo- 
diei ce poate servi ca motto care anunță 
ascensiunea lui Oedipus. El e urmat de 
You cant always get what you want (după 
scena în care enigma Sfinxului e aminti- 
tă). Dorinţa eroului şi ceea ce i-a rezervat 
implacabil destinul sunt incongruente. 
Nu a fost cum s-a spus îi susură în urechi, 
creând în primă fază neîncredere, con- 
fuzie, şoc, respingere. Soluţia, oracolul 
sunt aduse pe scenă, dar sunt prezente şi 
prin intermediul proiecţiilor. Identitar, 
balansul are loc de la Eu sunt eu la Nu 
stii cine eşti. Mai mult, nuanţările ţin de 
descoperirea adevărul despre moartea lui 
Laios, despre cum a fost ucigaș al tatălui, 
şi despre cum e amant al mamei. 

rbirea este și ea anunţată și, 

odată cu ea, vederea Ade- 

vărului. În căutarea aces- 
tuia drumul nu e pavat, nu e deloc lin, 
iar relevările îl aduc pe protagonist către 
o imagine de sine care nu mai corespun- 
de cu nimic din ceea ce credea că este. 
Ni se spune mereu că nu ne cunoaștem, 
iar faptul este lesne dovedit ori de câte 
ori ne aflăm în situaţii-limită sau când 
hazardul decide altfel. Iar atunci când 
destinul a hotărât că blestemele trebuie 
îndeplinite, individul nu poate decât să 
accepte, să înţeleagă şi să se predea. Con- 
struit pe contraste, spectacolul propune 
un declin la fel de puternic și de rapid 
precum urcușul. 

Anunţul referitor la timp este mereu 
prezent. Dincolo de scurgerea vizuală, 
informaţia e amintită în permanenţă. E 


ca şi cum de un anume nod temporal se 
apropie două săgeți cu funcţii opuse: cu 
cât succesul e mai vădit, iar rezultatele 
finale sunt mai aproape, cu atât des- 
compunerea şi şocurile devin mai mari. 
Dozarea e bine realizată, fiecare treaptă 
a cunoașterii mai adaugă în intensitate. 
Mai mult, la nivel vizual, scena se golește 
treptat, pe măsură ce Oedipus își sporeşte 
înţelegerea. Obiectele dispar, zgomotul 
campaniei asurzeşte, protagonistul revi- 
ne dinspre lumea exterioară spre sine. 

„E ultima mea seară liberă pentru 
următorii cinci ani”, spune Oedipus, 
iar replica se încarcă de substraturi și de 
referinţe. Regizorul face apel la metafore 
vizuale — sacii de gunoi în fundal sau la 
cele imagini foarte puternice: o plapumă 


de minciuni. Toți mințim, spune locasta 


înainte să divulge episodul teribil pe care 
îl dorea îngropat. Soţul său a violat-o 
pe când era o adolescentă, diferenţa de 
vârstă era uriașă (13 ani, respectiv 50 de 
ani), iar în urma acestui act violent se 
naște un copil care nu e ucis, ci abando- 
nat, la implorarea mamei. Un alt episod 
e şi el scos la lumină. Un topos prezent 
cu toate implicaţiile sale e pădurea — lo- 
cul în care copilul este abandonat și găsit 
— imaginile sunt prezente ca proiecţie. E 
o lume în care semnele funcţionează, de 
pildă cel care îl face (de) recunoscut — pi- 
cioarele care fuseseră legate la naștere. 
Apoi, e trasat verbal, şi scenic, în 
referință dublată, portretul lui Laios 
care mai adaugă episoade la fel de sinis- 
tre: în chip de maestru de arte marţiale 
îşi iniţiază ucenicul (fiul gazdei sale, 
Pelops) în lupta corp la corp, dar și în 
viol. Abuzul e continuat, minorele sunt 
pe liste fără număr pentru politicianul 
care făcea drumuri neoficiale cu maşina 
către diverse moteluri. Un accident de 
circulaţie este trecut sub tăcere pentru a 
proteja terifiantul secret. Şi de aici um- 
brirea adevărului atât pentru Laios, cât și 
pentru Oedipus (cel care a provocat acci- 
dentul de circulaţie de la care a fost lăsat 
să fugă, fără să ştie că a cauzat moartea 
cuiva). Adevărul are efectul unui buzdu- 
gan. Odată deschise porţile, acesta irum- 
pe violent și modifică întreaga fundaţie 
pe care eroul o credea solidă. Am ucis o 
ființă umană, spune Oedipus, mai întâi 


în şoaptă apoi asumat. Pare că survine 
împăcarea cu gândul, acceptarea. 
Scenele cu Oedipus şi locasta au 
tandreţe şi stau sub semnul pasiunii. 
Sunt construite și interpretate cu mare 
forţă. După aflarea adevărului, pare că 
nu s-a modificat nimic în relația de cu- 
plu, înflăcărarea există, e consumată în 
înlănţuirea amoroasă. Frumuseţea ima- 
ginilor are un efect sporit, compensa- 
toriu. Aproape că vrei să crezi că finalul 
spectacolului poate fi altfel. Episodul e 
doar o pistă falsă pe care regizorul o lasă 
pentru a spori efectul următoarei imagini 
— şocantă la nivel vizual şi emoţional —, 
sinuciderea locastei. 
ultimă aluzie la orbire și 
încredere, la orbul care 
îi conduce pe ceilalți, la 


pașii prudenţi pe care îi facem atunci 
când căutăm sau aflăm adevărul. Balăzs 
Bodolai/Oedipus își conduce colegii de 
distribuţie la aplauze dinspre spatele sce- 
nei spre avanscenă. Legaţi la ochi, aceștia 
îi urmează impulsul, ţinându-se de mână. 
Un stop-cadru foarte puternic care poate 
crea — fie şi doar el — reflecţii despre 
orbire şi judecata dreaptă, despre clarvi- 
ziune sau despre cum ne lăsăm călăuziţi, 
despre încredere şi siguranță, pentru a 
numi numai câteva. 

o mare bucurie să îi vezi ju- 

când pe actorii Teatrului Ma- 

ghiar de Stat din Cluj, iar ro- 
lurile pe care le fac în acest spectacol sunt 
nuanţate, cu partituri complexe şi grele 
pe care le îndeplinesc cu succes. Trebu- 
ie menţionat că spectacolul beneficiază 
de o distribuţie dublă fapt care îi oferă, 
cu siguranţă, alte zone interpretative, cu 
alte energii. Muzica e importantă în eco- 
nomia spectacolului, nu marchează nu- 
mai trecerile, răsună cunoscut în urechi, 
dar versurile primesc mereu sensuri su- 
plimentare. Scenografia  Carmencitei 
Brojboiu susţine construcția spectacolu- 
lui şi îi potenţează interpretările. Andrei 
Şerban propune un Oedip care ne pune 
faţă în față cu marile întrebări, căruia îi 
imprimă actualitatea zilei, dar și profun- 
zimea temelor identitare, cu apelul la 
hybris, la destin, la vină, cu puterea mi- 
tului și energiile-fluviu pe care le aduce 
acesta. 


arte 


A 

in același an, la vreme 
y d 

de toamnă rece 


Ce să mai poţi spune despre pârdal- 
nica asta de istorie, de la matrapazlâcu- 
rile urât mirositoare ale domnului Carol 
Tatartzy, la domnul Vasile Corneanu din 
vremea războaielor lui Putin, preşedintele 
unei refăcute Comunităţi de avere cărășene 
care a devenit o fantomă din cauza pofte- 
lor mari ale primarilor pesedisto-peneliști 
pentru păduri, imașuri, hoteluri. Membrii 
de astăzi ai Comunităţii au pierdut în zece 
ani tot ceea ce un sfert de milion de urmași 
ai Regimentului Grăniceresc Româno-Bă- 
năţean nr 13 din Caransebeş au dobândit 
de la tăicuţul Franz Iosif după desființarea 
regimentului, drept mulțămită pentru 
serviciul militar credincios de două sute 
de ani la care musai ar trebui adăugată și 
loialitatea cătanelor în vremea revoluţiei 
din 1848. 

e potcă ajunge generalul 

Traian Doda, după cum ne 

asigură Viorel, acest gene- 
ral ajuns în bai din dorinţa de a se pune 
la dispoziţia publică, și iacătă ce iese, un 
domn Carol și-mai-nu-știu-cum, caută la- 
olaltă, of course, cu autorităţile ungurești, 
să-l facă de ocară pe marele nostru ge- 
neral. La nici trei ani de la moartea sa 
Comunitatea de avere face, totuși, vorba 
celor de la Tribuna poporului (Arad, 18 
august 1898), Un pas înainte. lacătă cum 
devine treaba: 

„În şedinţa comitetului Comunității 
de avere al fostului regiment confiniar ba- 
natic, ţinută la 11 August a. c., s-a presen- 
tat un proiect, care în întregimea sa a fost 
primit. E vorba de întemeiarea unei şcoale 
industriale, al cărei scop ar fi de a instrua 
învăţăceii (...) astfel, ca ei să fie în stare 
a presta servicii de lucrători, conducători 
într-o făurişte (2), lăcătărie, strugărie, 
topitoare (2) şi templărie. Instrucţiunea 
practică şi teoretică va dura patru ani. 
Şcoala se va întemeia în comuna Bârsa, pe 
lângă fabrica membrului comitetului Co- 
munităţii loan N. Schramm, care posedă 
şi o moară, unde tinerii îşi vor putea în- 
suşi morăritul superior. În internatul ce se 
va ridica, se vor primi vre-o 50-60 de în- 
văţăcei. De altmintre ni-e şi sosită vremea, 
ca să se ducă în îndeplinire ideea începută 
de cătră neuitatul general Traian Doda, 
primul preşedinte al Comunităţii de avere 
al fostului regiment banatic.” 

În același an, la vreme de toamnă 
rece, se ţine "Congregaţiunea comita- 
tului Caraş-Severin la Logoj, 13 Oct. 
1898”. În articolul din Tribuna poporu- 
lui din 16 octombrie a anului1898 rea- 
pare în discuţiune, ca să mă exprim ca 
pe vremea de atunci, generalul «nemu- 


ritor», fost ţap ispăşitor pe vremea lui 
Tatartzy, Traian Doda și Comunitatea 
de avere din Caransebeș. De data aceas- 
ta pricina zaverei este - ce alta, dacă nu 
situaţia de fapt a limbii române din co- 
mitat. Şedinţa este condusă de domnul 
vice-comite Bela Litsek care dâ sloboze- 
nie la cuvântare domnului Coriolan Bre- 
diceanu, nemuritor și acesta. Coriolan 
Brediceanu, ” Interpelează pentru faptul, 
că notarii comunali şi îndeosebi cei de 
naţionalitate română, poartă protocoalele 
reprezentanţei comunale şi ale judeţului 
comunal în limba maghiară, în comune, 
unde afară de jidovul din sat alt neromân 
nu e.” Să mai adăugăm că și evreul nu 
cunoștea limba ungurească, fapt cu ade- 
vărat rar între semenii dumnealui. Dure- 
rea naţională care provine de la birourile 
notariale românești este apăsată și de fap- 
tul că „de la notarii ungari mai vede omul 
câte o citaţie ori protocol în limba româ- 
nă — pentru-că ei nu sunt suspecți de ne- 
patriotism, - dar notarii români, până-ce 
se ştiu vecinic controlați şi suspecți - de 
bună samă - ca să încungiure tot feliul de 
şicane, - croiesc la protocoale şi sentinţe 
în limba maghiară” 

O altă problemă o ridică domnul 
dr. George Dobrin "avocat la cancelaria 
lui Coriolan Brediceanu, (...) președinte 
al Reuniunii de cântări din Lugoj” (cf. wi- 
kipedia). Iacătă problema : 

"La raportul general al vice-comitelui 
(...) Dr. George Dobrin atrage atenţiunea 
vice-comitetului, că pe linia căii ferate 
Vârşeţ-llia toate tablele, prin cari se avi- 
zează publicul a se feri de periclul eventual 
la trecerea trenurilor, sunt scrise numai un- 
gureşte, ce e un lucru fără scop în comita- 
tul nostru, unde mai toate satele pe unde 
trece această linie a căii ferate, sunt curat 
româneşti, propune deci, ca dl vice-comi- 
te să facă cele de lipsă la direcţiunea căii 
ferate, ca acest rău şi inconvenient să se 
înlăture astfel, ca toate tablele se fie prevă- 
zute şi cu inscripţia în limba română” 

a capătul articolului, congre- 
gaţiunea comitatului a respins 
impozitul de 1% cu trimitere 
la marele serbări milenariste şi la cheltu- 
ielile acestora. Să mai spunem că serbările 
respective au onorat o mie de ani de la în- 
temeierea regatului maghiar de pe vremea 
regelui Ștefan, Istvân kirâly, adică. 

Dăm textul din țăitung 
încunoştințarea iubiţilor cititori: 

"La aruncul de 1% pentru acoperirea 
deficitului din budgetul comitatens, ro- 
mânii au votat contra, pe baza propunerii 
motivate, făcută de membrul Dr. G. Do- 
brin, care le freca sub nas guvernamenta- 
ilor galanteria de la iubileele preamăririi 
lor, şi îi invită a face astfel de cheltuieli de 
lux numai din punga lor.” 


înspre 


Pornim la (alt fel de) drum publicistic în duetul știut. Rubrica se va numi Bi- 
frons, după numele vrednicului rege antic al romanilor care va ajunge zeu cu două 
obrăzare, unul îndreptat spre trecut, altul spre viitor. Am zis că se potrivește pentru 
ceea ce vrem să scriem de aci înainte, un soi de eseuri-proză cu teme luate din istoria 


locală. Aici Viorel Marineasa se află la el acasă, este, adică, prim-violonist. Daniel 
Vighi, mai puţin ştiutor, o să-i ţină hangul, ca ţiganul broncaș (adică mânuitorul de 
broancă, numele poporan pentru contrabas) din banda lui Laie din Cuvin, care a 
cântat la nunta lui Păntălie lon, pe vremea copilăriei improvizatului broncăş Daniel 


Vighi. Aşadar, pe cai. 

Autorii 


„Ce Dumnezeu! Vă sporiți ca ie- 
purii”, îl dojeni popa Victor pe nepotul 
Găvruş. Apoi îşi luă seama amintindu-și 
că tocmai de la Duhul Sfânt vine darul 
nașterii. Laudă Domnului, mama și copi- 
la sunt bine, deși în Satulung pe poporeni 
îi cercetează influenza (=gripa) tocmai de 
Crăciun. Durere de cap, fierbinteli şi pe 
urmă frig, în aceasta constă boala. Să fie 
însă cald în casă şi după trei zile nu mai e 
nimic. Neamul înmulţindu-se, dar cu toții 
fiind storși de bani, pe popa Victor îl bate 
gândul să-i facă rugare lui Neica Nicolae, 
fratele mai mare, să le cedeze mobilatura, 
nișcareva mese, scaune, se va repezi cineva 
până la Sibiu să le ia și să le aducă la Săce- 
le/ Satulung, că n-o să le care Neica până 
la Cagagsebeș, unde o avea destule. 

n anul 1888, Comunitatea de 

Avere cu sediul în Caransebeș, 

constituită ca urmare a desființării 
Regimentului de graniță  româno- 
bănăţean nr.13, intră în buclucuri finan- 
ciare, deoarece i-ar fi oferit, fără garanţia 
prescrisă prin statute, un împrumut lui 
Carol Tatartzy, în calitatea sa de arendator 
al Băilor Herculane. Autorităţile adminis- 
trative, în conţelegere cu cele politice, ca- 
ută a-l scoate ţap ispăşitor pe președintele 
Comunităţii, integrul general în retra- 
gere Traian Doda. Pe de altă parte, prin 
diligenţele lui loan Popasu, episcopul de 
Caransebeş, este adus ca maestru de mu- 
zică la Institutul Diecezan din localitate 
Antonius Sequens, un tânăr ceh care și-a 
perfecţionat vocaţiunea la Conservatorul 
din Praga. Ca la o comandă a fatalităţii, 
administratorul Tatartzy repauzează scurt 
timp după aste evenimente, urmat fiind de 
arhipăstorul Popasu, primul - sub dubiul 
luării vieţii cu propria mână, celălalt — sub 
povara bolilor şi a senectuţii. La rându-i, 
generalul este tracasat prin tribunale, când 
sub pretexte fiscale, când pentru zdroaba 
în favoarea emancipării românilor. De în- 
chisoare l-a scutit intervenţia personală a 
lui Franz Joseph, drăguţul de împărat. 

Caransebeşenii rămaseră în perplexi- 
tate, însă soarta își urma lucrul său. Caba- 
le popeşti, dar și mașinaţiuni politicești. 
„Neica”, fratele preotului Victor din Sa- 
tulung, este una și aceeași persoană cu 
vicarul arhiepiscopesc Nicolae Popea (or- 
tografiat și: Popeea), văzut, după ridicarea 
la cer a lui Andrei Șaguna, Mitropolitul 
Ardealului, drept urmașul lui firesc; pier- 
de însă alegerile în favoarea lui Miron 
Romanul. Celui din urmă i-a rămas ca 
un spin prezenţa la Sibiu, în consistoriul 
arhidiecezan, a lui Popea, așa că a rânduit 
să fie ales rivalul său în scaunul de epi- 
scop al Caransebeşului după decesul lui 
Ioan Popasu. Nu în metropola Sibiului, 
ci în mărunta burgadă a Caransebeşului 
rămase el a se bate cu Legea Csáky, cu dra- 
conica Lege Apponyi. Peste ani, ierarhul 
îşi va aminti, dar nu știm de va și ierta: 
„... dacă intrigile voastre m-au împiedi- 
cat de a ajunge în scaunul pentru care 
am fost pregătit, ele nu au putut opri pe 
judecătorii imparţiali ai meritelor mele li- 
terar-științifice a-mi oferi un loc printre 


membrii activi ai Academiei Române...” 
(Să consemnăm și remarca unui boactăr 
de la Primărie: „Harul lor s-o șciut și du- 
pră numie, or avut arhi-popia în iei — Po- 
pasu, Popea”.) În ce-l priveşte pe proto- 
singhelul Filaret Musta, Popasu și l-ar fi 
dorit înlocuitor, însă a intervenit manevra 
lui Miron Romanul. Nici după moartea 
lui Popea, în 1908, nu va ajunge Musta 
episcop, deoarece, deși întrunise sufragiile 
Sinodului, guvernul Ungariei a invalidat 
alegerea. Când o să-și recapituleze viaţa, 
nu va uita să precizeze: „Trecutul îmi este 
martor că n-am râvnit după episcopie”. 
În 1919, când trupele franceze s-au retras 
spre patrie, o divizie comandată de gene- 
ralul Berthelot poposi și la Caransebeş. El 
s-a întreţinut seri în şir cu Filaret Musta, 
care vorbea o franceză limpede. Arhiereul 
ştia tot ce mișcă în viața culturală și în cea 
mondenă a Parisului, își purta interlocuto- 
rul pe bulevarde, prin pieţe, prin foburguri 
ce aceluia îi erau familiare. „Aţi studiat la 
Paris?” „N-am fost niciodată în Franţa. 
Doar cărţi, gazete, vademecum-uri.” 
Rămas fără protecţia ierarhului cu 
plăcută alură orientală, Antonius Sequens 
s-a luptat cu stigma străinului, dar nu și 
a neajutoratului. A deprins rapid limba 
băștinașilor, iar când a fost asistat la ore de 
Popea, noul vlădică, l-a surprins pe acesta 
examinându-și elevii nu în germană, ci în 
românește, ceea ce a stârnit admiraţia arhi- 
păstorului, care a exclamat ca orice păcătos 
de mirean: „Al dracului pem!” (așa li se zice 
şi astăzi cehilor din Banat, formă contrasă 
de la boem, originar din Boemia). 
Anemică reparaţie pentru generalul 

Doda gratulările venite, după ce scăpa- 
se de năpasta proceselor, dinspre Rega- 
tul României și din toată Transilvania! 
În van lupta pentru liceu românesc la 
Caransebeș! Şi ce slujbă patetică i-a oficiat 
la terminus episcopul Popeea! Care, la rân- 
du-i, printre alte compoziții, a avut parte, 
când a trecut la cele veșnice, de următorul 
distih într-o gazetă locală: „Preasfinţitule 
Popeea,/ Cum fineşti Tu epopeea!” 

entru a închide cercul, propun 

să revenim la persoanele pe care 

le-am părăsit în Ajunul Crăciu- 
nului 1889. Ne aducem aminte că preotul 
Victor din Satulung, frate al episcopului 
Nicolae Popea, tocmai își admonestase 
nepotul (nu mai repetăm de ce, ca să nu 
fim pricinoși). lată, joi, 30 septembrie 
1893 (stil vechi), Valeria, soața notarului 
loan Găvruș, tocmai a rămas văduvă, ím- 
presurată de 5 copii nevârstnici! Găvruş a 
părăsit cancelaria la 6 seara. S-a abătut pe 
la crâșma lui Duţicu, unde a băut o sticlă 
de bere. Pe la 7 și jumătate o porni spre 
casă. Când să treacă puntea peste vale, din 
întunericul unei șuri a ieșit ucigașul, care 
a descărcat trei focuri de revolver din nemij- 
locită apropiere. 


Surse: C. Feneșan, Iubite neică Părin- 
te... Scrisori ale fraților și nepoților către Ni- 
colae Popea, Episcopul Caransebeşului, Ed. 
Episcopiei Caransebeşului, 2018; A. Mar- 
chescu, Grănicerii bănățeni şi Comunitatea 
de Avere, Caransebeş, 1941; D. Jompan, 
Antoniu Sequens, Intergrat, Reşiţa, 2003; 
H. Musta, Neamul Mustonilor în Banat, 
Marineasa, Timișoara, 2009. 


Principiul 
incertitudinii en 


Partea sensibilă a lumii e ţesătorul, 
pictorul, muzicianul, scriitorul, atunci 
când nu e gazetar, când ceea ce se în- 
tâmplă oamenilor nu devine subiect de 
speculație pentru scenariile lui, când is- 
toria nu e subiect de reinventare. Partea 
sensibilă a lumii e monahismul, atunci 
când şi atât cât nu devine subiect de re- 
tăinuire speculativă, când bucuria face- 
rii de bine e măsura reală a gestului unui 
om, când mantrele religioase nu acoperă 
cu totul cuvintele sentimentelor în co- 
municarea dintre oameni. Partea sensi- 
bilă a lumii e omul de ştiinţă, afundat în 
cercetările lui, cât timp utilitatea aplica- 
ţiilor ştiutelor nu ia locul aprofundării 
descoperirilor. Partea sensibilă a lumii 
e cea acoperită de inutilitate, e puţul 
la care sapă generaţii la rând şi după ce 
fântânarul a dat de apă. Cui foloseşte un 
foraj făcut de japonezi anul acesta până 
la şapte kilometri? 

ână la centrul pământului mai 

e mult, chiar şi până la crusta 

plăcilor tectonice ce se supra- 
pun alături de insulele nipone. Discovery 
descoperă ce se ştia deja: că planeta e al- 
bastră, că e mai mult apă, că pe puțină- 
tatea pământului stau înghesuiți aproape 
opt miliarde de oameni, că supernova X 
a explodat acum câteva milioane de ani, 
dar noi o vedem acum, că materialele din 
care sunt confecționate costumele astro- 
nauţilor sunt extrem de utile în industria 
frigiderelor, că aliajele navetei spaţiale 
sunt utile avioanelor menite să transpor- 
te oameni de ici colo, făcând Pământul 
mai mic de pe o paralelă pe alta, de pe 
un meridian pe altul, că amestecurile 
alimentare ale celor surghiuniţi de bună 
voie în capsulă, sunt utile în producţia de 
medicamente pentru cei subnutriți, fără 
a mai fi folosite vreodată decât numai şi 
numai pentru lumea întâi. Lumea a treia 
se bucură că are ebola, că promiscuita- 
tea a atras după sine sida, tuberculoza, 
în timp ce noi facem crize de umanitate 
faţă de handicapaţii autohtoni. 

Un spectru al lumii de azi e în min- 
tea oricărui copil ce accesează internetul 
sau pur şi simplu stă cu un Redbull la 
televizor. Ni se pare că le ştim pe toate 
despre toţi. Că a fi în America e doar o 
poziţie geografică favorabilă față de Ori- 
entul Îndepărtat. Voința de uniformiza- 
re a lumii face ca deja amintitele părți 
sensibile ale lumii să fie împinse mai că- 
tre marginile timpului prezent, într-un 
fel de trecut imediat, care tot vine, aşa, 
de la Facerea Lumii. Datul planetar s-a 
realizat fizic, geografia e materia de bază 
a lumii, iar istoria e povestea înlocuitoa- 
re a trecutului ei. Înlocuitoare a trecu- 
tului pentru că în vreme ce percepţia a 
devenit aproape ubicuă, făcând să dis- 
pară timpul, mentalitatea oamenilor e 
rămasă prin secolul al XX-lea, să găseas- 
că motive de gâlceavă, bune pentru un 
capăt de scandal mondial, de reaşezare a 
puterii de pe un continent pe altul. 

Fascinaţia puterii e motorul ce îm- 
pinge lumea spre un viitor tot mai con- 
fuz, spre un viitor ce seamănă tot mai 
mult cu un roman poliţist, cu un thriller 
la care copiii sub 18 ani n-ar prea avea 
voie să asiste. Doar că, mereu, dintre 
aceşti copii se vor găsi destui să ia totul 


de la capăt, să citească istoria scrisă în 
aşa fel încât să găsească un alt motiv de 
gâlceavă, ca la urmă să aibă dreptate şi 
monahul din schitul de pe munte care 
i-a prevenit de mult pe oameni citind 
fragmente din Apocalipsa lui loan. 

Dar oamenii nu trăiesc vremile doar 
pe orizontală, spaţial, micşorând distan- 
tele dintre uscaturi, ci şi în adâncimea 
lor, redescoperind prin puterea şamanică 
a unor plante aduse din Orient trecutul 
ascuns al omenirii, fuziunea dintre mi- 
tologiile lumii, descoperirile de ultimă 
oră din domeniul istoriei şi din ştiinţă, 
ba chiar în viaţa de fiecare zi a omului 
ce a urmat calea vindecării maladiilor 
de la rădăcini şi seve, spre poţiuni, de la 
acestea spre injecții şi pastile, apoi la tra- 
tamente sofisticate cu biocâmpuri, pen- 
tru ca în final să se întoarcă la rădăcini 
şi seve. Amartizarea unei capsule, după 
succesiunea aselenizărilor, e un succes 
al unor oameni de ştiinţă şi tehnicieni 
anonimi, ce nu schimbă cu nimic viito- 
rul imediat al lumii, binefacerea aştep- 
tată de fiecare dintre cei, tot mai puţini, 
ce urmăresc asemenea evenimente. Mai 
important e că Julia Roberts a născut 
gemeni, că e o mamă desăvârşită şi se 
declară dedicată cu totul familiei. Bee- 
thoven, Bach, Brahms există şi ei, dar 
nu se văd, se aud doar producţiile lor 
în concerte pentru oameni mai subțiri, 
pentru tot mai puţinii care trăiesc tim- 
pul la un timp trecut, pe măsura unui 
câmp de percepţie a sufletului ce nu s-a 
schimbat în ultima parte a istoriei scrise, 
cum nu s-au schimbat dogmele bisericii, 
deşi se citesc cu mare osârdie toate cărți- 
le apocrife alungate de canoane. 

Acolo, în nişele trecutului cel mai 
prezent, între parabolele-poveşti ale tex- 
telor biblice, în mitologiile similare ale 
altor civilizaţii de pe acest Pământ se 
scormoneşte după temele exemplare ale 
fiinţei umane pentru a se descoperi esen- 
ţa nemuririi, pentru a se putea trece pes- 
te limita timpului dat de o viaţă, genetic 
determinată, de o mărime anume. Aco- 
lo, în punctele forță se caută şi de către 
artişti, şi de oameni de ştiinţă şi monahi, 
locul prin care să se strecoare spre a se 
reaşeza în faţa semenilor cu chipul lor cel 
mai iluminat. Voința de putere stă şi în 
spatele comprehensiunii, stă şi în spatele 
voinţei de substituire dumnezeiască. Vo- 
inţa de putere stă în regenerarea trupeas- 
că şi sufletească, stă în renașterea naturii. 
Fără ea totul s-ar petrece doar o singură 
dată, ca şi viaţa unui om, deşi nici unul 
dintre semeni nu recunoaşte asta. 

umea multă şi proastă, în 

credulitatea ei, nu zăreşte de- 

cât ceea ce îi apare în lumina 
ochilor. Ce nu vede inventează. Cerce- 
tătorii, artiştii, scriitorii, monahii văd 
doar ceea ce e în mintea şi în sufletul 
lor. Pe ei îi crede oricine, de parcă ceea 
ce spun, ce simt, ce scriu, ce inventează 
ar fi lucrul cel mai real cu putinţă. Căci 
simţul comun trece dincolo de tot ceea 
ce se vede, şi leagă subliminar două pă- 
reri mai abitir decât o certitudine, iar cu 
aceasta, pârtia spre nemurire e deschisă. 
Voința de putere e însăşi viaţa. Artiştii 
îşi asigură într-un fel neuitarea, monahii 
nemurirea generalizată, iar cercetătorii 
locul dintr-o serie ce a început într-un 
capăt deşi Pământul „nu e al nostru, nici 
al urmaşilor noştri” şi nici al celor dina- 
intea noastră. Voința de putere e simpla 
voinţă de a fi a sângelui viu. 


A 


Cu mai mult de o jumătate de secol în urmă, tata îmi vorbea frecvent despre 
cel de-al doilea război mondial. Fusese foarte marcat de experiența militară trăită de 
el la treizeci de ani, după ce tocmai se întorsese din Franța. A fost imediat înrolat 
ca medic de regiment și trimis pe front, ajungând până la Odessa, unde a stat două 
săptămâni în tranșee: avea foarte puţină mâncare şi apă, era un frig cumplit, nu se 
putea odihni deloc și nu avea nimic din ceea ce ni se pare nouă astăzi că ar trebui să 
avem la îndemână pentru o viaţă normală. 

Răscolit de amintiri, tata insista să îmi povestească lucruri înfricoșătoare, care 
nu erau tocmai pe placul meu. Nu cutezam niciodată să îl întrerup. Simţeam că 
trebuie să îi dau şansa să scape de tot ce îl frământa legat de războiul pe care l-a trăit 
dramatic. Îmi spunea: 

— În aceste momente, când mă întorc cu gândul spre anii războiului, mă simt 
asaltat de amintiri, unele mai estompate, altele mai vii, perindându-se prin mintea 
mea tot mai des pe măsură ce îmbătrânesc. Nu le pot alege şi nici goni. Ele îşi au pro- 
pria lor existență, mai scurtă sau mai lungă, şi mă conduc aproape silit la meditații 
asupra răului provocat de violența umană. Și trăit de mine ca un vis respingător. 

— Ce făceai în mod concret? 

— Când am fost chiar pe front, am făcut pansamente, am oprit hemoragii și am 
imobilizat fracturi. La distanţă de liniile de luptă, am practicat intervenţii chirurgi- 
cale de mai mare amploare, ca excizii de corpi străini şi suturi, amputaţii, operaţii 
pe abdomen şi torace, toate cu un caracter de urgenţă. Pretutindeni şi clipă de clipă, 
am întâlnit uriașe suferinţe fizice, mutilări și pierderi de vieţi omenești. E adevărat 
că violenţa se întâlneşte la tot pasul de-a lungul istoriei milenare a omului. Totuși, 
cel mai favorabil teren pentru dezlănţuirea ei L-au constituit războaiele, devenite cu 
timpul tot mai sălbatice şi mai distrugătoare. Dacă le compari cu agresivitatea unor 
necuvântătoare, îţi dai seama că un animal de pradă ucide doar atunci când este 
flămând sau când îşi apără puii. Un leu sătul îşi face digestia în linişte şi nu se lasă 
tulburat nici măcar de o gazelă, dacă ar trece pe lângă el. Omul este singura ființă 
în stare să ucidă cu premeditare şi doar pentru interesele sale meschine, iar războiul 
scoate şi mai mult la iveală tot ce are omul rău în el. Nici azi nu pot uita trupurile 
sfârtecate de schije, cu membrele smulse și ochii închişi pentru totdeauna. 

Tata îşi încheia întotdeauna poveştile în același fel: 

— Când mă gândesc la cel de-al Doilea Război Mondial, simt cum mă cuprinde 
ameţeala. Nici nu e de mirare: timpul și-a ieşit atunci din ţâţâni, a trecut dincolo de 
tot ce era normal, pentru că, sunt sigur, fusese ispitit de diavol și uitat de Dumne- 
zeu. 

În copilărie, toate aceste lucruri mă înfiorau, dar le trăiam de la distanță, ca pe 
o poveste despre un Făt-Frumos care se luptă cu balaurii. Nu am crezut nici un mo- 
ment că voi avea parte de imagini similare și în realitate. Când se pomenește acum 
orașul Odessa, îl văd pe tata în tranșee, iar când e amintit numele lui Putin, mi-l 
amintesc, tot pe tata, spunând că omul este singura ființă în stare să ucidă gratuit şi 
absurd. Ca o fiară de neînțeles: rea, crudă şi sălbatică. 

Când au fost activate sirenele în Kiev şi oamenii au fost îndemnați să rămână în 
casele lor, mi-am amintit și de poveştile mamei despre o Timişoară sub mare tensiune 
în timpul războiului, deși era departe de front. Și aici răsunau sirenele, şi aici erau 
anunţate bombardamente. Când ele se porneau peste oraș, familia fugea spre subso- 
lul casei, unde se ascundea chiar şi o zi întreagă pentru a scăpa cu viaţă. Primul care 
o îndemna să facă aşa era cățelul Schniefi, schelălăind neliniștit lângă uşă cu mult 
înainte de a se auzi sirenele. 

Din păcate, roţile istoriei se învârt necruţător: au reapărut pe neașteptate, într-o 
singură ființă, şi Hitler, şi Stalin. Nu ne mai rămâne decât să ne pregătim subsolu- 
rile... 

O singură dată am mai văzut o pălărie la fel de frumoasă ca asta, doar o dată, și 
atunci la televizor. O purta Silvio Berlusconi, ieşea de la un meci de fotbal, însoţit de 
o tipă mult mai tânără ca el, cum îi stă bine unui bărbat care se respectă. Pălăria aia 
era un bordo care nu-i bordo, fiindcă era mai deschis, avea o bătaie spre roz, o alta 
spre liliachiu, un iz de vânăt și un altul de indigo. Era o culoare greu de povestit în 
cuvinte. Nu sunt nici pictor, nici fotograf, nici critic de artă, dar pot jura că am mai 
găsit-o într-o pictură religioasă, când am fost la Paris, la muzeu. Nu-mi pot lua ochii 
de la ea şi-mi dau seama, în clipa asta, că are culoarea chiseliţei de dude pe care mi-o 
făcea a bătrână când mergeam la ea, la ţară, vara. Exact aia e, exact! 

Splendidă pălărie! Tipul ce-o poartă are vreo 45-50 de ani. I-ar fi stat mai bine 
dacă ar fi fost puţin mai înalt, fiindcă e o Fedora, cu boruri destul de generoase. Se- 
sizabilă disproporţia dintre ele și statura tipului. Iar din spate, cum îl văd eu, îl cam 
învăluie un aer ridicol. Mai toate pălăriile îşi pun posesorii sub semnul întrebării. 
Ba nu sunt în concordanță cu mărimea capului şi au calota mai înaltă ori mai mică 
decât se cuvine, ba nu se potrivesc cu forma feţei, ba nu sunt asortate cu hainele, ba 
nu sunt purtate când şi unde trebuie. 

Impecabilă pălărie, absolut impecabilă! Parcă e dintr-un film de Sorrentino. Mă 
gândesc la el pentru că-i italian, ca Berlusconi. Sau fiindcă nuanţa asta seamănă cu 
cea a tichiei purtate, la un moment dat, de Jude Law ori de John Malkovich într-un 
episod din Tânărul ori din Noul Papă? Sau aia parcă era puţin, foarte puţin mai 
deschisă? 

-am mai purtat demult pălărie, fiindcă am renunţat la paltoane și par- 

desie. Cu vârsta, descoperi că ţinuta sport te avantajează, îţi dă un aer 

tineresc, cool, simpatic. Pari mai vivace, mai porno, cum spune fiu- 
meu. Am câteva şepci și căciuli care merg cu gecile, cu hanoracele de iarnă, cu tre- 
ningurile, cu sfeterele. Când se lasă frigul, le port, fiindcă din cauza calviţiei mă rad 
în cap şi-mi îngheaţă chelia. M-am gândit să-mi fac implant de păr, dar nu e așa de 
simplu, implică niște riscuri. O operaţie e o operaţie, chiar dacă estetică. Apoi, cele 
mai rezonabile clinici, ca preţ, sunt în Turcia. Totuși, e Turcia... Nu-i Austria, nici 
Germania, nici măcar Italia. Dar nu despre bani ar fi vorba neapărat, chiar nu-mi 
lipseşte părul. Însă pălăria asta, da, şi mi-o doresc foarte tare! Nu-mi pot lua ochii de 
la ea. M-am și văzut purtând-o. Îmi vine extraordinar, e pentru mine, mai ales că am 
vreo 10 centimetri mai mult decât tipul care-o poartă, sunt mai solid, mai de pălărie. 
Mersul mi-e mai sigur și mai puţin rigid cu ea. E pur şi simplu o pălărie fermecată, 
ca-n poveşti: mă transformă în clipa în care doar am aşezat-o pe cap. 

Va fi a mea! O să-l opresc şi-o să-i spun asta. O să-i explic că-mi doresc enorm 
pălăria lui, să-mi spună un preț, plătesc pe loc, fără discuţii. Tâmpit ce sunt! Nu pot 
pe loc, n-am luat portofelul cu mine la alergat. Piu, fir-ar al dracului! În sfârșit, e 
un amănunt. Sigur găsim o soluţie, ne înţelegem. Cum procedez? Să îl opresc, pur 
şi simplu, să mă prezint și să-i spun că-i vreau pălăria? La cum sunt îmbrăcat, nu 
mă crede. Şi poate-mi trage una, că-l iau la mişto. Pare om serios, cum să facă asta? 
Dar cum să fac eu asta, așa, din senin? Măcar o carte de vizită de-aş avea. I-aș lăsa-o 
şi am vorbi mâine. Îi pot da numărul de telefon. Facem schimb, poate nu mă sună, 
dar îl sun eu. Cel mai bine e să-l opresc și să-i spun exact ce doresc. Dacă mă refuză, 
insist. Şi insist până o am. Pare cam înfumurat, cu aerul lui de dandy provincial, cu 
ghete ascuţite, parcă-s ciocate. Probabil că e un norocos care a văzut minunăţia asta 
de pălărie într-o vitrină şi şi-a luat-o imediat, fără s-o cerceteze, fără să vadă că nu-i 
pică perfect, aşa cum îmi pică mie. 

Ar merge la ea un balonzaid negru ori unul gri închis. Dar și un gri foarte, foarte 
deschis, aproape alb, s-ar potrivi perfect. Cu un palton verde-petrol s-ar combina 
trăsnet, chiar dacă nu-i un tandem de stradă. Sau şi mai şi, cu un maro-camel. Oho, 
cum o voi asorta-o, ce haine-a-ntâia merită pălăria asta! Un pantof la comandă, exact 
de culoarea asta, cu o curea identică. Da, da, da... 

A luat distanţă omul. Să grăbesc pasul. Poate merge acasă, e deja târziu. E 9. Să-l 
urmăresc? N-are sens. Cine ştie unde se duce. ÎL salut, mă prezint, îl invit... Nu pot 
să-l invit, n-am bani... Dar pot plăti cu telefonul! Exact! ÎI invit la un pahar de vin 
sau la un ceai, îi explic, sigur va pricepe, și asta e. Sper să fie român. Dacă nu-i? Cu 
franceza mea ar fi cam complicat să ne-nţelegem... Poate e chiar italian, prea-i sea- 
mănă pălăria cu a lui Berlusconi. Atâta-mi bat capul! Măresc pasul, ajung în dreptul 
lui, îl salut, îi prezint scuze, îi cer să-mi acorde câteva clipe şi am rezolvat. Mai sunt 
şi alții care alergă pe strada asta. E ideală pentru sport. Nu-i circulată, nu-i smog, 
are pomi. Exact ce trebuie să-ţi faci turele de seară. Ce fuleu are ăsta, parcă-i la suta 
de metri... Ia uite! Nu, nu, piz...! Nuuu, i-a luat pălăria. Doamne, i-a luat-o de pe 
cap! Stai...! Nuuu! Hotu’, hotu’! Stai, mă, stai! Unde fugi, mă? Te prind, mă, morţii 
mă-tii...! Nu...! Pălăria, pălăria mea, nenorociţilor, pălăriaaa... 


Jurnalul literar și 
„Supresiunile“ u 


Cum spuneam în numărul trecut, 
printr-o întîmplare norocoasă, în mîÎini- 
le mele a ajuns un volum colegat cu cele 
cinci numere din a doua serie a Jurnalului 
literar editat de G. Călinescu, adică nu- 
merele apărute în anii 1947-1948, odată 
cu instalarea tot mai fermă a regimului 
comunist în România. Chiar dacă n-au 
mai avut prestigiul şi circulația seriei in- 
terbelice, cele cinci numere rămîn semni- 
ficative prin conţinutul lor — ce-i aparţine 
aproape integral criticului întemeietor al 
revistei. Dată fiind perioada sensibilă în 
care au fost tipărite — şi în care Călinescu 
însuși se străduia să evite orice conflict cu 
noua putere instalată de Moscova —, era 
de așteptat ca Jurnalul literar să fie cît mai 
neutru ideologic. În consecință, aşa cum 
scria Alexandru Piru, manuscrisele culese 
pentru tipărirea în revistă au suferit „câte- 
va supresiuni“. 

nteresul pe care l-ar putea stâr- 

ni exemplarele sus-pomenite ale 

revistei constă tocmai în faptul 
că oferă, într-un mod ciudat și, proba- 
bil, de neînțeles pentru cititorul de azi, 
o imagine a acelor supresiuni. Se poate 
vedea astfel ce a fost eliminat la tipar, ce 
era considerat subversiv sau interpretabil 
ori, altfel spus, ce s-a cenzurat și cum s-a 
cenzurat în seria comunistă a Jurnalu- 
lui literar. Şi asta pentru că exemplarele 
amintite includ anumite însemnări, o 
serie de corecturi, precum și cîteva ca- 
racteristici aparte, pe care nu mi le-am 
lămurit întru totul. 

Chiar pe prima pagină din numărul 
1 (1947), la titlul primului eseu (de G. 
Călinescu), „Istoria ca ştiinţă inefabilă 
şi sinteză epică“, o mînă a adăugat cu 
cerneală după „istoria“ cuvîntul „litera- 
ră“: „Istoria /iterară ca ştiinţă...“ E doar 
o corectură banală, reiterată şi în text, 
ceva mai jos, unde aceeași mînă com- 
pletează/ corectează titlul unui eseu mai 
vechi al lui Călinescu, „Tehnica criticei 
şi a istoriei /iterare“. Cîteva pagini mai 
încolo însă este tăiat un rînd întreg, ce e 
înlocuit cu unul de lungime identică — 
pentru a nu strica paginarea deja făcută 
a revistei. Rîndul imprimat sună astfel: 
„toate bestiile negre ale nominalismului 
— zice Gentile în spiri-“. El e tăiat cu o 
linie, urmînd a fi înlocuit, după notația 
cu cerneală din josul paginii, cu un al- 
tul: „inerte, coparticiparea subiectului la 
crearea obiectului, spiri-“. Partea intere- 
santă e că, la o analiză atentă a scrisului 
de mînă, cu cerneală albastră, reprezent- 
înd corecturile, el seamănă izbitor de 
mult, pînă la identificare, cu cel al lui 
G. Călinescu însuși. Cu rezerva firească 
a unui nespecialist, îndrăznesc să presu- 
pun că exemplarele din Jurnalul literar 
pe care le-am consultat conţin corectu- 
rile personale ale criticului pe propria 
revistă deja paginată, înainte ca ea să fie 
multiplicată şi distribuită. 

Un argument suplimentar îl con- 
stituie și partea cea mai interesantă a 
intervențiilor manuscrise pe revistă, ce 
reprezintă  „supresiunile“ menționate 
voalat de Al. Piru. În ultimul număr 
al seriei, unul dublu (4-5/ 1948), Căli- 
nescu publică studiul critic „Universul 
poeziei“. La începutul părţii a doua a 
acestuia, „II. Focul“, în capul paginii 5 a 
revistei, apare următorul dialog; 


„— Neron, dragul meu, era un mare 
poet. 

— Aşa pretindea, domnule profesor, 
totuși nu văd în ce. 

— Fiindcă avea simţul incendiului, 
al focului cotropitor.“ 

În revistă pasajul este încadrat 
într-un dreptunghi, iar o mînă scrie pe 
albitură, în stînga (acum cu cerneală 
neagră), un cuvînt din care se distinge 
doar „nzurat“. Numai că, atunci cînd 
întorci foaia... surpriză! În faţa ochilor 
îţi apare încă o dată pagina 5, retipărită 
identic, doar cu pasajul respectiv elimi- 
nat. Suprimat. 

Pagina următoare (p. 6) apare şi ea 
de două ori: pe stînga e una curată, fără 
intervenţii, iar pe dreapta un text cvasi- 
identic, dar cu un pasaj încadrat cu cer- 
neală şi marcat iarăși cu însemnarea ma- 
nuscrisă „|cen]zurat“: „De aici interesul 
pentru incendii, de care îţi vorbeam. 
Toată lumea aleargă cu plăcere cînd ard 
casele altuia, ori o sondă, şi Neron va 
fi fost nebun, dar avea instinctul piric 
închis în orice suflet adînc liric“. Așadar, 
iarăşi două pagini cvasi-similare: una cu 
textul original, decupat, cenzurat, scur- 
tat, şi o alta cu textul curăţit. Probabil 
incendiile și haosul nu se potriveau or- 
dinii şi disciplinei proletare. 

Situaţia se repetă de alte cîteva ori, 
cînd apar din nou astfel de pagini du- 
ble, una cu pasaje conturate în negru, 
marcate cu „|celnzurat“ sau, alteori, 
„Cenz.“, şi alta epurată, cu „supresiu- 
nile“ amintite de Piru. La pagina 24 a 
aceluiași număr sînt eliminate două pa- 
saje consistente, unul care pomeneşte 
despre idealismul poeziei şi un altul, 
mai lung, unde criticul îl parafrazează 
şi menţionează pe Schelling, vorbind 
despre creaţia care „începe demenţial“, 
despre „frenaţiunea unor procese dezor- 
donate“. La fel, la pagina/ paginile 31, 
pe partea stîngă apare fraza încadrată în 
negru „Așadar în materie de anatomie 
nu viața e mai poetică ci rigiditatea, ar- 
tificialitatea“, iar pe geamăna ei de pe 
dreapta, cea corectată în spiritul vremii, 
fraza a dispărut complet. 

Pînă la sfîrşitul eseului — și revistei — 
mai apar câteva tăieturi similare. Trebuie 
totuși spus că la reeditarea din 1971 de 
la Editura Minerva a acestui studiu (îm- 
preună cu un altul, „Curs de poezie“), 
sub titlul Universul poeziei, realizatorul 
ediţiei, Al. Piru, inserează sistematic 
toate pasajele epurate. Vremurile s-au 
schimbat, România trecea printr-o peri- 
oadă de deschidere, de relaxare ideologi- 
că — şi se pregătea pentru o nouă epocă 
de restricţii, de „strîngere a şurubului“, 
doar nimeni nu o ştia încă. 

n ce priveşte acele pagini duble, 

imperfect „gemene“, ale Jur- 

nalului literar din primii ani ai 
comunismului, ele nedumeresc și acum. 
N-am văzut niciodată o revistă culeasă 
astfel. Bănuiesc că este un exemplar rar, 
probabil unul de lucru, cu — probabil — 
însemnările lui Călinescu, dar nu e clar 
cum și în ce condiţii le va fi făcut. Se va 
fi autocenzurat criticul? O fi avut alături 
pe cineva responsabil cu controlul ideo- 
logic, un ochi atent, însărcinat cu repera- 
rea pasajelor inadecvate? Aici, în paginile 
acestea ciudate, se ascunde un fragment 
mic de istorie a cenzurii, de care n-avea 
cum să scape tocmai literatura. 

Iar ce era mai rău atunci, în 1948, 
abia stătea să înceapă. 


1924, cu redacţia transferată la Lugoj și 
Timişoara, apoi doar cu Camil Petrescu, 
gazeta „Țara la Timișoara. După 1921 
devine consilier cultural al Primăriei 
Timişoara și director al rețelei de cine- 
matografe, publică niște volume cu teme 
diverse și e corespondent al mai multor 
publicaţii din ţară, până la decesul tim- 
puriu, survenit în 1946. Fără pronunţate 
veleităţi literare sau abilități stilistice, 
scrisorile sale rotunjite gazetărește aco- 
peră domenii felurite: cultură, istorie, 
geografie, etnografie, spiritualitate, dând 
dovadă de informare corectă, pe temeiu- 
rile unui crez naţional bine articulat, cu 
accente anti-revizioniste. Fără îndoială, 
recuperarea acestui nume — confundat 
adesea ca entitate culturală cu al omo- 
nimului universitar și critic literar Traian 
Liviu Birăescu — merită scos din ano- 
nimatul uitării generale şi inserat prin- 
tre jurnaliştii industrioşi, polivalenţi şi 
onești ai locului din perioada respectivă. 

II O teză paradoxală, cu- 

eprinsă într-o carte „mi- 
nunat de incomodă, provocatore și 
lucidă”, este brandul remarcabilului 
filozof şi om de media Roger Scruton 
(1944-2020) din Folosul pesimismului 
şi pericolul falsei speranțe, trad. Andreea 
Eşanu, Editura Humanitas, București, 
2022, 227 p. Vizualizând excesul ide- 
ologic și intemperanța politică drept 
surse de tragedii recurente în istoria 
modernă, mascate de un optimism de 
paradă, dezlănţuit și lipsit de scrupule, 
maculând idealismul clasic și spiritul 
utopiilor pozitive, el propune formele 
consensuale ale tradiţiei, ironia blândă 
şi iertarea ca semne ale unui pesimism 
înţelept și relativizant, ce ne pot ajuta să 
devenim mai buni și mai lucizi. 

Dacă pesimiștii totali sunt — spune 
el răspicat — complet neatrăgători pentru 
semeni, „oamenii cu adevărat veseli, care 
iubesc viaţa și sunt recunoscători că au 
primit-o, au mare nevoie de pesimism, 
în doze suficient de mici pentru a fi di- 
gerabile, dar suficient de convingătoare 
pentru a semnala nebunia care-i încon- 
joară şi care, altfel, le-ar otrăvi bucuriile. 
Aceştia se vor feri de sofismele pe care 
le-am discutat în această carte și vor în- 
cerca să le slăbească puterea pe care o au 
asupra celor care le cad pradă. Se vor în- 
grijora în faţa pericolului falsei speranţe 
şi vor dori să readucă speranţa pe pă- 
mânt, alături de credinţă şi binefacere, 
şi să o îmbrace în haine omenești”. 

Vibrantă şi insolită perspectivă re- 
cuperatoare, trebuie să admit, prin fil- 
trul căreia multe din aventurile dictatu- 
rilor şi terorilor mai vechi sau foarte noi 
capătă semne de individualizare, dar şi 
de generalitate mai lesne de combătut, 
de vreme ce ele fac recurs la „trecutul 
nostru tribal” pentru a ne spăla pe creier 
cu promisiuni deşarte de prosperitate 
multilateral dezvoltată și epoci de aur 
plasate undeva într-un cronotop im- 
probabil şi oricum de neatins în zarea 
existenţei celor amăgiţi şi planificaţi 
unei supuneri oarbe. Concluzia e netă şi 
memorabilă: „nu mă îndoiesc de faptul 
că speranţa, despărțită de credinţă și ne- 
clintită în faţa dovezilor istoriei, este un 
bun primejdios, care îi pune în pericol 
nu doar pe cei ce o îmbrățișează, ci pe 
toţi aceia care se hrănesc cu iluzii”. 


Claudiu T. ARIEŞAN 


În constantul efort de reeditare 
ea scrierilor eminenţilorcărturari 
transilvăneni grupaţi sub genericul Şcolii 
Ardelene, un demers de reţinut este re- 
prezentat de colecţia „Mica Romă XXI”, 
coordonată de Cristian Bădiliţă la o pre- 
stigioasă casă editorială bucureșteană și 
cuprinzând atât texte esenţiale în bune 
structurări ştiinţifice, cât și studii de sin- 
teză asupra vitalului fenomen cultural 
de iluminare culturală și spirituală de la 
noi. Apariţia cu numărul 14 din această 
deja consistentă serie este Petru Maior, 
Despre sfințenie şi obrăznicie. Predici ale 
unui cărturar iluminist, ediţie de Laura 
Stanciu și Alin-Mihai Gherman, pref. 
L. Stanciu, Editura Vremea, București, 
2021, 435 p. Chiar dacă locul lui Maior 
este fixat definitiv de monumentala Zsto- 
rie pentru începutul Românilor în Dachia 
din 1812 (pentru care Kogălniceanu îl 
numise „Moise al românilor”), popula- 
ritatea din timpul vieţii i-au asigurat-o 
excepţionalele predici compuse de pro- 
topopul greco-catolic al Gurghiului, ri- 
sipite rapid în toate zonele locuite de ro- 
mâni, inclusiv prin eforturile fraţilor de 
credinţă ortodocși (cum a fost, de pildă, 
episcopul Sibiului Vasile Moga), care au 
cumpărat numeroase volume tipărite la 
Buda în 1810-1811 şi le-au distribuit 
apoi în toate parohiile din provincii. 
Din cele 74 de predici păstrate sunt re- 
cuperate acum 40 de titluri, semnifica- 
tive pentru calitatea omileticii celui mai 
prodigios și mai dinamic dintre savanții 
mişcării autohtone de Aufklärung. Iată 
cât de actual, melodios și elegant sună 
un îndemn la învățătură statornică de 
acum două secole: „Așa și noi, iubiții 
mei fraţi, vrând pînă sîntem în această 
viaţă trecătoare, a ne zidi lăcaș în cer, 
vrînd a ne aduna roduri de fapte bune, 
roduri de viața de veci, se cade acestea să 
le zidim pe temelie tare și nemișcată, ca 
să fie stătătoare şi de folos”. 
|| Un talentat ziarist și harnic 
erecenzent al vieţii culturale 
interbelice de prin părţile noastre, prac- 
tic necunoscut cititorilor de azi, este re- 
cuperat sub această calitate prin volumul 
Traian Birăescu, Cronici bănățene (Re- 
vista „Cele trei Crişuri”, Oradea: 1923- 
1944), ediţie, introd., note de Florin 
Ardelean, pref. Crişu Dascălu, Editura 
David Press Print, 2020, 418 p. Parte 
şi ea din masivul proiect „Bibliotheca 
Banatica” (având nr. 57), apariţia adu- 
nă articolele eterogene ce au ţinut pasul 
cu evenimentele din Vestul țării și le-au 
comunicat volubil cititorilor bihoreni și 
nu numai, având în vedere larga difuzare 
a revistei ce şi-a lansat primul număr în 
15 aprilie 1920, așadar acum ceva mai 
bine de un secol. Născut pe meleaguri 
cărăşene în anul când se stingea Emi- 
nescu, 1889, cu studii liceale la Lipova 
şi Lugoj, T. Birăescu începe Dreptul la 
Budapest, e mobilizat în Primul Război 
Mondial și reapare după marea Unire, 
în 1919, ca student la Sociologia din 
Bucureşti. Acolo, împreună cu fratele 
Gh. Birăescu și scriitorul Camil Petres- 
cu scoate cotidianul politic „Banatul 
românesc” ce va supravieţui până în 


a 


Luni, ceai verde; marţi, ceai negru şi tot așa. Sâmbătă și duminică, negru. E o 
monotonie plăcută în succesiunea zilelor înşirate după culoarea ceaiului. Un confort 
al repetabilităţii, o dependenţă agreabilă. Obişnuinţa ceaiului a început în prima 
vară germană. În garsoniera dezolantă, unde mă regăseam după o zi de lucru, ceaiul 
devenise singura băutură pe care mi-o puteam permite, în afară de apă. Kamillentee. 
Pfefferminztee. Era o vară toridă, prima în care lucram. Seara scoteam un scaun pe 
balconul minuscul și priveam curtea plină de utilaje, dincolo de garajele vecinilor, în- 
cercând să absorb câte ceva din noua viaţă. Mişcările întârziate ale muncitorilor din 
curtea făbricuţei, zgomotul televizoarelor din garsonierele vecine, vuietul circulaţiei 
de pe strada principală a cartierului. 

Ceaiul din ceașca chinezească, adusă din România, părea o consolare — o rea- 
litate transparentă care mă lega acum de un trecut devenit peste noapte opac. Cea- 
iurile copilăriei erau trei. Cel de tei, a cărui aromă umplea dimineţile geroase din 
Piaţa Maria, și al cărui gust dulceag l-am alterat pe vecie atunci când, printr-un gest 
care anulează reveria proustiană, am scufundat în el un pătrăţel de telemea. „Bea-l cu 
brânză, să vezi ce bun e!”, sunase îndemnul mamei, care n-a mai stat să observe imer- 
siunea. De atunci, ceaiul cu gust ușor sărat și tulburat de brânza caldă și gumoasă a 
devenit o delicatesă personală menită să revolte gustul celor care asistau la nepermisa 
combinare. 

ustul ceaiului de mușeţel era asociat cu disconfortul fizic. Ceai de mușeţel 

beai dacă te durea stomacul sau aveai ceva la dinţi. Cana aburindă şi 

farfuria cu pâine prăjită de pe noptieră deveneau un statut — ele îmi 
confirmau că sunt bolnavă şi că nu trebuie să fac nimic, că pot să picotesc în voie. 
Micuţele globuri poroase de care mai atârnau răzlețe câteva petale țepene mă tran- 
sportau imediat pe maidanele verii, unde văduveam la repezeală tufele robuste de ra- 
diantele fluorescenţe. Pe foi de ziar răsfirate, ele aveau de-a lungul câtorva săptămâni 
să devină plantă medicinală, păstrată cu grijă în săculeţe de in, pentru iarnă. 

Cea de-a treia aromă a copilăriei era cea de mentă — ceaiul desfătării. Mirosul 
lui răcoros părea să-i contrazică fierbinţeala și mă făcea să-mi imaginez mereu un 
salon de o eleganţă burgheză — văzut, de bună-seamă, în vreun film — unde două 
doamne sorbeau licoarea verzuie din cești delicate, întreţinându-se despre vreme. 

Ceaiurilor din Germania li s-a adăugat curând cel din frunze proaspete de Zizro- 
nenmelisse. Locuiam acum într-o casă a cărei grădină era înţesată de lămâiţă. Văzusem 
la televizor crenguţele verzi scufundate în pahare, ca în nişte acvarii vegetale. Aveam 
un serviciu de pahare de ceai prinse în brățări de cupru, de acasă. 

În vremea studenţiei, ceaiul devenise un ritual snob, alimentat de prietenii din 
străinătate. Lichidele chihlimbarii, cu arome de portocală, de scorţişoară, de măr și 
chiar de prăjitură, erau un punct de atracţie la seratele improvizate, unde Farl Grey 
domnea suprem. Ceaiul englezesc cu aromă de bergamotă era întruchiparea rafina- 
mentului vestic, a unei tradiţii pe care o cunoșteam doar din lecturi. 

Earl Grey a rămas „ceaiul cel bun” până când, peste mulţi ani și multe granițe, 
într-o bună dimineaţă, în timp ce-l ofeream ceremonios unui coleg de editură, la 
Heidelberg, l-am auzit spunând: „Ăsta e cel mai rău lucru pe care i-l poţi face unui 
Darjeeling” Azi nu mi se mai pare deloc întâmplător faptul că doar câteva luni mai 
târziu, în timp ce vindeam cărţile editurii la un congres de psihologie, m-am trezit 
cu o sacoşă plină cu mostre de ceai Darjeeling în braţe. O firmă naturistă mă ruga 
să le fac reclamă distribuindu-le participanţilor. Atunci, în holul Centrului de Con- 
grese din München, ceaiul negru și ceaiul verde au devenit măsura dimineţilor mele, 
măsură reluată după-amiază de infuziile de salvie, levănţică şi din florile de tei, aduse 
de acasă. 

Azi, ceaiul şi-a recâștigat parcă, prin diversitate, rolul ritualic din vechime. Ma- 
gazinele cu arome exotice și accesorii sofisticate apar peste noapte unde nu te aștepți. 
Nu demult am văzut într-un asemenea „templu” o cutie decorată cu turnuri aurite, 
pe care era pictat în litere ce sugerau scrisul chirilic cuvântul „ Chai”. Ceaiul rusesc nu 
mi-a plăcut niciodată, poate și pentru că mereu mi-am imaginat cum Anna Karenina 
trebuie să-l fi băut, febril, pe ultimul, înainte să iasă pe peron. 


În ce măsură poate fi descifrat şi înţeles compli- 
catul proces de creație? Cum se manifestă în opera scri- 
itorilor şi cum este devoalat de către operă în procesul 
lecturii? În ce fel te poţi apropia de literatură prin la- 
birinticele grile ale teoriei receptării sau chiar ale psi- 
hologiei receptării? Sunt câteva din întrebările pe care 
le provoacă lectura cărții Creație și receptare de Carmen- 
Maria Mecu. Volumul conţine nouă studii cu un ac- 
centuat caracter de cercetare academică, cu bibliografie 
de referinţă, cu vocaţia interpretării personale şi fixarea 
mărcii de originalitate. 

Autoarea are în atenţie, într-o secţiune a cărţii, 
creaţia literară a lui Matei Vişniec, Nichita Stănescu, 
Cezar Baltag şi Al. Ivasiuc, iar într-o altă secţiune sunt 
incluse studii despre receptare (Opera — stimul al trăi- 
rilor receptorului; Tipologii ale imaginarului. Tipuri de 
creatori; În centrul narativității; Opera de artă ca sursă 
de transpunere în lumea imaginarului; Joc de rol şi lectură 
personalizată). 


Carmen-Maria Mecu 


Deşi vine 
înspre opera li- 
terară dinspre 
psihologie, deşi 
se foloseşte de 
cunoştinţele 
de specialitate, 
Carmen-Maria 
Mecu nu se can- 
tonează  specios 
şi agresiv aici, 
ci modelează şi 
ameliorează dis- 
cursul interpre- 
tativ de speciali- 
tate prin citarea 
și comentarea 
textului literar, 
prin utilizarea 
bibliografiei fo- 
losită frecvent și 
în interpretările 
de critică literară 
(Gaston Bache- 
lard, Umberto 
Eco, Paul Cor- 


CREAȚIE 
ȘI RECEPTARE 


Tracy Arte 


nea, Gilbert Du- 
rand, Nicolae Manolescu, ș.a.). Exegeza critică este par- 
ticipativă, cititorul este atras prin sinceritatea explicaţiei 
şi a confesiunii asupra modului în care a fost gândit 
textul de interpretare critică. 

Funcţionează o anume empatie a discursului 
şi o căldură a sincerităţii confesive care aduce citito- 
rul în starea de apropiere şi de mai bună înţelegere a 
desfăşurării analizei, care altfel ar fi îngreunată, în pri- 
mul rând de încărcătura conceptuală, apoi de palierul 
teoretic al dezbaterii critice. 

stfel, la studiul despre Matei Vişniec (Ener- 

gii poetice în opera lui Matei Visniec) există 

un scurt argument în care, după stabilirea 
modului de operare interpretativă prin grila „propriu- 
lui canon” (canon construit de autor), autoarea afirmă: 
„Acesta a fost modul meu de a interpreta scrierile lui 
Matei Vişniec, spre a realiza studiul de față”, deci citi- 
torul este înștiințat despre felul în care va fi interpretată 
opera lui Matei Vişniec. Carmen-Maria Mecu a citit nu 
doar cu interes, dar și subordonat obiectivului stabilit 
de interpretare, nu numai teatrul lui Matei Vişniec, ci şi 
poezia și proza acestuia. Izolează și comentează simbo- 
luri esenţiale, cum este rana, simbol întâlnit frecvenmt 
în creaţia lui Vişniec, cu o poveste care începe din anii 
tinereţii (Oraşul cu un singur locuitor). 

Simbolul se leagă de poet în sens existenţial, dar și 
de scrierile sale în sens literar. „Poetul este — simultan 
— rănitul și rana care îl naște, îl ucide, îl readuce la viață 
într-un joc ouroboros: «mă naște, mă paşte, mă soar- 
be şi mă scuipă fără încetare»”. Rana aceasta este un 
dar-datorie, ca toate întâmplările misterioase ale vieții. 
Autorul trăiește într-o perfecta reciprocitate cu rana sa, 
îi pune la dispoziţie corpul lui spre a se putea întrupa, 
la fel cum ea îl poartă — ciclic — prin viață și moar- 
te...” „Ouroboros” semnifică ciclicitatea momentelor 
existenţiale, dar și circularitatea, desfășurarea lor pe un 
traiect circular. 


Rana este urmărită ca un nucleu simbolic/tematic, 
de la rana-poezie până la rana creatorului, de la rana din 
suflete până la „Rana din călcâi”, de la modul în care 
este prezentată „tema nucleu” în piesa de teatru Omul 
din care a fost extras răul până la felul în care este tratată 
în relaţie cu tema șobolanului în piesa Sobolanul rege. 

Pornind de la constatarea că „limbajul este 
conţinător de ontologie umană. Existăm prin limbaj, 
ca şi cum ne-am visa viaţa. Depindem de viaţa sau 
moartea cuvintelor spre z fi”, autoarea explorează felul 
în care în scrierile lui Matei Vişniec este folosită forța 
simbolică a cuvintelor, descoperă și discută mecanisme- 
le textuale, felul în care o seamă de clișee sau expresii 
uzuale, de stereotipii verbale, folosite de orice vorbitor 
în limbajul obișnuit, primesc alte valori de semnificație 
şi conotaţie simbolică în operele literare. Autorul a va- 
lorificat poetic multe clișee din limbajul cotidian, le-a 
exploatat îmbogăţindu-le conotaţia primară. Carmen — 
Maria Mecu le-a desprins din scrierile lui Matei Vişniec 
şi le-a comentat. 

armen-Maria Mecu s-a mai ocupat de poe- 

zia lui Nichita Stănescu, iar în volumul 

Nichita Stănescu prin lentile de psiholog a 
propus o interpretare inedită și, evident, diferită de al- 
tele despre autorul Necuvintelor. Cum diferită este şi 
interpretarea în studiul din această carte: Note de pos- 
umanism în poezia lui Nichita Stănescu. Autoarea nu 
porneşte abrupt în discuţia asupra poeziei lui Nichita 
Stănescu ci clarifică, mai întâi, trăsăturile postuman- 
ismului, sensurile conceptului, căutând să-l înţeleagă 
bine ea însăși (Postumanismul, aşa cum l-am înteles eu), 
folosind și lucrările altor autori care au studiat orientar- 
ea cultural-filosofică a postumanismului (aici, prioritar, 
Francesca Ferrando). 

Din această perspectivă — din nou inedită în con- 
textul exegezelor dedicate poeziei nichitiene — este 
analizată, comentată, supusă unui proces hermeneutic, 
poezia lui Nichita Stănescu (Filozofarea postumanistă 
vizibilă în poemele lui Nichita Stănescu). Descentraliza- 
rea este observată în poemul Lauda omului — poetul 
nu mai ocupă locul central, transferă centralitatea spre 
alte repere, nu „punctul lui de vedere” contează, nu 
percepţia lui asupra lumii/universului este central, ci 
aceea a altor elemente (copaci, pietre, aer). 

Carmen-Maria Mecu alege întotdeauna citatul 
potrivit, ştie că veridicitatea unei afirmaţii despre ope- 
ra poetică trebuie susţinută chiar prin textul poetic. 
Dualitățile, ca manifestări ex-centrice, sunt comentate 
prin poemele Miscare în sus (din O viziune a sentimen- 
telor) şi Nimic nu este altceva (din Măreţia frigului). În 
Metamorfozele (din Epica Magna) se experimentează 
„varii centre de perspectivă”, după cum în Contempla- 
rea lumii din afara ei se observă anularea centrului (a 
excepţionalismului). Sunt și alte probleme discutate 
despre poezia lui Nichita Stănescu în viziunea filozofiei 
postumaniste: Umanul și lumea ca proces, nu ca esență. 
Celălalt din el; Mediul. Autopoiesisul Materie şi limbaj. 
Natură — cultură. Multivers. 

Exegeza asupra poeziei lui Nichita Stănescu este 
îmbogăţită într-un mod benefic prin această inter- 
pretare propusă de Carmen-Maria Mecu, cu o bună 
înţelegere a textului și contextului poeziei nichitiene, cu 


Carolina Ilica (n. 19.11.1951, loca- 
litatea Vidra, com. Vârfurile, jud. Arad) a debutat 
editorial cu un volum remarcabil, Nefmblânzită ca 
o stea lactee (1974). Volumul — cu o bună știință a 
elaborării versului, cu o disciplinare a emopției lăsa- 
tă să curgă fluent în dozaje atent urmărite — dădea 
posibilitatea să se întrevadă două direcţii ale exis- 
tenţei poetice, una fixând originea de „pădureancă” 
şi evocând universul copilăriei, cealaltă, descoperi- 
rea candidă ori dură a iubirii spre adolescenţă. 

În poeziile cu titlul Pždureancă se reface un 
mediu cunoscut, imaginându-se puternic legătura 
cu originile, ca un mod de reîntoarcere perpetuă la 
izvoare. Elementele de comparaţie sunt luate, cel 
mai adesea, din spaţiul silvestru ori agrest apro- 
piat. A doua secvenţă din volum cuprinde poezii 
de celebrare a erosului, continuate în volumele Cu 
împrumut mireasma tinereții şi Dogoarea şi flacăra 
. Intrarea în adolescenţă se face printr-o crudă vi- 
olentare a simţurilor, când sentimentul iubirii de- 


o surprinzătoare mobilitate a ideilor în argumentare, cu 
înclinații literare în mlădierea frazei critice/analitice. 

În studiul despre Cezar Baltag se propune o lectură 
tematică: Cezar Baltag sau funcția soteriologică a poezi- 
ei. Cezar Baltag rămâne unul dintre poeţii-emblemă ai 
generaţiei sale, modest în comportamentul uman, dar 
profund în creaţia sa poetică. Studiul începe cu o în- 
trebare: Cine este poetul:, iar răspunsul la ea facilitează 
înţelegerea poeziei lui Cezar Baltag, care are un grad 
ridicat de hermetism, de simbolism ascuns. 

Sunt mai multe constante ale poeziei pe care le 
urmăreşte Carmen-Maria Mecu într-un efort de a desci- 
fra semnele ascunse ale textului poetic, de a pătrunde 
spre dimensiunea soteriologică, de a ţinti înțelesurile 
magice, de a descoperi sensul, care, după cum spune 
Chiar poetul undeva, este „un act de simbolizare în 
care simbolul și realitatea simbolizată coincid”. Car- 
men-Maria Mecu urmărește în poezia lui Cezar Baltag 
elementele, inițierea, chinesteziile, perceptiile spațiale, sen- 
zimentul timpului, moartea şi iubirea, vocaţia sacrului. 

În cazul elementelor, accentul cade pe simbolul fo- 
cului, întâlnit şi comentat într-o variaţiune multiplă: 
masculinul, „focul sexual”, focul purificator, focul ce- 
lest, flacăra, văpaia, fulgerul. Este un adevăr și o realitate 
a poeziei, aceea că Cezar Baltag „se mișcă într-o lume 
de simboluri şi ritualuri. El cunoaște mitologia, dar, 
înainte de a fi erudit, este poet îşi acordează destinul 
individual la cel mitic. Mitul este retrăit ca o experienţă 
terapeutică, vitală şi esențială. Poetul nu-şi permite 
intervenția în scenariul evenimentelor primordiale, iar 
din polisemia simbolului alege acea semnificaţie care 
i se potriveşte, trecând cu virtuozitate de la un sens la 
altul, întrucât propriile-i trăiri sunt fin diferenţiate”. 

Vocaţia sacrului rămâne o trăsătură a poetului, iar 
poezia înregistrează simboluri sacrale ca imagini ale 
relaţiei cu sacrul, ale tendinței de urcare transcendent. 
(Erangąrsita ta la amiază, vol. Dialog la mal) 

n studiul despre romanele lui Alexandru Ivasiuc 

— Dimensiuni abisale în romanele lui Alexandru 

Ivasiuc — remarcabile sunt comentariile despre 
personaje, despre drumuri (dromomania) şi simboluri. 
Dromomania ar fi între primele simptome care denunță 
criza de personalitate a personajelor din romanele lui 
Ivasiuc. Sunt urmărite personajele pentru care drumul 
(traiectul, calea) reprezintă o marcă esenţială în carac- 
terizarea personalităţii, în poziţionarea personajelor în 
contextul epic al romanului. 

Drumul perfect, descriptibil printr-o sferă ar fi calea 
lui Miguel (Racul); Ion Marina (Cunoastere de noapte) 
trece pe un drum complicat, „stratificat”, între un timp 
revolut, refăcut prin amintire, rememorare și un timp al 
actualităţii. Personajul trăiește dual între realitate și ima- 
ginar (Anamnesis-ul, un drum ce se desfășoară în timp). 

Scrisă cu implicare profesională, cu inteligenţă şi 
intuiţie prospectivă, cu atenţie la argumentare şi exem- 
plificare din şi prin textul literar, cartea Creație şi recep- 
zare de Carmen-Maria Mecu reprezintă o contribuţie 
importantă la înţelegerea mai exactă a problematicii 
relaţiei dintre creaţie și receptare. 


* Carmen Maria Mecu, Creație şi receptare (9 stu- 
dii). Tracus Arte, Bucureşti, 2021, 333 p. 


vine predominant, redat, în poezie, printr-o gamă 
largă de semnificaţii. 

În volumele Tirania visului I — Adorarea stelelor 
duble, Tirania visului II — Moartea m-a făcut să uit de 
dragoste / Dar dragostea să uit de moarte?, Tirania vi- 
sului III — Poeme reci coordonatele se păstrează; diferă 
proporţiile de alternare şi, bineînţeles, perspectiva de 
abordare. De la exuberanţa vitalistă, de la galopul 
afectiv prin tainele vârstei tinere se trece la o privi- 
re uşor detaşată de universul imediat. Carolina Ilica 
este poeta care ipostaziază în neasemuite momente 
lirice acest veşnic tânăr sentiment al iubirii, ridica- 
rea ori coborârea sub presiunea erosului, mai intensă 
sau mai scăzută, umbrită de îndoieli. Tirania visului 
este un fel de jurnal liric al feţelor vieţii. Poezia din 
Ephemeris nu este lipsită de dramatism. Poeta nu 
mai transcrie doar ceea ce simte, ci, mai ales, ceea ce 
presimte. Nu senzaţia ameţitoare a vârstei în trans- 
formare, când miracolul dragostei se deschide, ci 
sentimentul dramatic al trecerii. (AL.R.) 


Biografia literară a Simonei-Grazia Dima se su- 
prapune aproape integral cu biografia sa existenţială. 
A debutat, la numai şapte ani, cu o scenetă, Masca lui 
Lică, premiată la un concurs organizat de Teatrul de pă- 
puşi din Timişoara. Textul a fost pus în scenă în 1966, 
a intrat în repertoriul permanent al instituţiei în regia 
Floricăi Teodoru şi a fost jucat, apoi, în turnee prin țară 
şi străinătate, inclusiv alături de Orchestra din Bolo- 
gna dirijată de Sergiu Celibidache, a Orchestrei BBC 
şi a Teatrului Jnsieme din Modena (Italia). În 1972, 
Simona-Grazia Dima a fost prezentă cu un grupaj de 
versuri în culegerea Cu zor ce am... Cu tot ce simt... Eu 
cânt!, a elevilor timişoreni, urmată de o apariţie în A/- 
manabul literar (1978), un volum colectiv de poezie, 
Caietul debutanţilor 1980-1981 al Editurii Albatros, şi, 
în sfârşit, de o primă carte de autor, Ecuație liniştită 
(1983). 

oetă, publicistă, critic literar, eseistă și tradu- 

cătoare, înzestrată cu o energie și o vitalitate 

precum puţini, Simona-Grazia Dima este 
autoarea a cincisprezece volume de poeme, șase cărți de 
critică literară şi eseistică referitoare la scriitorii clasici 
francezi Baudelaire, Verlaine, Rimbaud și Mallarmé, 
dar şi privind literatura română de azi (O anchetă li- 
terară, Labirint fără minotaur, Blândețea scorpionului, 
Micelii solare, Copac în cetate) şi a unor redutabile tra- 
duceri din Arthur Osborne și Antonio Della Rocca. 
Fireşte, scriitoarea e prezentă în numeroase antologii, 
creaţia sa a fost tradusă în mai toate limbile importan- 
te şi a fost distinsă cu importante premii naţionale și 
internaţionale. Toate acestea, pe lângă o prodigioasă ac- 
tivitate didactică, bibliotecară, muzeograf și redactor în 
cadrul Academiei Române, precum şi membru în Biro- 
ul şi în Comisia de Onoare a Centrului PEN România, 
cea mai veche asociaţie mondială a scriitorilor. 

Dintr-un asemenea unghi, cele două volume de 
eseuri şi critică literară apărute simultan în 2021, Påâi- 
nea și vinul vieţii. Lecturi din poeți contemporani, şi Ine- 
lul cărților. Comentarii critice“, nu sunt, nici pe departe 
o surpriză. Ele nu s-au născut dintr-o intenție progra- 
matică a autoarei, ci sunt consecinţa unor opţiuni înte- 
meiate pe afinităţile sale elective. „Nu au rezultat deci 
din vreo preocupare legată de clasamente, fie personale, 
fie elaborate de alţii, ale unor poeți (şi prozatori, n.n.) 
contemporani, vizând, în schimb, doar descoperirea și 
evidenţierea poeticului și a unor trăiri subtile” - după 
cum mărturiseşte chiar Simona-Grazia Dima, în Cu- 
vântul înainte la Pâinea şi vinul vieții. 

primă consecinţă este aceea că, în pofida 

multor așteptări, autorii analizaţi în cele 

două volume fac arareori parte dintre 
scriitorii cu maximă vizibilitate şi/sau notorietate din 
literatura română din imediata apropiere. Dimpotri- 
vă, chiar dacă unii dintre ei au în palmares numeroase 
volume redutabile, ei aparţin, aş zice, cu foarte puţine 
excepţii (Horia Gârbea, Andreea H. Hedeş, Arcadie 
Suceveanu, Nina Elian, Aura Cristi, Aurelian Titu Du- 
mitrescu, sau timişorenii Eugen Bunaru și Petru Ilieșu), 
zonei mai puţin zgomotoase a vieţii literare la zi. Ori 
sunt autori aflați în prima linie a altor domenii cultura- 
le, precum criticul de artă Pavel Șușară, prezent aici în 
ipostaza sa, inedită, de poet. 

Fireşte, trebuie adăugate aici numele unor creatori 
mai mult sau mai puţin conectate la realitatea autoh- 
tonă, unii dispăruţi în ultimul deceniu, precum grecul 
Andreas Embirikos și cărturarul brazilian Atico Vilas- 
Boas da Mota. Alţii, ca poetele Linda Bastide (Franţa), 
Antigone Kefala (Australia) ori Ayten Mutlu (Turcia), 
ajunse la maturitate creatoare și celebritate în tările lor. 
Asemenea opțiuni, ultimele: cvasi-exotice, au multiple 
efecte. Comentariile Simonei-Grazia Dima aparțin în 


mai mică măsură criticii de întâmpinare şi susținere, 
ci, într-o manieră covârșitoare, criticii de explorare şi 
interpretare, cu ample valenţe hermeneutice, în care 
primează scriitura, poeticitatea, metafizica, sensurile şi 
mesajele pe care un volum sau altul le pun în lumină, 
conţinutul uman, valorizarea unor intuiţii, trăiri, reacţii 
şi poziționări profund subiective. 

Presupunând o necondiționată empatie și soli- 
daritate, perspectiva criticului pune, cu „sentimentul 
difuz al apartenenţei la o viziune înrudită”, semnul 
echivalenţei între poezie şi împărtășanie, ori, altfel, între 
poezie şi eliberare interioară, datorită puterii celei dintâi 
de ”a absorbi energia și destinul artistului, uneori în 
totalitate, spre a le dărui apoi celorlalți în chip de sacra- 
ment și cumul de cunoaștere”. Alăturarea / înșiruirea 
titlurilor de ”capitole”, dinadins concepute ĉn spiritul 
non-finitudinii (...Poezia, sublimare şi inițiere... topire a 
istoriei în reverie... distilat al existenței... rit ascensional, 
devoțiune... empatie, revoltă, emanaţie a reamintirii...), 


rat şi generos, cu o intensă apetență pentru experiența 
existenţială irepetabilă pe care fiecare vers bun, fiecare 
poem, fiecare carte o comunică. 

În privinţa notorietății scriitorilor recenzați, lucru- 
rile stau diferit în Inelul cărților... De astă dată, prim pla- 
nul investigaţiilor critice este luat de autori cunoscuţi, 
cu o poziţie clar definită în ierarhia literaturii române. 
Aurel Dragoş Munteanu, Magda Cârneci, Bogdan Teo- 
dorescu, Gabriel Liiceanu, Norman Manea, Horia-Ro- 
man Patapievici (cărora li se adaugă timişorenii Ştefan 
Ehling, Radu Ciobanu, Viorel Marineasa, Daniel Vighi 
şi Adrian Dinu Rachieru), se numără printre ei. 

rupate, ca și în volumul anterior, sub ti- 

tluri mai mult sau mai puţin metaforice, 

cele treizeci şi nouă de miniaturi critice 
sunt separate printr-o linie mai accentuată între mo- 
durile de raportare la realitate şi, implicit, între genuri 
(poezie: Să apropii, însolitând; proză: Asimetria răs- 
punsului; relatări de călătorie / memorialistică: Pe firul 
spațiului şi timpului; studii culturale şi evocări istorice: 
Efigiile memoriei; confesiuni: Desprinse de matrită; co- 
mentarii cu tentă jurnalistică: Prin ochiuri de vitraliu). 
În ultima parte, $i ei ne sunt în preajmă, Simona-Grazia 
Dima adaugă, într-o manieră asemănătoare cu aceea 


>> 

conduce către ideea că, între paliere, există o legătură 
intrinsecă, în stare să modifice ierarhii și să impună o 
nouă și diferită încadrare a autorilor şi a cărţilor lor. 

Simona-Grazia Dima are, cu asupra de măsură, al- 
titudinea estetică, dexteritatea, rafinamentul intelectual 
şi exerciţiul cultural necesare unor asemenea operaţiuni 
de receptare şi „traducere” a ideilor şi esențelor din tex- 
tele supuse analizei, detectării acelor coordonate lirice şi 
omeneşti ce le particularizează şi le conferă identitate. 
Structura eminamente lirică a personalității sale se su- 
prapune, în multe rânduri, cu aceea a cărților propuse, 
aşează discursul sub zodia autoreflexivităţii. ÎL transfor- 
mă în oglinda plimbată de-a lungul propriului drum. 
Observațiile și interpretările, subtile și originale deopo- 
trivă, beneficiază astfel, pe lângă proprietate, de forța și 
acurateţea argumentelor intra muros şi de capacitatea de 
a convinge, prin felul cum sunt puse în pagină, prin, în 
ultimă instanţă, stilul populat de rostiri și formulări care 
se țin minte. 

Au ingenuitate şi autenticitate, deschid un dialog 
mereu plauzibil cu Poezia. Unul din care cititorul are 
de câștigat profunzime în înţelegerea şi asumarea lite- 
raturii, nu în contrast cu prezentul imediat, ci în com- 
plementaritate cu el. Înainte de a fi critic (şi istoric!) 
literar, Simona-Grazia Dima este un Permeneut inspi- 


din Pâinea şi vinul vieții... patru studii consacrate unor 
autori străini (Miovan Vitezović, Morella Smith, Attila 
F. Ballăsz şi Mazen Rifai), traduşi şi publicaţi şi în limba 
româă 

n Inelul cărților..., balanţa comentariilor se în- 

clină mult mai evident în favoarea criticii de 

întâmpinare, sustinere şi interpretare a volume- 
lor, sub tutela și în litera unui continuum pe care ele 
îl formează, având ca numitor comun reflecția asupra 
unor probleme ale literaturii contemporane, „preferinţe 
şi preocupări constante, nutrite faţă de anumite subiec- 
te şi formule scripturale”. 

Excelentă cunoscătoare a literaturii de azi, Simona- 
Grazia Dima vorbeşte aproape pasional despre lecturile 
sale. Comentariile ei sunt lipsite de asperități, contes- 
tări piezişe şi observaţii scorţoase, din simplul motiv că, 
spre deosebire de mulți alții, ea respectă și iubeşte nu 
doar literatura și cărţile, ci pe scriitorii înșiși, față de 
care manifestă constant aceeaşi empatie, generozitate și 
solidaritate. Ceea ce, pentru un exeget, e la fel de im- 
portant şi de necesar ca şi spiritul critic. 


*Simona-Grazia Dima, Pâinea și vinul vietii. Lec- 
turi din poeți contemporani, Editura Tracus Arte 
** Inelul cărților. Comentarii critice, Editura Limes 

Cu o stare de spirit care avea nevoie de revigorare 
şi înconjurată de freamătul care a însoțit Ziua Brâncuși, 
am deschis o carte deloc potrivită pentru lectura fugi- 
tivă. Nu-mi îngăduie spațiul să-i fac o analiză detaliată, 
dar voi încerca să arăt că Brâncuși* recuperează o istorie 
şi însăilează o poveste, în timp ce face un exercițiu acro- 
batic de critică de artă. 

Că, în 1898, când tânărul Brâncuși s-a înscris la 
Şcoala Naţională de Arte Frumoase, sculptura româ- 
nească avea aproximativ vârsta instituţiei de învățământ 
(înfiinţate în 1864) poate să-i indigneze pe oficianţii 
protocronismului. E un adevăr cu care ar trebui să se 
obișnuiască: până spre sfârşitul secolului al XIX-lea, 
sculptura românească a fost sinonimă cu istoria unei 
absenţe — dacă, desigur, nu o confundăm cu cioplirea 
decorativă, impropriu asociată tridimensionalităţii. 

De la bun început, Pavel Şuşară clarifică un con- 
cept şi creionează o istorie a reprezentărilor lui, în 
procesul de schimbare mentalitară și de modernizare a 
României. Sculp- 
tura subordonează 
tehnica, însă nu e 
„nici echivalentă, 
nici  reductibilă 
la aceasta.” Mai 
mult: indiferent 
de forma ei de re- 
prezentare, „este 
riguros individu- 
alizată formal şi 
expresiv, institu- 
ie, comentează și 
consacră simbolic 
o realitate perfect 
coerentă chiar şi 
atunci când se 
naşte exclusiv din 


PAVEL ŞUŞARA 
câmpul imagina- 


BRANCUSI [3% 


Istoria sculpturii româneşti pune în lumină câte- 
va borne, începând cu moldoveanul Mihail și Grigorie 
Cornescul (ambii din sec. al XVII-lea) şi continuând cu 
germanul Karl Storck, care, după revenirea la Bucureşti 
în 1868, a creat (prin activitatea sa) atmosferă, emulaţie 
şi o şcoală de sculptură. A inspirat profesionalism. Ca 
fenomen autonom, sculptura naţională a pornit de la 
Storck și a fost forjată de un alt străin, Wladimir Hegel 
— ai cărui studenţi au fost Dimitrie Paciurea şi Constan- 
tin Brâncuși. Ce trebuie spus din capul locului e că, față 
de sculptura europeană, sculptura românească se dife- 
renţia printr-un avânt al tinereții, manifestat nu numai 
prin arderea etapelor, ci şi prin tentaţia rebeliunii faţă 
de propria moștenire. 

e fondul compatibilităţii sculpturii româneşti 

de la începuturi cu ruptura care a zguduit 

civilizaţia tridimensionalului, îngemănarea 
paradigmatică făcută de Brâncuși între studiul după an- 
zic şi studiul după natură scoate la lumină concentraţii 
evolutive şi reverii culturale care l-au condus pe sculp- 
tor spre o altă geografie spirituală — ai cărei termeni de- 
finitorii au trecut printr-o certă modificare de sens. E 
punctul în care istoria sculpturii începe să vireze spre o 
istorie personală a alegerii. A metamorfozei creatoare. 
Iar această schimbare de orientare se petrece printr-o 
abordare care izbutește să-i valorifice potenţialul catali- 
tic. Să activeze, adică, nostalgii culturale și sensibilități 
artistice. Sau chiar să stimuleze o disponibilitate reflexi- 
vă păstrată în rezervă. 

Mărturisesc că nu am competenţa să judec lucrarea 
din perspectiva unui critic de artă. Chiar dacă mă răsco- 
lesc Michelangelo, Bernini și Rodin, rămân un filolog 
— aşa că mi-au atras atenţia în primul rând rama epică 
şi suprapunerea straturilor pe care le evocam. Povestea 
circulară, cu articulațiile ei mobile şi cu o anume stra- 
nietate despicată, la răstimpuri, de un tăiș lămuritor, 
textura discursivă din Brâncuşi poate trezi un interes 
epic care să însoţească (precum un liman recuperator) 
preocuparea față de evoluţia sculpturii europene, în ge- 
neral, şi a sculptorului român, în particular. De aceea, 


în loc să fie istovitoare, lectura devine, în bună parte, 
regeneratoare. Face loc, dincolo de contextualizări şi 
deslușiri necesare, unei ambiguităţi a fragmentarului 
care lasă gândul în așteptare. 

Bunăoară, glosele despre individualizarea luminii, 
pe care Rodin o preschimbă într-o „stare jubilatorie şi 
într-un act de contemplaţie pură”, sunt urmate de o co- 
tire neașteptată spre repere de parcurs biografic în care 
sculptorului francez i se asociază, contrapunctic, numele 
(şi traiectoria) lui Brâncuși. E aici o cochetărie narativă 
capabilă să medieze între artişti, dar și dincolo şi dincoace 
de carte — prin prezenţa vie a unor lumi care, deşi deose- 
bite, îşi descoperă (în nodurile poveștii) convergenţele. 

ransferul discursiv nu aduce cu sine și o 

strămutare de autoritate. Cu toate inserțiile 

epico-eseistice (și cu tot cu apăsarea astrolo- 
gică de la începutul și sfârşitul cărții), Brâncuşi rămâne, 
fără îndoială, o lucrare de specialitate, reprezentativă 
pentru istoria şi critica de artă. Dimensiunea simpatică 
nu devine dominantă, fiindcă evită să ceară cu insisten- 
ţă atenţia cititorului. În schimb, favorizează investigația 
- condusă până la rădăcinile veterotestamentare ale cri- 
zei imaginilor. În cazul operei lui Constantin Brâncuși, 
e sesizabilă traversarea a peste două milenii de sculptu- 
ră, cu popasurile lor semnificative (clasicismul, roman- 
tismul, academismul, realismul naturalist şi impresio- 
nismul), înainte ca artistul să-și reactiveze „natura de 
oriental, simultan cu reactualizarea interdicţiei chipului 
cioplit şi implicitei sancţiuni aplicate vocației idolatre” 

Retragerea din particular în general a operelor 


Lansată în cadrul manifestărilor dedicate Zi- 
lei Brâncuși, noua carte de poeme a lui Pavel Şuşară 
construieşte, înainte de toate, o punte între limbaje 
artistice. În Viziunile șarpelui Alcazar (Tracus Arte, 
2021), cu grafică şi ilustrație realizate de pictorul Mir- 
cea Bochiș, tâlcuirile beneficiază de constraste și pro- 
iecţii complementare. Balansul între discursiv şi vizual 
cere cititorului un soi de garanţie de receptivitate, prin 
care să se elibereze de inerția minţii și a sensibilităţii. 
Text şi imagine, cuvânt, formă și culoare se topesc în- 
tr-un registru parabolic, fixat în unghiul comunicării 
— când asociative, când beligerante. 

um nu pot prelua aici ilustrațiile lui Mir- 

cea Borchiș, las cuvintele să curgă: „- Vă 

vorbeşte acum semenul vostru,/ Şarpele 
Alcazar,/ veteran al războiului dintre Unii şi Ceilalți./ 
Eu sunt acela care şi-a pieptănat solzii/ în ciobul de 
oglindă al inamicului/ şi cel care a făcut gaura cu bur- 
ghiul de şase/ în ţeasta proastă a maimuţei de gardă.// 
Să vedeţi cum a fost.../ mai întâi mi-am scris numele/ 
cu majuscule/ pe un sul neînceput de hârtie igienică, / 
apoi mi-am pus o mustață falsă/ la ceafă/ și am intrat 
în Comandament/ să văd cum sunt trecuţi la calendar 
sfinții lor.//[...] Când m-am trezit,/ se lăsase amurgul/ 
şi luna răsărea dintr-o ţeavă de tun,/ iar Comandamen- 
tul preschimbat în câine/ lingea rănile lăsate de steaua 
lui Osiris/ pe coperta mucegăită a registrului cadastral.” 
(Discursul Șarpelui Alcazar). 

Lăsată la vedere, schema parabolică a textului e 
umplută cu îngroșări de nuanţă, cu reciclări avangar- 
diste şi sugestii livreşti care ocupă tot spaţiul. Nu pun 
la îndoială autenticitatea unor obsesii și trăiri ce acoperă 
intervalul larg dintre disperare, aroganță şi melancolie, 
însă proiectarea lor discursivă rămâne în zona unei emi- 
sii care cu greu face saltul în poezie. În mare măsură 
dialogică, structura textelor ar permite dinamizarea, in- 
fluxul de vitalitate şi puterea de pătrundere - prin glisări 
neașteptate între registre sau prin deplasări subtile între 
parabolă și tranzitivitate. Însă locul efectului provocat 
de un metabolism poetic care își asimilează trăirile e luat 
de o plasticitate care şochează, dar fără să electrizeze: 

„- Nu vă cunosc,/ a spus Ofiţerul,/ nu vă cunosc,/ 
dar am ordin să vă împușc./ V-aţi câştigat dreptul de 
a muri/ prin tragere la sorţi.// Ce vreţi mai mult,/ mai 
cinstit,/ mai sublim,/ decât o moarte prin tragere la 
sorţi?// - Eu vreau să moară capra guvernatorului din 
Oklahoma./ - Eu vreau să mă culc cu Albă ca Zăpa- 


brâncușiene și trecerea lor din istorie explicită în am- 
biguitate magico-simbolică (în cadrul cercetărilor de 
atelier, nu din imperativul unor comenzi) sunt conse- 
cinţele unei viziuni noi asupra tridimensionalului. În 
această privinţă, după coroborări succesive de analize și 
date, observaţia e tranșantă: 

„In 1912, când Brâncuși realizează un Săruz ca mo- 
nument funerar la mormântul Taniei Rașevskaia din 
Montparnasse, el nu oferă un răspuns nou unei solici- 
tări care îl provoacă și îl pune în stare de meditaţie, ci 
adaptează o temă de atelier deja conturată conceptual și 
realizată ca obiect. Orice încercări de tip comparatist, fie 
la nivelul tematicii (Sžrutul lui Rodin), fie la cel stilistico- 
morfologic (plastica preistorică sau episoade ale sculpturii 
romanice, cum ar fi obsesiv invocata Zodie a Gemenilor 
de la Biserica din Aulnay, Franţa), rămân simple exerciţii 
de erudiție și de spectacol hermeneutic ale comentatori- 
lor înşişi, simple procese de intenţie lipsite de imaginaţie 
şi inabil camuflate în aserțiuni academice.” 

Ceea ce urmează acestei constatări este o incur- 
siune migăloasă în opera lui Constantin Brâncuși, cu 
viraje comparatiste spre şcoala pariziană şi spre avan- 
gardele europene. Şi nu numai atât. De la evidenţierea 
unei prime variante de „ecumenizare a sculpturii, de 
validare a ei dincolo de orice interdicţie de ordin confe- 
sional, etic, ideologic sau spiritual” (ilustrată în Sărutul 
şi Cuminţenia pământului) până la acroşajul reflecţiilor 
despre gravitație ale lui Ezra Pound sau la similarităţile 
dintre Ansamblul de la Târgu Jiu şi Ulysses al lui James 
Joyce (un trigger care poate ridica sprâncene), cartea îl 
scoate pe Brâncuși din împietrire. Timpul real și perso- 
nal e oarecum suspendat, iar lumea în care se regăsește 
cititorul, cu toate transgresiunile și transsubstanţierile 
ei, îi dă motive de optimism. 


* Pavel Şușară, Brâncuși, Bucureşti, Editura Moni- 
torul Oficial, 2020. 


da./ - Eu vreau să bat toba în Valea Regilor până se 
trezesc faraonii./ - Eu vreau să-l nasc pe tata, să vadă 
tâmpitul ce-nseamnă să te naști.// Atunci,/ cu vocea sa 
înaltă,/ Şarpele Alcazar a zis:/ - Eu vreau să joc şotron/ 
cu craniul tău, Ofiţerule!” (Dialog în faza plutonului 
de execuţie). 

Schimb de replici în interiorul textelor, schimb de 
replici între text şi imagine — în acest scenariu comuni- 
carea îşi verifică abilitatea denotativă, orizontul para- 
bolic şi măsura abisală. Se vede că întregul ceremonial 
se desfășoară în jurul privirii, ca intermediere reală şi 
spectacol imaginat, deși obiectul contemplaţiei apare 
numai într-o formă degradată, apropiată de clovnerie. 
Fără îndoială, cuvintele primesc (și) altă semnificaţie 
decât cea obișnuită, iar subiectivitatea acesteia sfidează 
urmele logicii convenţionale. 

Mai mult decât atât, Dialog în fata plutonului de 
execuție răstoarnă axele livreşti până când complexul 
tatălui şi creionarea unui tip de colonie penitenciară, 
de pildă, evidenţiază acea dimensiune vizuală în care 
medierea (inutilă în nuvela lui Kafka) intră în meca- 
nismul procesului punitiv. 

c-am fi putut întreba cine e în spatele 

jocului și dacă pedalele dialogului sunt 

apăsate de cel care îl stârnește. Sau care e 
cota de variaţie a reprezentărilor. Filonul răsucirilor şi 
al farsei simbolice străbate zona speculată în Viziunile 
șarpelui Alcazar cu o hotărâre din care vocea se aude nu 
ca dispersor de emoție, ci mai ales ca statuare a infle- 
xibilităţii, într-o confruntare ori ispășire de suprafață. 
„Mai întâi a venit orbul şi a strigar:/ - Dă-mi un cu- 
vânt!/ Apoi a venit paraliticul,/ cu ființa cutremurate 
de spasme,/ și a cerut:/ -Dă-mi un cuvânt!/ [...] Şarpele 
Alcazar/ îi privea transparent şi opac,/ vesel și trist,/ 
gânditor şi aiurea,/şi le-a dat ochi şi picioare,/ echili- 
bru şi braţe,/ stele de cinema,/ poziţii verticale și ceva 
mărunţiș pe deasupra,/ apoi a dispărut fără urmă./ 
[...] Cert este,/ însă/ că a doua zi dis-de-dimineaţă/ o 
mașină a salubrităţii/ a sosit în piaţa publică/ să măture 
cenușa.” (Eseu despre salubritate). 

În pofida înfășurării parabolice, Viziunile... intră 
în conflict cu depozitul de simboluri și cu potenţialul 
lor polisemic. Cu alte cuvinte, fluxul discursiv se lasă 
corodat de uzajul limitat al figuralului care, în mecani- 
ca expunerii, îi toceşte expresivitatea — atât de necesa- 
ră pentru a oglindi forţa contestării oricărei forme de 
(auto)limitare. (G.B.) 


În clasa a opta am câștigat premiul 

al doilea la un concurs de istorie şi mi-am invitat familia 

la festivități. Un alt coleg luase premiul Kiwanzi, 

pentru cel mai bine pregătit elev în toate domeniile. 

După festivități tata mi-a spus doar atât: niciodată, 
niciodată 

să nu mă mai faci de ruşine în asemenea hal. 


Amy Chua — Battle Hymn of the Tiger Mother 


Să vedem... care este capitala Republicii Nicara- 
gua? Managua. Spune-mi unde este situată Nica... În 
America Centrală — la vest e Pacificul, iar la nord se 
învecinează cu Salvador și... Buuun. Cum este clima? 
Tropicală, caraibiană, cu zone... Fusesem bolnav de po- 
jar. Fără glumă. Stătusem acasă. Trecuseră două săptă- 
mâni, aproape trei. Mă simţeam bine - plus că ai mei 
mă şi cam răsfățaseră, datorită situaţiei - dar n-avea rost 
să mă întorc la şcoală pentru trei zile, nu? Doar urma 
vacanţa de primăvară. 

Calculul mamei a fost însă altul. De ce să rămân cu 
media neîncheiată la geografie? Cu alte cuvinte, de ce 
nu zece-pe-linie ca de obicei? Așa că, după ce am răsfoit 
capitolele despre America Latină, pline de generalități 
sterile, ale manualului, şi după ce ai mei m-au ascul- 
tat, declarându-se mulţumiţi, m-am prezentat la școală. 
Unde tovarășul Zaharescu, un fel de Professor Unrat, 
m-a bombardat, în fața clasei, cu întrebări despre... in- 
dustria Nicaraguei și vulcanii din Salvador. După care s- 
a predat. În faţa unui copil de 12 ani, care deși nu ieşise 
niciodată din România şi nici nu tocea, pronunţase și 
Tegucigalpa și Izalco fără să se bâlbâie și le localizase pe 
hartă, cu băţul-arătător, fără să-i tremure mâna. 

Dacă mi-aş dori să intru azi în grațiile vreunei re- 
viste literare americane aș fructifica episodul de mai 
sus deformându-l conform principiului Compasiunea 
naște aprobare şi chiar admiraţie. La asta mă gândeam 
zilele trecute, când am întins mâna spre raftul cu car- 
tea din 1930 a lui José Ortega Misiunea Universităţii, 
căreia îi pusesem gând bun de recititire. Constatam, 
practic amuzat, că dacă m-aș adapta vremurilor și mi- 
aș şti interesul, aș propune redacţiei o proză în care să 
descriu cu lux de amănunte anxietatea de a fi fost scos 
atunci, în copilărie, convalescent încă, la lecţie (para- 
lizantă anxietate sună şi mai convingător!) şi starea de 
dezorientare (vecină cu leşinul!) provocată de planul 
părinţilor care, fără să-mi ofere dreptul de veto (ofensă 
demnă azi de o conferinţă interdisciplinară UNESCO), 
luaseră o hotărâre care mi-a pus în pericol, domnilor, 
echilibrul emoţional (ba nu, mai gonflat: echilibrul psi- 
ho-somatic). 

ş continua cu spaima provocată de cori- 

doarele școlii, dimensiunea hărţii, lungi- 

ea arătătorului și albeața cretei. Aș fabula 

apoi pe tema consecințelor de lungă durată, relatând, 

cu tristeţe, cum momentul acela cheie, post-pojar, m- 

a urmărit multă vreme în vise, şi cum am ratat, mai 

târziu în viaţă - din cauza amintirii vulcanilor și tres- 

tiei de zahăr din întrebările profesorului de geografie - 

oportunităţi profesionale şi sociale. Aţi cam înţeles cum 
stau lucrurile, nu? 

În această eră a manipulărilor, auto-victimiada e o 
armă sigură a unora dintre viitori candidaţi la studii su- 
perioare. La fel, e şic — și nu pricep de ce - să spui azi, ca 
matur, că ai fost cândva slab la școală! Că nu ţi-a păsat. Să 
declari caligrafia un paleo-ifos și gramatica o inutilitate. 
lar ca dovadă supremă, să aduci existenţa corectorului 
automat din Word. Avem aici o a doua categorie de 
candidaţi, care fie şi-au întrerupt mai apoi cariera uni- 
versitară și îşi maschează aşa eșecul, fie au reușit cumva 
să obţină o diplomă, în pofida mediocrităţii, datorită 
activismului, nepotismului, sau întâmplării. Urmează 
cei pentru care cuvântul Universitate are o rezonanţă 
aparte, de data aceasta, unde identificăm cel puţin două 
grupuri. Unul, în scădere, e cel al generaliştilor, al celor 
care au trăit anii universitari bucurându-se de tot ceea 
ce aceştia au avut de oferit, adică amfiteatrele facultăţii 


lor pentru cursuri şi seminarii, dar și ale altor facultăți, 
pentru prelegeri sau congrese, la fel bibliotecile de spe- 
cialitate, dar și cele umaniste, sălile de spectacole și con- 
certe, studiourile de radio și televiziune ale campusului, 
redacţiile revistelor universitare. Au știut să aprecieze 
profesori cu personalităţi diferite şi cerinţe contrarii, 
metode pedagogice tradiţionale dar şi avangardiste, în 
fine, nu le-a fost frică să fie scoşi din zona de confort. 

Ultimul grup, în creștere, e al celor care, încântați 
de minţile mari din domeniul care îi interesează, minţi 
în compania cărora au fost admişi, au profitat la maxi- 
mum, specializându-se pe o arie restrânsă și lansându-se 
pe piaţa ideilor sau a muncii înaintea tuturor celorlalți. 
Astea fiind spuse, sunt de acord cu afirmaţia lui Ortega, 
conform căreia cei care urmează învățământul superior 
nu sunt (în totalitate) cei care puteau și care trebuiau să-l 
urmeze. Fraza are şi o codiţă liberală pe care o las de- 
oparte, fiindcă ţine de problemele sociale ale Spaniei 
interbelice. Până una alta, și azi, ca și atunci, în, spre 
exemplu, România, Suedia și America mulţi studenţi 
se află în universitate aproape peste voia lor. Într-o ră- 
tăcire. 

ele trei modele sunt diferite. Din capul 

locului, în familia românească, mai mult 

decât în celelalte, există încă, în 2022, un 
vădit respect pentru Școală. Ştiu, tocmai mi-am făcut 
o seamă de dușmani, care ar putea să arunce în mine 
cu statistici care dovedesc contrariul. Vă rog însă să nu 
uitaţi că nu compar aici atitudinea societăţii românești 
faţă de învăţământ în diferite momente ale propriei ei 
existenţe (cel interbelic, postbelic, post-revoluţionar), şi 
nici diferenţele de poziţie ale grupurilor din interiorul 
societății româneşti. În schimb, analizăm unele caracte- 
ristici naţionale. În Suedia, unde învățământul superior 
este gratuit într-un grad chiar mai mare decât în Ro- 
mânia (unde institutele private acreditate s-au înmulţit 
exponențial), profilul tipic al individului cu studii aca- 
demice este cel de semnatar de abandon școlar. Ca să 
fiu mai clar, într-un studiu de anul trecut apare clar că 
30% dintre cei care începuseră să studieze, renunțaseră 
în Suedia după un singur semestru (!) la universitate. 

Motivele oferite de cei mai mulţi dintre aceştia sunt 
superficiale şi denotă o lipsă de apreciere a importanţei 
de a avea studii academice, pe ansamblu: profilul ales 
nu corespundea, piaţa de muncă s-a schimbat, unul sau 
mai multe cursuri picate, găsirea neașteptată a unui loc 
de muncă. Dar noile date nu reprezintă pentru mine 
vreo surpriză, fiindcă la capitolul studii academice, încă 
de acum treizeci de ani, suedezi de toate generaţiile răs- 
pundeau cu „am ceva studii”. Adică cursuri disparate, 
luate uneori în momente diferite din viaţă, care nu au 
condus și nu vor conduce la o diplomă și o arie de ex- 
pertiză. Diplomele post-universitare sunt încă foarte 
rare în Suedia, deşi ceva mai numeroase decât în anii 
"90. 

Suedezii se distrează pe faţă, şi uneori pe bună 
dreptate, de milioanele de americani care anual plea- 
că acasă, în iunie, cu o diplomă de masterat sau doc- 
torat sub braţ. Inflaţia de diplome din America nu îşi 
găsește nicio justificare economică în Suedia, ţară a că- 
rui sistem de stânga impune o anume plafonare. Scara 
exponențială de impozitare face ca diferenţele brute de 
venit dintre cei cu studii și cei fără studii să fie, în prac- 
tică, relativ mici. În Statele Unite, unde devalorizarea 
diplomelor e masivă şi mulți posesori ai unui bachelor 
degree lucrează, de nevoie, pe posturi în fișa cărora nu se 
solicită practic decât studii liceale, patalamaua dă măcar 
bine la interviu. Absolventul iese din rând. Dar atât. 

Ortega e un tip cu care ţi-ar fi plăcut cu siguranță 
să-ţi bei cafeaua (până și) în cele mai apăsătoare mo- 
mente ale existenţei tale. Fiindcă arde la ambele capete, 
are raționamente briliante, dar și un har inegalabil de a 
se contrazice, provocându-te. Într-o încercare de teorie 
a reziduurilor, filozoful spaniol trecea cultura generală 
pe lista reziduurilor rămase din Evul Mediu, perioada 
în care și-a făcut apariţia instituţia universităţii. Rezidu- 
ul actual e supravietuirea a ceea ce atunci constituia, în 
sensul cel mai propriu, învățământul superior. Cultura 
generală de azi, ne lămurește spaniolul, este (din neferi- 
cire) sistemul de idei despre lume pe care îl poseda omul de 


atunci. Azi, aceste cunoştinţe sunt, spune el, un orna- 
ment al minţii. Prin urmare propune păstrarea culturii 
generale ca ţel, dar înlocuirea conţinutului acoperit de 
această noţiune umbrelă. Cultura să fie sistemul vital al 
ideilor fiecărui timp, spune Ortega. 

Frumos, dar foarte riscant. Fiindcă de aici și până 
la eliminarea lui Platon şi Aristotel de pe listele biblio- 
grafice nu e decât un pas. Dar, de dragul argumentaţiei, 
citeşti mai departe fiind sigur că ideile timpului nostru la 
care se referă sunt cuceririle științei. Mai renunţi adică 
la greaca veche și la Dialoguri, rezervi doar o pagină 
lui Toma de Aquino și faci drastice împrospătări ale 
conţinutului culturii generale, cu profile de la Maxwell 
la Niels Bohr. Bun. Universitatea contemporană a dez- 
voltat învățământul profesional şi a adăugat cercetarea, 
citeşti mai jos și crezi că, în fine, v-aţi înţeles, că ai prins 
ultimul vagon al trenului lui Ortega, pe lângă care ai 
alergat multă vreme nu atât intimidat, cât contrariat. Să 
te sui, să nu te sui? Numai că un paragraf mai jos vine 


lovitura contrară: Acest lucru (n.n. adăugarea cercetării, 
aerisirea listelor) 4 fost evident o aberaţie, Europa suportă 
acum consecințele [faptului că] englezul de rând, france- 
zul de rând, germanul de rând sunt inculți. Partida nu se 
termină cu mat, ci cu E2EA4. 

efiniţia culturii pe care ne-o oferă, vali- 

dând şi ea cele două piruete de câte 180 

grade, este, oricum, superbă: Cultura e 
ceea ce îl salvează pe om din naufragiul vieţii, ceea ce îi 
îngăduie să trăiască fără ca viața lui să fie o tragedie lispi- 
tă de sens ori o totală înjosire. 

Cum dintre cele trei sisteme de învăţământ amin- 
tite numai cel românesc își mai caută încă o cale a lui 
(şi asta nu e rău) - pe când ceilalți, din orgoliu sau 
populism, urmează strategii educaţionale infirma- 
te periodic de rezultatele academice standardizate, de 
jalnicele opţiuni politice ale absolvenţilor şi de gradul 
de alienare generală -, un alt citat din Ortega ar putea 
ajuta Școlii româneşti: căutați în străinătate informaţii, 
nu modele. Ceea ce personal cred că a destabilizat fără 
sens învățământul românesc după 1989, a fost tocmai 
excesul și extazul revoluţionar. După ce au dat jos por- 
tretele lui nicolae ceaușescu din sălile de clasă, şi au 
aruncat, în mod corect, la gunoi milioanele de volume 
de aberaţii pseudo-economico-social-filozofice ale au- 
torilor impuși de trupele de ocupaţie sovietică, făcând 
să se ridice, scârțâind, podelele bibliotecilor eliberate de 
greutatea lor, reprezentanţii educaţiei ar fi trebuit să ia, 
simplu, o pauză de analiză. Cum n-au făcut-o atunci, 
mai există varianta, elegantă, a tangoului: doi pași îna- 
inte, unul înapoi. 


Shakespeare la indigo 


univers 


În 2016, când se împlineau patru 
secole de la moartea marelui dramaturg 
englez, lumea occidentală îl sărbătorea 
sub semnul motto-ului “Shakespeare 
trăieşte”. Era mai mult decât un fel de-a 
spune că posteritatea nu l-a uitat, că pie- 
sele lui sunt traduse și re-editate în toate 
limbile și că teatrele de pe tot globul joacă 
rolurile pe care el le-a născocit. Era mai 
mult decât a spune că oamenii de litere 
şi de teatru s-au simţit liberi să intervină 
în textul shakespearian încă din secolul 
al XVIII-lea, când, întristaţi de moartea 
nedreaptă a Cordeliei, au jucat piesa cu 
un final fericit pentru fiica lui Lear, sau 
din secolul al XIX-lea, când, tulburaţi de 
scenele prea sângeroase și licenţioase, au 
repovestit tragediile şi comediile pentru 
a fi potrivite familiilor cu copii mici. 


Era mai mult pentru că, în deceniile 
recente, cultura contemporană, icono- 
clastă, a întors canonul cu susul în jos 
şi, fără să-l dea jos pe Bard de pe pie- 
destal, s-a simțit liberă şi îndreptăţită să 
opereze o schimbare masivă de imagine, 
intervenind cu graffiti asupra statuii 
până nu demult intangibile. Shakespeare 
aparţine azi nu doar culturii înalte, ci şi, 
în egală măsură, culturii experimentale, 
pop art, diverstismentului și publicităţii, 
„celebrity culture”, culturii underground 
şi subculturilor de tot felul. 

e ce şi cum s-a petrecut 

această metamorfoză este 

una din întrebările la care 
răspunde cartea Piei Brînzeu, eminent 
critic literar care a contribuit în ultimele 
decenii la consolidarea şcolii românești 
de studii de shakespearologie, legându-și 
indisolubil numele și de proiectul aduce- 
rii dramaturgului elisabetan în mileniul 
al III-lea pentru publicul din ţara noas- 
tră, proiect de traducere și editare critică 
a operelor complete, coordonat de Geor- 
ge Volceanov. Receptarea actuală a lui 
Shakespeare este un proces marcat deo- 
potrivă de continuități și discontinuități. 
Tată de ce, arată autoarea, englezul de la 
Stratford ne bântuie năprasnic. Fantoma 
lui Shakespeare este ambiguă, înălțătoare, 
dar şi neliniștitoare, precum stafia de pe 
meterezele castelului Elsinor, care i se 
arată lui Hamlet. Fantoma este ceea ce 
a rămas în memoria urmașilor, fenomen 
denumit afierimage, o moştenire cultura- 
lă şi spirituală pe care ne-o putem imagi- 
na şi foarte concret, ca pe o hologramă. 
Nălucile dau fiori muritorilor, așa încât 


complicațiile imitării au fost numite de 
Harold Bloom „anxietăţi ale influenței”. 

Termenul de ghostwriter, cel anga- 
jat să scrie în numele unei personalităţi 
ne-literare, ne duce cu gândul la o altă 
fantomă și la o negociere între oamenii 
de litere de azi şi Shakespeare, o negocie- 
re care, după Stephen Greenblatt, merge 
pe urmele morţilor, autorii de azi care 
îl rescriu pe Shakespeare încercând să 
împrumute propriei lor opere ceva din 
prestigiul și legitimitatea incontestabilă 
a înaintașului. Autoarea redinamizează 
conceptul lui Derrida de hauntologie (un 
joc de cuvinte între ontologie și ştiinţa 
— ori arta — de a bântui și de a fi bântuit 
în sens cultural), arătând că stafia cultu- 
rii înalte este una nici vie, nici moartă, 
nici văzută, nici nevăzută, asigurând un 
continuum între trecut, prezent și viitor 
în sens valoric. În sfârșit, ne amintește 
Pia Brânzeu, şi Shakespeare s-a angajat 
în aceste jocuri intertextuale, el nefiind 


doar cel mai imitat autor, ci, la rândul 
său, un foarte bun imitator, care a reci- 
clat cu ingeniozitate multe din intrigile 
cunoscute în Renaștere, multe din tehni- 
cile teatrului antic, multe din ideile im- 
portante ale filosofiei occidentale. 
Fantomele lui Shakespeare este rezul- 
tatul muncii de cercetare de mulți ani în- 
treprinse de autoare, care a studiat feno- 
menul intertextualității în evoluţia sa, de 
la semioticienii anilor'70, acoperind epo- 
ca plină de paradoxuri a postmodernităţii 
şi post-postmodernităţii. Cartea discută 
12 dintre piesele cele mai cunoscute, de 
la cronicile istorice de tinereţe, sau come- 
dii precum Vis de-o noapte-n miezul verii, 
până la tetraedrul marilor tragedii (Ham- 
let, Othello, Macbeth, Regele Lear) şi cele 
mai feerice ultime manuscrise, precum 
Poveste de iarnă şi Furtuna. Ecourile aces- 
tor piese sunt urmărite cu minuţiozitate 
şi acribie în nu mai puţin de 35 de ti- 
tluri de piese de teatru, romane şi nuvele. 
Dintre acestea, unele sunt capodopere în 
sine, propunând un joc intertextual mai 
complicat, mai subtil, într-un lanț în 
care, pe lângă Shakespeare, temele și per- 
sonajele sale, ies la iveală și alte nume im- 
portante din literaturile lumii. Alte opere 
polemizează cu Shakespeare, atrăgând 
atenţia cititorului de azi asupra unor 
teme extra-literare de mare actualitate, de 
la feminism, la postcolonialism, relaţii de 
putere, ideologie, libertate și tiranie. 
Pentru a întregi tabloul, autoarea 
nu ignoră nici titlurile care, deși aparţin 
unor scriitori îndrăgiţi și talentaţi, nu 
au depăşit graniţele culturii populare. 
Totuși, ele sunt considerate indispensabi- 


le unei abordări comprehensive, obiective 
şi echilibrate a ceea ce înseamnă fantoma 
lui Shakespeare azi. Și, pentru că Sha- 
kespeare a depășit de mult graniţele ge- 
ografice, nemaiaparţinând doar spaţiului 
anglofon, ci fiind cu adevărat „contem- 
poranul” şi aproapele nostru, în era glo- 
balizării şi a multiculturalismului, exem- 
plele selectate convingător de Pia Brînzeu 
acoperă un areal geografic şi lingvistic 
impresionant, pentru că sunt readuși în 
atenţia noastră autori brazilieni, suda- 
nezi, indieni, canadieni, germani. 

De asemenea, deși cei mai mulți din- 
tre autorii analizaţi sunt contemporani, 
aparţinând sfârșitului de secol XX şi în- 
ceputului de secol XXI, cartea include şi 
alte decupaje cronologice: Joaquim Ma- 
ria Machado de Assis a scris în secolul al 
XIX-lea, opera lui Bertold Brecht aparţine 
perioadei interbelice, ca şi romanele Jose- 
phinei Tey, Eugen Ionescu şi-a pus am- 
prenta asupra deceniilor de după cel de-al 
Doilea Război Mondial, ca şi Tayeb Salih, 
a cărui carieră literară este circumscrisă 
deceniilor al cincilea — al şaptelea. 

omediile, diverse cum sunt, 
nu puteau să nu ocupe mare 
parte din atenţia autoarei, 
care alege deopotrivă piese de tinerețe, 
luminoase, tragi-comedii apăsătoare și fe- 
erii de la sfârșitul carierei Bardului. O co- 
medie precum Îmblânzirea scorpiei, care a 
devenit în ultimele decenii foarte vulnera- 
bilă în faţa grilei de lectură feministe, este 
citită de Pia Brînzeu într-o oglindă mai 
întunecată decât tonalităţile farsei. Câte 
scorpii are piesa și câte personaje ar avea 
nevoie de un proces de îmblânzire? Dar, 
mai ales, ce este o scorpie pentru elisabe- 
tani, în secolul pentru care istoriografia 
feministă anunţă un backlash în şansele de 
emancipare ale femeii? În mod oarecum 
surprinzător, romanul care transpune 
procesul de îmblânzire în lumea occiden- 
tală de azi, ales de autoare ca ilustrare, nu 
răspunde la niciuna din aceste dileme, dar 
indică faptul că până și un subiect atât de 
sensibil în vremea corectitudinii politice 
poate fi nu doar tolerat, ci chiar gustat 
de publicul larg, aşa cum se întâmplă cu 
cartea îndrăgitei autoare americane de ro- 
mance, Anne Tyler. 
acă multora, azi, li se pare 
nepotrivit ca Îmblânzirea 
scorpiei să fie socotită co- 
medie, mai mult decât incomodă este 
piesa-problemă Neguțătorul din Veneția. 
Deşi este de acord că piesa ridică sem- 
ne de întrebare numeroase, problemele 
ivindu-se din aspecte pe care probabil 
Shakespeare nu le percepuse ca atare, de 
la antisemitism la aluziile gay, Pia Brîn- 
zeu ne încurajează să vedem aici o piesă 
desăvârșită, prin complicațiile intrigii şi 
moralei, prin complexitatea triunghiuri- 
lor — nu doar amoroase — pe care le dez- 
văluie. De aceea, ea alege, ca un contra- 
exemplu de adaptare, romanul autorului 
britanic Howard Jacobson, a cărui me- 
teahnă majoră este aceea că personajele 
recreate, inclusiv un Shylock teleportat 
şi criogenizat, nu sunt vii, spre deosebire 
de controversatul cămătar din textul ori- 
ginal, abject sau tragic, care nu poate să 
nu stârnească în privitori și cititori senti- 
mente foarte puternice. 

Comediile târzii, cu universul lor de 
basm, sunt deosebit de atrăgătoare pentru 
posteritate, lumea contemporană iubind 
fantezia datorită potenţialului ei escapist. 
Pentru că lumea noastră dezvrăjită este 
dornică de miracole, dar şi sceptică față 
de happy-ending-uri armonioase, Pia 
Brînzeu alege să ilustreze viața postumă 
a Poveştii de iarnă printr-un roman care 
oferă alternativa contemporană a supra- 
naturalului, realitatea virtuală. Jeanette 


Winterson închipuie un univers în care 
Boemia şi Sicilia nu se regăsesc pe nicio 
hartă, doar în interfețele complicate ale 
unui joc video cu avataruri. Iar Furtuna, 
ultima piesă a dramaturgului englez, este 
nu doar o feerie, ci un manifest politic, 
în consecinţă rescrierile ei închid ambele 
grile de lectură, dar și meditaţiile cele mai 
profunde despre relaţia textului cu citi- 
torul, despre auctorialitate şi autoritate, 
despre reflexivitatea metatextuală și des- 
pre dialogul intertextual. Pentru a ilustra 
aceste fațete ale Furtunii, Pia Brînzeu ne 
propune câteva romane-cheie. 

orbind despre „culoarea 

intertextualității”, autoarea 

vorbeşte apoi despre roma- 
nul Marinei Warner, Indigo, un motiv 
cu dublu înțeles. Pe de-o parte, titlul 
este o aluzie la o ocupație tradițională a 
băștinașilor caraibieni, care obțin o vop- 
sea specială extrasă dintr-o plantă locală. 
Pe de-altă parte, culoarea anunță, meto- 
nimic, mecanismele imitării, confrun- 
tarea dintre original și copie, replica pe 
care o dă o altă generaţie, cu o altă viziu- 
ne, beneficiind de avantajele unei priviri 
retrospective asupra istoriei și înțelegerii 
ei, dar și a literaturii şi receptării ei. 

Imaginea de ansamblu asupra vieţii 
postume a operei shakespeariene se com- 
pletează cu marile tragedii care, toate, au 
atras, încă din secolul al XVIII-lea, atenţia 
prozatorilor, poeţilor, regizorilor şi picto- 
rilor. Hamlet, prezentată de Pia Brînzeu 
drept cea mai neînţeleasă dintre piesele 
Bardului, cea care provoacă nesfârșite 
dureri de cap criticilor, studenţilor și 
cititorilor de rând, continuă să aibă cea 
mai mare priză, ei rezervându-i-se în 
consecinţă şi cel mai lung capitol, cu nu 
mai puţin de șapte exemple de rescrieri. 
Unele se concentrează asupra unor per- 
sonaje episodice (Rosencrantz și Guil- 
denstern, în viziunea lui Tom Stoppard) 
sau complet absente (Yorick, povestit de 
Salman Rushdie), altele încearcă să-i facă 
dreptate celei mai nedreptăţite eroine, 
Ophelia (Lisa Klein). 

Una dintre cele mai neconvenţionale 
perspective o oferă scriitorul britanic Ian 
McEwan, care îşi imaginează un Hamlet 
nenăscut, un făt care este martorul trădă- 
rii tatălui şi iubirii incestuoase a mamei, 
din universul protejat al placentei. Tot 
neconvenţională, dar în alt fel, este biogra- 
fia alternativă a Bardului pe care o propu- 
ne Marin Sorescu. Piesa Vărz/ Shakespeare 
a dramaturgului român este o excepţie, şi 
nu doar datorită spaţiului cultural căruia 
îi aparţine. Marin Sorescu oferă pretextul 
unui alt fel de rescriere, una intratextua- 
lă, arată autoarea, pentru că povestea este 
despre un Shakespeare ajuns la bătrânețe, 
nemulțumit de variantele cunoscute ale 
tragediei daneze, decis să facă un ultim 
efort, fără succes, pentru a o îmbunătăți. 

ntomele lui Shakespeare este o 
invitaţie incitantă la lectură și 
meditaţie nu doar asupra pre- 

stigiului dramaturgului englez, dar, la fel 
de important, asupra întregului mindset 
postmodern, în care intertextualitatea 
este unul din conceptele cheie şi una din 
modalităţile culturii de a se raporta la 
trecut, de a invita la auto-reflexivitate în 
prezent și de a deschide nișe creative de 
privire spre viitor. Pia Brînzeu ne lansează 
şi o provocare, aceea de a ieși din tiparele 
tradiționale, bidimensionale de receptare 
a literaturii şi de a ne depăşi statutul pasiv 
de cititor/spectator/consumator. 


*Pia Brînzeu, Fantomele lui Shakes- 
peare, Editura Universităţii de Vest din 
Timişoara, 2022, vol. I 429 pp, ISBN 
978-973-125-878-2; vol. II 379 pp, 
ISBN 978-973-125-879-9. 


Delia Ungureanu este unul dintre 
cei mai remarcabili tineri profesioniști 
din domeniul studiilor literare de la 
noi, având un profil internaţional ce 
ar trebui să devină etalon în dome- 
niu. Într-o epocă dominată de mania 
cantităţii şi a productivităţii, Delia 
Ungureanu a reușit să se impună ca un 
nume ce devine, aproape instantaneu, 
bibliografie obligatorie, tocmai pentru 
că abordează original, coerent și rigu- 
ros paliere de nișă, alegorii ascunse și 
suprapuneri interdisciplinare ce ne 
reamintesc cum ar trebui să rămână 
studiul literaturii ca artă între celelalte 
arte, dincolo de mode și curente. 

acă volumele sale an- 

terioare, From Paris to 

Tlön: Surrealism as Wor- 
Id Literature (Bloomsbury Academic, 
2017) şi Poetica Apocalipsei. Războiul 
cultural în revistele literare româneşti 
(1944-1947) (Editura Universităţii din 
Bucureşti, 2012) s-au bucurat de apre- 
cieri în cele mai onorante contexte şi au 
fost premiate de foruri prestigioase, cel 
mai recent dintre ele se anunţă și mai 
ambițios. Time Regained: World Litera- 
ture and Cinema (Bloomsbury, 2021) 
— (Timpul regăsit: literatura mondială şi 
cinemaul) — îşi propune o dublă incur- 
siune, într-un spaţiu artistic ce reunește 
două limbaje diferite și complementa- 
re, literatura şi filmul. Volumul Deliei 
Ungureanu este însă mai mult decât 
o dublă lectură sau o privire scindată 
— e rezultatul unor ani de studiu ri- 
guros într-un domeniu interdisciplinar 
aparent seducător și actual, dar în care, 
fără o ancorare metodologică și teore- 
tică solidă, riscul de a rămâne într-un 
perimetru de suprafaţă este mare. Au- 
toarea are însă excelenta abilitate de a 
opera savant cu perspective și concepte 
complexe fără a-și compromite vizibila 
plăcere de a investiga o întâlnire fabu- 
loasă, provocatoare intelectual, impli- 
când o curiozitate creativă ce dă un 
gust aparte întregii aventuri. 

Avându-l ca prim maestru de joc 
pe Proust, cu alegoria memoriei şi a 
timpului ca durată recurentă, deopo- 
trivă interesată de conceptul circulaţiei 
în literatura și cinemaul mondial, De- 
lia Ungureanu plasează, într-o dispu- 
nere aproape labirintică, scriitori ca- 
nonici și regizori de film aparţinând 
unor vârste, culturi şi tradiţii diverse, 
pentru a revela arhipelagul comun în 
care sensul artei lor sporește fulmi- 
nant, prin reflectare, anticipare sau 
reinterpretare. „Această carte reve- 
lează complexa relaţie structurală ce 
reunește literatura mondială, poetica 
suprarealistă înţeleasă în sensul ei cel 
mai larg și lumea onirică a cinemaului 


de artă global de azi”, anunţă autoa- 
rea în Introducerea cărţii, subintitulată 
cât se poate de adecvat 7esăzura viselor 
(The Fabric of Dreams). 

Prin metafora acestei „ţesături”, ca 
aluzie la text și literatură, devine posi- 
bilă conexiunea dintre literatura mon- 
dială (world literature) și cinemaul 
mondial (world cinema). Argumentul 
fundamental este acela ca artiștii din 
spaţii geografice diferite, apelând la 
cele mai variate spectre și limbaje ale 
artei „nu se gândesc la graniţele dis- 
ciplinelor când creează”, aceasta fiind 
mai degrabă o preocupare a savanților 
şi cercetătorilor. Prin urmare, deși e, 
în deplinătatea sensului, o excelentă 
carte academică, Timpul regăsit... este, 
în multe momente, și un eseu dens, 
penetrant şi meditativ despre inefabila 
punte dintre arta narativă și cea cine- 
matografică, a căror substanţă unifica- 
toare este temporalitatea. 

Preocuparea comună a scriitorilor 
şi regizorilor reuniți în acest volum — 
Brian Selznick, Georges Méliès, Andrei 
Tarkovski, Yourcenar, Akira Kurosawa, 
Martin Scorsese, Raul Ruiz, Wong 
Kar-wai, André Breton, Cao Xueqin, 
Stephen Daldry, Michael Cunning- 
ham, Virginia Woolf, Paolo Sorrentino 
— este ireversibilitatea timpului, care 
în literatură a generat întreaga tradiţie 
modernă, iar în domeniul filmului a 
creat numeroase breșe. Arta cinemato- 
grafică, deși dependentă de tehnologii 
şi medii moderne, păstrează, în formele 
ei înalte și estetizante, aceleași repere și 
preocupări pentru limbaje simbolice ca 
literatura, apelând la mijloace expresive 
provenind din muzică și artele plastice. 
Ceea ce Andre Bazin numea „cinema 
impur” este o noţiune care conţine, ase- 
meni unei veritabile arhive, o întreagă 
rețea de semne și înţelesuri, conferin- 
du-i greutatea unui dialect universal. 
Abordaţi în capitole distincte, urmând 
logica unor asocieri substanţiale, fieca- 
re dintre autorii prezenţi în acest volum 
ilustrează, cu propriile mijloace și în 
propriul joc al autenticităţii, o versiune 
a acestui concept. 

incolo de incontesta- 

bila calitate academică 

a acestui volum se află 
însă trăsătura ce mi se pare cu adevărat 
rară și relevantă în relaţia cu cititorul 
— strategia exemplară prin care au- 
toarea reușește să îl ţină pe acesta com- 
plice în plăcerea și savoarea poveștii. 
Amprenta unică a acestei cărți e dată 
de fluiditatea analitică, de registrul ei 
înalt și totuşi deplin accesibil, şi, nu în 
ultimul rând, de abilitatea autoarei de 
a păstra în desăvârșit echilibru, cum 
puţini critici actuali reușesc să o facă, 
un standard al excelenţei discursive 
ce nu își pierde limpezimea, supleţea, 
sclipirile joculare. 


Rodica BĂRBAT 


În 25 martie 2021, scriitorul și sculptorul Aurel Gheorghe Ardeleanu ne-a pă- 
răsit în singurătate, într-un salon de spital, răpus de boala care ne-a răvăşit planeta. 
Ne cunoşteam de mult, ne vedeam deseori în sala de cenaclu a revistei „Orizont. 
Intervenea rar în discuţii, ştia să asculte, urmărea cu atenţie intervenţiile celorlalți, 
dar şi întreaga atmosferă din sală. Nu era defel o fiinţă izolată și nici un taciturn 
veritabil. În grupuri restrânse, când se discutau lucruri care-l interesau, intervenea 
prompt, formulându-și clar convingerile despre artă, cărți şi autori. În unele zile în- 
sorite ne întâlneam în centrul orașului, era întotdeauna singur, nu se grăbea, scruta 
cu luare-aminte fizionomia și gestica celor pe lângă care treceam. Eram convinsă că 
descoperea potenţiale personaje literare, precum și virtuale schițe de portret. Odată, 
mirat, cred, de observaţiile mele, mi-a spus: „Biblioteca mea e viaţa”. 

Îmi vorbea des despre Paris, e drept, la insistenţele mele. Am aflat atunci că, în 
aproape toate sertarele de acasă, avea zeci de pagini scrise în perioada când se afla 
în Orașul Luminilor, pagini pline de însemnări impresii, observaţii, desene, inserții 
livreşti, aforisme dar şi pagini de jurnal. De multă vreme, Sculptorul domina ima- 
ginea Scriitorului. 

debutat ca dramaturg cu o serie de piese de teatru, multe din ele jucate pe 

scena Teatrului Naţional din Timișoara sau din alte oraşe, precum Cluj, 

Oradea, Baia Mare, lucrări dramatice apreciate de critica de specialitate, 
dar și de publicul spectator. A publicat în 2011, la Editura Palimpsest „Măştile scri- 
bului”, o antologie și selecţie de autor, care se deschide cu drama istorică „Coroană 
pentru Doja”, de care a rămas foarte legat. A obţinut numeroase şi importante pre- 
mii. Astfel, în anul 2009, piesa „Leoaica rănită” obţine Premiul lon Luca Caragiale al 
Academiei Române. Ca romancier, a debutat editorial în forță cu „Ploaia de nisip”, 
povestea ridicării cartierului Fabric din Timişoara, poveste care i-a marcat copilăria și 
o bună parte din anii săi cei tineri. A publicat apoi volume de proză scurtă, nuvele și 
povestiri, între care volumul „Fratele nostru Abel” si altele. 

După anul 1990, Scriitorul rămâne în plan secund, scena e dominată de Sculp- 
tor, care realizează numeroase lucrări plastice, portrete, busturi statui, lucrări de 
compoziţie, monumente. Cele mai multe se află în spaţii publice, în colecţii private 
din ţară și străinătate, în Portugalia, Germania, Serbia, Franţa. Unele adevărate capo- 
dopere: Patriarhul Miron Cristea, Regina Maria, Eftimie Murgu, Bela Bartok, Ale- 
xandru loan Cuza, Lucian Blaga, Î.PS. Nicolae Corneanu, Mitropolitul Banatului 
etc. Am început să mă întreb cu privire la partea nevăzută din viaţa unui creator, la 
nevoia lui de izolare și singurătate. Devenea din ce în ce mai clar că, pentru un artist 
autentic, singurătatea e o condiţie de viaţă, de care are nevoie ca de oxigen. Chiar 
mai mult, pentru fiecare creator adevărat, singurătatea are un anumit conţinut, un 
anume fel de a se manifesta. Așa că A. Gh. Ardeleanu și-a construit în timp, propria 
lui singurătate. 

Înainte de a trimite în lume, cum îmi place să spun, bustul în bronz al lui Lucian 
Blaga, mi-a spus că el, autorul, va fi oale şi ulcele, chiar așa s-a exprimat, dar că bus- 
tul din faţa noastră va înfrunta timpul și va duce, dincolo de vremuri, o parte din el 
însuşi. Dar să revin prin a preciza că singurătatea de care se înconjura, la masa de scris 
sau în atelier, nu l-au transformat niciodată pe A. Gh. Ardeleanu într-un însingurat. 
Iubea teatrul despre care spunea că e singura artă care poate construi pe o scenă în 
doar câteva ore, poveşti de viaţă din care nu lipseşte nimic din ceea ce rămâne etern 
omenesc, și prin asta cu mare impact asupra publicului. Îi plăcea de asemenea să 
citească, se interesa în librăria din centrul orașului de noile apariţii editoriale. Sunt 
convinsă că un om căruia îi place să citească nu e niciodată singur. Îl admira pe 
Brâncuși pentru ştiinţa lui de a esenţializa și de a capta în forme plastice ceea ce se 
află dincolo de aparenţe. Ultima sa carte a apărut cu doar trei luni înainte de a se 
stinge din viaţă. Este vorba de un album cu titlul „Portretul, o lume”, apărut la Edi- 
tura Eurostampa. Albumul adună întreaga lui operă plastică, numărând 107 lucrări, 
prezentate succesiv în frumoase imagini. În celelalte două secvenţe mai restrânse ale 
albumului, Dramaturgul şi Prozatorul, se fac importante precizări legate de opera 
sa literară, însoţite de opinii critice semnate de Liviu Ciulei, Laurenţiu Ulici, Irina 
Petraş, Ciprian Radovan, Mircea Mihăieş, Cornel Ungureanu, Ion Cocora, Corneliu 
Mircea, Marian Odangiu și alții. 

Acum, când a plecat de lângă noi, avem datoria să nu-l uităm, să nu lăsăm nici 
o umbră să întunece imaginea unui om şi a unui creator îndrăgostit de Frumos, Bine 
şi Adevăr. Să-i citim cărţile, să-i (re)vedem sculpturile. Să transformăm în memoria 
noastră afectivă o absenţă într-o luminoasă prezenţă. Sunt sigură că, de acolo unde 
este, înconjurat de strălucirea luminii divine, eliberat de orice povară omenească, cu 
sufletul împăcat, Aurel Gheorghe Ardeleanu se va bucura de neuitarea noastră. 


nadir 


—Polii sculpturii 


Bogdan RAȚA 
Materie - idee 


Polii sculpturii se repoziționează constant: sculp- 
tura estetică - sculptura conceptuală; sculptura cioplită 
- sculptura modelată; masă monumentală - prezentă 
decorativă; figurativ - abstract; bloc - expansiune; plin 
- gol; spiritual - raţional; materie - idee. 

Sculptura este totalitatea formelor desfăşurate în 
spaţiu. Acestea pornesc dintr-un punct comun, nu- 
cleul, Big Bang-ul, şi se desfăşoară în două direcţii care 
se întrepătrund într-o spirală spaţială, cuprinzând lumi- 
na, materia, volumul, conceptul, omul. Fiecare alegere 
făcută din masa acestei spirale este un gest artistic. 
Gestul/selecţia este sculptură. Selecţia este făcută sub 
influenţa polilor. Sculptura este o tensiune a spaţiului 
ce se deformează sub atracţia lor. Forma găsită este 
sculptura atrasă de estetica masei blocului initial. For- 
ma cioplită este cea atrasă de viziunea artistului. Forma 
modelată se mişcă între două orbite, Rodin și Bourdelle, 
conceptul spațialului şi conceptul volumului arhitectonic.’ 
Arta modernă este ghidată de două direcţii ce descriu 
estetica secolului al XX-lea, arta sculptorilor - sculptura 
pictorilor. 

arte 


riticul Clement Greenberg afirmă că 

adevărații promotori ai sculpturii mod- 

erne au fost pictorii? (Matisse, Picasso, 
Maillol). Brâncuși caută prin forma cioplită volumul 
plin - sculpturile împrăștie lumina, ca și cum ar izvori 
din mijlocul formei. Giacometti lasă spaţiul să erodeze 
volumul înspre mijlocul lui și dizolvă siluetele formelor 
în lumină. Materia şi lumina se mișcă între cele două 
forţe, forma plină - forma diafană. Henry Moore caută 
echilibrul între poli, Barbara Hepworth spune că a 
străpuns volumul. 

Minimalismul sintetizează prezenţa: „ceea ce vezi 
este ceea ce vezi”? (Frank Stella), conceptualismul 
reformulează percepţia: „ochi + minte + minte — ochi” 
(Walter De Maria). Jean Ipousteguy continuă tradiţia. 
Donald Judd încearcă desprinderea: „prima luptă pe 
care o dă aproape fiecare artist este să scape de vechea 
artă europeană.”5 

Marcel Duchamp contextualizează latura ordinară a 
sculpturii și inventează rez4y-made-ul, obiecte banale de- 
venite sculpturi prin simpla alegere făcută de artist. Felix 
Gonzâlez-' Torres împarte privilegiul alegerii cu publicul 
şi încarcă prezenţa obiectelor cu propriile sentimente şi 
emoţii. Gonzâlez- Torres aşează într-un colţ al galeriei o 


grămadă de bomboane, publicul fiind invitat să le con- 
sume. Cantitatea de acadele este recompletată zilnic, dar 
un gest banal, cel de a oferi, devine materie a sculpturii. 

Richard Serra instalează Tilted Arc (1981-1989) 
în Foley Federal Plaza din New York, un arc monu- 
mental de oţel ce traversează diagonal piaţa. Trecătorii 
sunt nevoiţi să-l ocolească și să perceapă diferit prezenţa 
artei în spaţiul public. După câţiva ani, sub presiunea 
publicului, lucrarea este îndepărtată din locaţie. Al- 
exandra Pirici reface la Biel/Bienne, Elveţia, curbura 
sculpturii lui Serra, înșirând într-o piaţă a orașului per- 
formeri într-un arc uman viu. Relaţia între sculptură 
şi public se schimbă. Publicul are posibilitatea să ne- 
gocieze cu performerii și să traverseze piaţa printre ei, 
prin sculptură. 

can Tinguely crează în fața Muzeului de Artă 

Modernă din New York lucrarea Homage to 

New York (1960). Sculptura construită din 
părțile unor obiecte şi utilaje uzate, roţi și fragmente 
mecanice, se mișcă, scârţâie, trosneşte și se dezintegrează 
sub presiunea propriei ei funcţionări. Zgomotul sculp- 
turii surprinde forfota industrializării, sunetul produs 
de descompunerea ei marcând finalul epocii mașinilor. 
Jens Haaning amplasează într-o piaţă din Copenhaga 
o instalaţie sonoră prin care difuzează glume în limba 
turcă (Turkish Jokes, 1994). Adresându-se emigranților 
turci, lucrarea nu numai că reconsideră scopul unei 
lucrări de for public, dar stârneşte un sentiment de 
nesiguranță majorităţii ce-i poate auzi pe cei din mi- 
noritate râzând. 

Reconsiderând sculptura figurativă, construind- 
o şi ansamblând-o din răşini epoxidice, ghips, cristale 
de cuarţ, spumă poliuretanică, păr artificial, asemenea 
unor diorame, a unor cabinete de curiozități, David 
Altmejd surprinde preţiozitatea misterioasă a interi- 
orului corpului uman. Reinventând funcţionalitatea 
anatomică a organelor, înlocuindu-le cu materiale sin- 
tetice și obiecte ce-și schimbă utilitatea prin prezenţa 
lor surprinzătoare, sculptura lui Altmejd este o viziune 
futuristică a evoluţiei umane, un mix între ştiintă şi ma- 
gie, science-fiction şi romantism gotic.€ În 2019, Andra 
Ursuţa prezintă la Bienala de la Veneţia Divorce Dump 
(2019). Concepute sub forma unor coșuri de gunoi, 
modele anatomice ale unor cutii toracice turnate din 
aluminiu vopsit sunt umplute cu saci menajeri în care 
artista parcă a aruncat diferite obiecte păstrate după 
divorţul ei: o verighetă, cărți, o coardă de sărit, un iPad. 
Prin aceste obiecte ce îi păstrează memoria personală, 
Ursuţa expune un proces emoţional și fizic privat 
încărcat cu experienţa unui mariaj eşuat” şi împărtășește 
cu publicul proprile ei traume. 

Sculptura Alicjei Kwade explorează noţiuni ab- 
stracte ca timpul, spaţiul, lumina, gravitația. Fiind 
preocupată de felul în care percepem realitatea, Kwade 
conceptualizează importanţa materialelor în sculptură, 
a prezenţei lor în spaţiu, a relaţiei dintre materie și artă. 
În Trans-For-Men (Fibonacci) (2018), artista reface cu 
ajutorul tehnologiei 3D, respectând un algoritm care 
are bază de calcul șirul lui Fibonacci, progresul volu- 
metric între două forme geometrice regulate. Așezând 
liniar opt blocuri de granit cioplite după rândări tridi- 
mensionale, Kwade sugerează esenţa abstractă a trecerii 
timpului. Ea controlează cu ajutorul tehnologiei digitale 
sculpturile, fiecare are acelaşi volum, dar forme difer- 
ite, lucrarea devenind astfel o viziune contemporană a 
metodei cioplirii directe, trecută prin filtrele tehnolo- 
giei, ştiintei, fizicii. 

Prinderea luminii 

În practica de atelier, mă inspir din studiile despre 
arta contemporană. Trec printr-un filtru vizual modul 
în care materiale, tehnici și concepte din sculptură pot 
funcţiona împreună. Într-un lung proces de sintetizare, 
am redus treptat volumul lucrărilor mele dinspre tridi- 
mensional spre bidimensional, folosind imaginea ca pe 
o formă ce se desfășoară în spaţiu în căutarea unei noi 
modalităţi de percepere a sculpturii. Folosesc lumina 
proiectată ca materie. „Am început să înţeleg sculptura 
prin imagini cărţi internet. Abia după ce am început 
să călătoresc și să văd aceste lucrări am conștientizat că 
imaginile lor văzute anterior erau de fapt alte stări ale 
acelor sculpturi: lucrările reale rezonau pentru mine mai 
bine în tandem cu acestea... percepţia mea făcea o sumă 
între cele două creând o a treia stare a aceleiași forme... 
am început să practic exerciţiul acesta și cu studenţii 
mei, descriind aceeași lucrare în cuvinte și în sculptură. 


De exemplu, modelez un relief fin după o sculptură 
din sticlă a artistei Roni Horn, a cărei suprafaţă șlefuită 
imită apa. Dacă iau un mulaj de ghips după acest relief, 
el funcţionează ca un negativ foto și transpune tridi- 
mensional imaginea modelată. ÎL inund, iar pozitivul 
creat de apă este mai aproape de explicaţia și concep- 
tul artistic decât dacă l-aş descrie doar în cuvinte. În 
expoziţia de la MNAC? (Părăsirea umbrei / Prinderea 
luminii, 2020), prezint aceste studii despre sculptura 
contemporană în oglindă. Pe podeaua de marmură așez 
negativele de ghips ale imaginilor modelate, iar pe pereţi 
şi tavan proiectez pozitivele lor, transpuse în lumină. 
Există, astfel, într-o singură încăpere trei stări diferite 
ale aceleiași sculpturi. Pozitivul de lumină, negativul 
din ghips și sculptura formată de cele două, imaginată 
doar.” Instalaţia din Sala de marmură a MNAC par- 
curge toate etapele tehnologice ale sculpturii, formele 
sunt modelate, fotografiate, copiate, prelucrate, tur- 
nate, proiectate. Tehnica arhaică a mulajului de ghips 
este prezentată ca o reflexie tridimensională a imagi- 
nii digitale. Materia şi lumina se mulează împreună şi 
formează o sculptură închipuită. 

Forma speciilor, expoziţia studenţilor de la spe- 
cializarea Sculptură a Facultăţii de Arte și Design din 
Timișoara, foloseşte ca metodă de lucru dialogul din- 
tre poli, cautând o estetică a echilibrului spaţiului, o 
medie. Expoziţia, organizată în depozitul temporar al 
Kunsthalle Bega, creează o legătură între spaţiul indus- 
trial aflat în proces de amenajare și estetica discursului 
în curs de formare al studenţilor. Spaţiul de expunere și 
sculptura devin congruente. Sculpturile folosesc mate- 
riale prefabricate, sunt cioplite în polistiren, turnate în 
ciment, iluminate artificial, desenate, construite; unele 
au în spate istorii personale, altele vorbesc despre efectul 
emoţional al pandemiei, unele rememorează intervenţii 
artistice în spatiul public, altele se folosesc de micro- 
controlere de tip arduino. Expoziţia studenţilor nu 
concluzionează — expoziţia Forma speciilor deschide. 

Sculptura se repoziţionează. Prezenţa ei publică 
este restabilită. Sculptura operează cu sentimente, 
cu valori sociale. Se manifestă în toate mediile şi le 
întrebuințează ca parte a materialitaţii ei. Sculptura este 
vie, un proces în schimbare continuă guvernat de poli: 
mateg- idee. 

ntr-o postare pe pagina de Instagram a galeriei 

Gagosian, Sarah Sze concluzionează: „Sculp- 

tura este tot ceea ce este fizic în afara ochi- 
ului minţii. Pictura este o sculptură. Digitalul este o 
sculptură. O imagine este o sculptură. Sunt sculptate 
cu toate simţurile: ochi, urechi, guri, degete. Simţurile 
dau formă acestor lucruri pe care le adunăm pentru a 
ne construi imaginaţia, memoria, visele — non-fizicul. 
Sculptura este o lentilă, un portal, nu un mediu"! 


! Adriana Botez-Crainic, Arta formei, Ed. Orator, 
București, 1993, p 304 

2 Rudolf Kocsis, Obiectul și sculptura, Ed. Fundaţia 
Interart Triade, Timişoara, 2003, p. 17 

3 Daniel Marzona, Minimal Art, Ed. Taschen, 
Köln, 2004 p.6 

"what you see is what you see” t.a. 

í Ibidem, p. 46 

"eye + mind + mind — eye” t.a. 

5 Ibidem, p. 58 

”The first fight almost every artist has is to get clear 
of old European art” t.a. 

e https://whitecube.com/artists/artist/david_alt- 
mejd 

7 May You Live În Interesting Times, Ed. La Bienna- 
le di Venezia, Veneţia, 2019, p. 213 

3 Muzeul Naţional de Artă Contemporană, 
Bucureşti, n.a. 

” n.a. 

10 Catalog Bogdan Raza Recent Works, Ed. Kerber 
Verlag Bielefeld/Berlin şi MNAC Books București, 
2021, p. 116 

1 “Sculpture is everything physical outside of 
the mind's eye. Painting is a sculpture. The digital is 
a sculpture. An image is a sculpture. They are sculpt- 
ed with the senses: eyes, ears, mouths, fingers—all of 
them. The senses give form to these things, which we 
collect in order to build our imagination, memory, 
dreams—the nonphysical. Sculpture is a lens, a portal, 
not a medium.” t.a 

Dana CHETRINESCU 


Firea belicoasă a Rusiei o putem 
observa și din veştile îngrijorătoare des- 
pre escaladarea violenţei domestice, prin 
utilizarea armelor albe. Se zvonește că un 
bărbat a fost atacat cu toporul de concu- 
bină, o doamnă cam răscoaptă de altfel, 
având dublul vârstei iubitului, vârstă la 
care așteptările culturale sunt destul de 
diferite. Cea care ar fi trecut cu brio drept 
o bunicuţă neajutorată, iată că s-a dovedit 
o replică siberiană a Xenei, prințesa răz- 
boinică. Gestul femeii a lăsat urme adân- 
ci, din fericire nu în craniul bărbatului, ci 
doar în suflet, acesta primind impulsul de 
nestăvilit de a o lua de nevastă pe prea- 
focoasa colegă de apartament’. În loc de 
sala de tribunal, fericitul cuplu a ajuns la 
starea civilă. 

ceastă întâmplare ne readuce 
în atenţie două aspecte. Pri- 
ul ar fi acela că, referindu- 
ne la violența domestică, avem cu toții 
tendinţa, validată statistic dar, iată, totuși, 
plină de prejudecăţi, că doar femeile îi cad 
victime. Al doilea ne aminteşte că există o 
nefericită și foarte strânsă relaţie între stă- 
rile conflictuale de acasă și pandemia de 
COVID-19. Combinând cele două ele- 
mente, putem cita din Bula atotştiutorului 
WHO, World Health Organization, care 
a fost ascultat în ultimii ani mai ceva ca 
Oracolul din Delphi odinioară. Astfel, la 
categoria Health Topics, WHO uită preţ 
de o clipă graficele despre propagarea vari- 
antei Omicron, dispariţia variantei Delta 
şi apariţia subtulpinii omicroniene BA.2, 
date fierbinţi care se schimbă de la o oră 
la alta, pentru a recicla niște informaţii pe 
care, din nefericire, le putem numi pere- 
ne, anume faptul că una din trei femei din 
lume au fost victimele violenţei fizice sau 
sexuale, iar din acest procent, tot cam o 
treime, femei cu vârste între 15 și 49 de 
ani, au fost abuzate de partener sau de o 
persoană foarte apropiată, restul de două 
treimi fiind victimele străinilor?. 

Tot WHO a remarcat, în 2020, fap- 
tul că incidența violenţei domestice în în- 
treaga lume a crescut substanţial din cauza 
noului virus și a atins cote alarmante în 
timpul lockdown-ului de tristă amintire. 
WHO a lansat pe pagina sa un hotline 
pentru a sprijini (moral) femeile abuzate 
(fizic). Ajutorul oferit ne pare, însă, cel 
puţin la fel de inutil ca mănușile chirurgi- 
cale sau ca ridicol de celebra izoletă. La în- 
trebarea: „Acasă nu este un loc sigur pen- 
tru mine. Ce pot face?” răspunsul WHO, 
în aprilie 2020, când nimeni nu mergea 
nicăieri, a fost: „Mergeţi la prieteni sau 
vecini”. Mda... 

Pentru că ajutorul WHO în chestiu- 
nea violenţei domestice ni se pare și mai 
problematic decât opinia lor despre folo- 
sirea medicamentului Remdesivir, să tre- 
cem de la universul medical la cel artistic. 
Un grafician și activist de origine siriană, 
cu nume de scenă Saint Hoax, a lansat cu 
câțiva ani în urmă o campanie împotri- 
va violenței domestice pornind de la în- 
drăgitele imagini din filmele de animaţie 
Disney, intitulată ironic Happy Never Af- 
ter, „nefericiți până al adânci bătrâneţi”. 
Chipurile arhicunoscute ale unor prințese 
precum Aurora din Frumoasa adormită, 
Cenuşăreasa, Jasmine din Aladdin sau 
Ariel din Mica sirenă sunt schimonosite 
de durere şi teamă, pline de sânge, um- 
flături şi vânătăi, deasupra unei întrebări 
retorice: „De când nu te-a mai tratat ca 
pe-o prinţesă? Nu e niciodată prea târziu 
să spui stop.” Cu alte cuvinte, finalul fe- 
ricit este posibil doar după abandonarea 
status-quo-ului. 

Nu doar Saint Haox crede că poveștile 


Disney sunt nesănătoase, şi nu în sensul 
inducerii unei stări virale. Sharon Hayes, 
în bine vânduta ei carte despre dragos- 
te, abuz și violență,“ ne atrage atenția că 
atât basmele în varianta lor originală, cât 
şi adaptările cosmetizate, pentru copii de 
cinci ani, au o problemă serioasă. Dacă nu 
ești incapacitată fizic, spune ea, ar trebui 
să ţi se pară dubios dacă cineva insistă să 
te salveze fără ca tu să mişti măcar un de- 
get. Sau, dacă partenerul este deja „stri- 
cat”, cu siguranţă nu vei reuși să-l mai re- 
pari şi, oricum, nu e treaba ta să faci asta. 
Ca ilustrare, ea ne invită să privim desenul 
animat Frumoasa şi Bestia, în care toată 
lumea cântă şi dansează cu graţie, dar par- 
tea nesănătoasă este tot atât de evidentă ca 
în mai explicit sinistra poveste a lui Barbă 
Albastră. Nu avem mormane de cadavre, 
dar o pivniţă tot avem; potenţialul soţ nu 
agită un cuţit, dar mârâie, ţipă și trânteşte 
ușile, iar fata din castel pare să sufere de 
sindromul Stockholm mai degrabă decât 
de magia iubirii. 

Nici basmele rusești și ecranizările 
acestora nu stau mai bine. Cinematogra- 
fia sovietică, deși promova femeia tracto- 
rist și savant ca orice ideologie comunistă 
respectabilă, ștergea de pe listă femeile 
matriarh din basmele tradiţionale ca să nu 
li se urce telespectatoarelor la cap. Ca răs- 
puns, un tânăr regizor rus a oferit publi- 
cului internaţional filmul artistic MAMA, 
un basm noir, despre un tată care se trans- 
formă noaptea în vârcolac, atacându-și 
soția și fiica. În timp ce mama își ascunde 
rănile, fiica dezvoltă puterile unui supe- 
rerou, acoperind urmele violenţei cu flori 
primăvăratice. La final, puterile fetei cresc 
suficient de mult pentru a învinge vârco- 
lacul și a răzbuna moartea mamei. Filmul 
lui Lado Kvataniya din 2019 se încheie cu 
o statistică a violenței domestice în Ru- 
sia, anume că, în fiecare zi, aproximativ 
36.000 de femei sunt abuzate iar 14.000 
dintre ele își pierd viaţa anual, asta la câţiva 
ani după decizia Rusiei de a decriminaliza 
violența domestică „minoră $. 

emeia cu toporul din povestea 

noastră rusească poate fi o altă 

Wonderwoman care dorește să 
schimbe paradigma când vine vorba de 
bătaia ruptă din rai. Dar și bărbatul atacat 
se poate simți răzbunat, măcar simbolic, de 
același Saint Hoax mai sus pomenit, care, 
în numele egalităţii de (ne)şanse, a extins 
campania inspirată de Disney incluzând câ- 
teva personaje masculine. Prima dată, ni-l 
arată pe Aladdin cu barbă, textul explicativ 
fiind „sora mea mai mică a crezut că acesta 
este un terorist”, apoi, tot el, împreună cu 
Jasmine, ţinând în mâini o pancartă pe care 
scrie „Nu suntem teroriști”. Într-o altă se- 
rie, același Aladdin (localizat cu o oarecare 
precizie pe traseul dintre Bagdad şi Alep) 
este secondat de eroul arhetipal occidental, 
Hercule, cu aceleași vânătăi și umflături ca 
şi prinţesele. Este clar că violenţa domestică 
nu cunoaște frontiere, nici de rasă, nici de 
gen, căci textul care însoţeşte aceste ima- 
gini este, în oglindă cu cel destinat Auro- 
relor și Cenușăreselor de pretutindeni, „De 
când nu te-a mai tratat ca pe-un erou? Nu 
e nicio rușine să ceri ajutor”. Prinţese și eroi 
din toate ţările, uniţi-vă! 


1 Adevărul, 14 octombrie 2021. 

>. htrps://www.who.int/news-room/ 
fact-sheets/detail/violence-against-wo- 
men 

5 hups://www.who.int/emergencies/ 
diseases/novel-coronavirus-2019/questi- 
on-and-answers-hub/q-a-detail/corona- 
virus-disease-covid- 1 9-violence-against- 
women 

4 Sharon Hayes, Sex, Love and Abuse: 
Discourses on Domestic Violence and Sexual 
Assault, Macmillan, 2014. 

5 www.directorsnotes.com 

Ludmila Pavlova a fost o fetişcană care citea numai romane de dragoste. Ori- 
cînd o căutai, puteai să fii sigur că o vei găsi strîngînd cu putere în brațe un roman 
de dragoste cu paginile ferfenițite de adorație. Ludmila iubea iubirea, iubea tot ce 
se scrisese despre iubire și umbla cu un pas atît de ușor de parcă s-ar fi temut să nu 
strivească vreo urmă nevăzută a iubirii. Obrajii îi erau mereu îmbujorați de emoțiile 
iubirii pe care le descoperea în sufletele personajelor sale preferate, așa că nu prea mai 
avea timp să iubească și ea cu adevărat, fiind întotdeauna căzută pe gînduri, stînd 
parcă fără întrerupere de vorbă cu eroii pe care minţile magnifice ale unor scriitori se 
căzniseră să îi scoată la lumină și să-i înzestreze cu viaţă. 

Fiinţa neobișnuită a Ludmilei nu putuse să treacă neobservată. Iar dacă aproape 
toţi colegii ei de şcoală o ironizau fără încetare, maimuţărindu-i stilul delicat și pri- 
virile pierdute ce păreau mereu din altă lume, fără să uite să-i imite suspinele iscate 
pe neașteptate şi fără vreun motiv plauzibil, profesorii o socoteau specială şi o încon- 
jurau de toată atenţia posibilă, obișnuindu-se să creadă că au de a face cu una dintre 
ultimele romantice rămase în Rusia și, probabil, chiar în întreaga lume. Tocmai de 
aceea, chiar dacă nu învăţa aproape nimic, concentrată mereu asupra poveştilor de 
dragoste pe care le citea zi și noapte, Ludmila avea numai note mari, era dată în- 
totdeauna ca exemplu şi era prezentată ca o mîndrie a școlii cu ocazia numeroase- 
lor inspecții care aveau loc la liceul ei. Fisticită, timidă, îngăimînd încurcată cîteva 
banalităţi literare, fata le făcea o impresie excelentă oficialilor sosiți de la Moscova, 
care regretau că asemenea copii, veniţi parcă din alte vremuri, minunate vremuri de 
disciplină, ordine şi pasiune pentru literatură, nu puteau fi întîlniţi în număr mai 
mare pentru a păstra moştenirea grandioasă a Rusiei. 

a 17 ani, Ludmila fusese văzută așa. Dar nici la 37 de ani, cînd lucra la un 

institut de cercetări literare, lucrurile nu se schimbaseră. Ea era mereu cu 

mintea în nori, abia îşi privea, cu un zîmbet misterios pe buze, colegii me- 
reu trepidînd de admiraţie, acceptînd foarte rar să schimbe cîteva cuvinte cu ei și să-i 
facă astfel fericiți pentru cîteva săptămîni. Toţi socoteau că e o fiinţă atît de specială, 
încît nu are prea multe în comun cu lumea din jurul ei, că e parcă lăsată să coboare 
din poveşti, acolo unde avea să se și retragă cînd avea să îi vină ceasul. 

La 57 de ani, Ludmila, cu un trup care își pierduse un pic din supleţe, dar la fel 
de plină de graţie și cu mişcările de somnambulă care îi cuceriseră întotdeauna pe cei 
din jurul ei, era în continuare magnetul ce ştia să-i atragă pe toţi bărbaţii cu veleități 
literare din Tomsk, dar și din Novosibirsk, Seversk sau Kemerovo. Se îndrăgosteau 
de ea, la fel ca întotdeauna, atît domni în vîrstă, cu barbă şi cu conturi grase în ban- 
că, cît şi imberbi plini de talent și fără o leţcaie. Ludmila îi trata pe toţi cu aceeași 
indiferenţă superioară, mereu pe gînduri, mereu în lumea ei, care avea atît de puţin 
în comun cu lumea lor siberiană. 

Nimeni n-a putut să înţeleagă ce s-a întîmplat în 15 martie 2018, cînd Pavel 
Klughin, un tenor în vîrstă de 35 de ani, a fost acceptat în locuinţa cu patru camere, 
pian cu coadă şi mobilă japoneză a Ludmilei Pavlova, unde era mereu cald și bine, 
așa cum își imaginau bărbaţii din Tomsk, Novosibirsk, Seversk și Kemerovo care nu 
avuseseră parte de privilegiul de a fi primiţi vreodată în ea. Oricum, din acel mo- 
ment, Pavel Klughin şi Ludmila Pavlova au locuit mereu împreună, fără ca nimeni 
să fi ştiut dacă erau fericiţi sau nefericiţi. S-a aflat despre ei abia după ce Ludmila l-a 
atacat pe Pavel cu un topor. Cei mai mulți dintre bărbaţii din Tomsk, Novosibirsk, 
Seversk şi Kemerovo s-au simţit răzbunaţi, socotind că Ludmilei nu i se potrivea nici 
o ființă de pe faţa Pămîntului și trebuia să rămînă inaccesibilă tuturor, singură și pli- 
nă de graţie. Alţii însă, puţini la număr, au înţeles că Ludmila se îndrăgostise pentru 
prima dată în viaţă şi, cuprinsă de spaimă, își atacase iubitul cu toporul, încercînd 
să-l facă bucăți. 

Adina BAYA 


O crimă pasională ce a zguduit im- 
periul din jurul casei de modă Gucci a 
invadat agenda mediatică italiană pe la 
mijlocul anilor '90. Uciderea lui Mauri- 
zio Gucci din motive aparent vindicative, 
declaraţiile incendiare ale celor apropiați, 
influenţa unei clarvăzătoare şi multe alte 
ingrediente din arsenalul tabloid al aces- 
tui subiect au fost exploatate atunci din 
plin de mass-media pentru a câştiga au- 
dienţe impresionante. Devorarea avidă, 
în văzul lumii, a decăderii unei familii 
celebre şi putred de bogate reprezenta pe 
atunci, ca şi acum, o rețetă infailiblă de 
succes mediatic. Şi iată că acest succes se 
dovedeşte a fi şi rezistent la trecerea tim- 
pului. 

nspirat de cartea de non-ficțiune 

numită Casa Gucci: O poveste sen- 

zațională despre crimă, nebunie, 
strălucire şi lăcomie de Sara Gay Forden, 
regizorul Ridley Scott a scos de la nafta- 
lină acest episod controversat din jurul 
istoriei familiei Gucci, l-a scuturat de praf 
şi, cu ajutorul unei echipe de scenariști şi 
producători bine orientaţi, l-a transfor- 
mat într-un film nominalizat la premiile 
Oscar şi la BAFTA. Iar pentru ca iubitorii 
de şoc-groază-dramă ce parcurg, excitaţi 
ştirile despre staruri şi tumultuoasele lor 
vieţi private să fie pe deplin satisfăcuți, 
Scott a aruncat în joc şi numele unui per- 
sonaj vânat adesea de presa de scandal. 
În centrul filmului Casa Gucci (House 
of Gucci, 2021) se dezlănţuie performa- 
tiv nimeni alta decât Lady Gaga, regina 
flamboaiantă a ţinutelor excentrice şi a 
prezențelor scenice mereu surprinzătoare, 
veşnică ţintă pentru paparazzi. Alături îi 
e plasată, asortat, o distribuţie cinemato- 
grafică menită să atragă atenţia de la mare 
distanță: Adam Driver, Jared Leto, Al Pa- 
cino, Jeremy Irons şi Salma Hayek. 

După cum poate aţi bănuit deja, de- 
mersul lui Scott nu este, aşa cum poate 
părea la prima vedere, unul de cronicar 
biografic inocent, care-şi propune să pre- 
zinte trecutul cât mai aproape de cum s-a 
întâmplat în realitate. Adică sobru, ne- 
părtinitor, cu ambiţii de documentarist. 
Nici vorbă de aşa ceva! Scott intervine 
cu aplomb în descrierea celor întâmpla- 
te şi modelează personajele, contextul, 
motivațiile şi succesiunea faptelor în aşa 
fel încât să devină argumente într-o de- 
monstraţie critică de mari dimensiuni 
despre efectele dezastruoase ale dorinţei 
de parvenire. Cu alte cuvinte, Scott ne 
ţine o lecţie de morală. În Casa Gucci, 

“2 Parada caricaturilor 


el orchestrează o uriaşă paradă a carica- 
turilor, în care eroii bogaţi care conduc 
un celebru imperiu din industria modei 
evoluează teatral (vorbind engleza cu un 
grosolan accent italian), ca o tagmă pro- 
fund viciată. 

"Trăsăturile de caracter ale personaje- 
lor sunt îngroşate până la ridicol, lucru 
susținut şi de recuzita exagerată ce înso- 
ţeşte prezenţa lor pe ecran. Machiajul, 
coafurile, costumele, interioarele — toate 
sunt gândite pentru a le transforma în fi- 
guri arhetipale ce defilează în decoruri de 
revistă glossy, ca întruchipări demonstra- 
tive ale unor personalităţi corupte. Am- 
biţia maladivă, lipsa de scrupule, invidia 
şi lăcomia sunt puse pe ecran cu tonul 
moralizator al unei parabole în această 
istorie a decăderii casei de modă Gucci. 
Intrigile familiale duc la autodevorarea 
cunoscutului imperiu al industriei fa- 
shion, iar Patrizia Reggiano e prezentată 
drept jucând un rol crucial în stârnirea 
şi cultivarea lor. Ceea ce nu înseamnă că 
personajul creat pe ecran de Lady Gaga e 
unul neapărat monocrom. 

Sub regia lui Ridley Scott, succesiu- 
nea de evenimente ce duc la transformarea 
ei finalmente într-o criminală e prezenta- 
tă cu suficientă deschidere pentru a ne 
face să înţelegem în profunzime dorinţa 
ei acaparatoare de a parveni şi a controla 
imperiul Gucci. Fidelă până la ultima fi- 
bră principiului machiavelic „scopul scu- 
ză mijloacele”, ea calcă pe cadavre pentru 
a obţine puterea absolută în casa Gucci, 
fără să realizeze că îşi pierde soţul pe par- 
curs. Sacrifică relaţii familiale, atrage şi în- 
şală încredere, îşi asmute consortul contra 
propriilor rude. Apoi, rănită profund de 
dezertarea laşă a acestuia, înnebunită de 
furie şi resentimente, organizează ucide- 
rea lui şi îi moşteneşte averea. Beneficiu 
futil, însă, pentru că ulterior e condamna- 
tă la închisoare pentru crimă. 

ai degrabă un exerciţiu de 

sintetizare caricaturală a 

unei galerii de personaje 
prin costume şi machiaje extrem de ela- 
borate decât o poveste bine legată, Casa 
Gucci pendulează între dramatic şi ridi- 
col, cu protagoniști şi replici lipsite de 
profunzime. E drept că Lady Gaga dove- 
deşte o versatilitate surprinzătoare pe par- 
cursul poveștii, glisând de la unele scene 
în care petrece şi râde în hohote la altele 
în care plânge cu lacrimi de crocodil, şi că 
turul de forţă actoricesc presupus de acest 
rol e mult mai consistent decât cel din S- 
a născut o stea (A Star is Born, 2018). Dar 
dincolo de acest aspect şi de experimen- 
tele pur estetice din recuzita filmului, vi- 
zionarea rămâne una nememorabilă. 


Pentru „fashioniștii” de astăzi, 
fermecaţi de g/izz-and-glam și ahtiaţi 
după etichete de firmă plasate stra- 
tegic, la vedere, Gucci reprezintă un 
gigant al modei mondiale, cu vitrine 
hipnotizante și parade somptuoase, 
ce nu duc lipsă nici de curioși, nici de 
clienţi fideli, cu dare de mână. Pentru 
cei ce-și amintesc finalul secolului an- 
terior, sonoritatea numelui și imagi- 
nea brand-ului italian se leagă nu doar 
de profesionalism şi succes în branșă, 
ci şi de un inimaginabil scandal. Pe 
27 martie 1995, Maurizio Gucci, 
moștenitorul en-titre al imperiului 
creat în aproape un veac, era asasinat 
cu sânge rece, în plină stradă, pe drum 
spre biroul milanez, de un pistolar a 
cărui identitate urma să rămână înde- 
lung necunoscută. 

undă de şoc străbătea 

Peninsula și nu numai. 

Timp de doi ani, tăce- 
rea şi suspansul aveau să învăluiască 
sângerosul episod. În 1998, lovitură 
de teatru: „Văduva Neagră”, Patrizia 
Reggiani Martinelli, alături de o su- 
ită de complici, erau judecaţi public, 
condamnaţi pentru crimă cu preme- 
ditare și încarceraţi. 

Faimă, afaceri, mărire şi decăde- 
re, pasiune și răzbunare: ingrediente 
perfecte pentru o reţetă imbatabilă. 
Se adaugă verva, inteligenţa, talentul 
de povestitor și nedisimulata plăcere 
de a investiga destinele din aute-cou- 
ture a jurnalistei Sara Gay Forden. Se 
obţin 400 de pagini de thriller cu stil 
și cu parfum de epoci apuse şi viitoare. 
Misterul uciderii lui Maurizio îi oferă 
americancei care a locuit mai bine de 
două decenii la Milano, fascinată de 
lumea afacerilor, pretextul ideal pentru 
imersiunea într-o poveste cu rădăcini 
adânci şi ramificații transcontinentale. 
The House of Gucci (2000) stă, încă din 
subtitlu, sub semnul senzaţionalului, 
ceea ce nu pune, însă, la îndoială seri- 
ozitatea și meticulozitatea documentă- 
rii, preocuparea pentru detaliu și vita- 
litatea unei scriituri captivante. Forden 
condensează informaţii substanţiale 
și le împachetează într-un stil alert, 
împărtășind cu publicul frisonul 
curiozităţii personale și rezultatele 
investigaţiilor profesionale. 

Dacă în centrul intrigii rămâ- 
ne elucidarea cazului, autoarea nu 
se mulțumește cu atât. Insaţiabilă, 
în tradiţia scriitorilor-ziariști porniţi 
pe calea propriilor anchete, cu me- 
tode și unelte mai nuanțate decât 
ale autorităţilor obligate să rezolve și 
sancţioneze, Forden face detectivistică 
și arhivistică intensă, scriind o auten- 
tică istorie a micilor ateliere artizanale 
devenite nume emblematice în jurul 
globului, a interacțiunilor din spatele 
firmelor de lux, a modelelor de busi- 
ness și promovare, a mentalităților și 
prejudecăţilor ce au făcut posibile nu 
doar tragedia vizată, ci și întregul uni- 
vers ce a provocat-o și i-a urmat. 

Cartea debutează cu recuperarea 


trecutului Dinastiei Gucci, proiectată 
încă de dinaintea textului: un arbore 
genealogic ajută la urmărirea și expli- 
carea complicatelor relaţii de familie, 
esenţiale pentru înţelegerea unui veac 
de alianţe și rivalități, ambiţii și rea- 
lizări, eşecuri și drame (emoţionale, 
clinice, de serviciu, de statut, adaptare 
ş.a.) Cel ce visa picanterii cu fotomo- 
dele și incursiuni în culisele specta- 
colelor de anvergură ar putea fi deza- 
măgit. În schimb, câştigă amatorul de 
incursiuni amănunțite: de la eforturi- 
le lui Guccio Gucci de a-și deschide 
propria prăvălie la Florenţa, după ce 
aflase prin străinătăţuri importanţa 
accesoriilor de calitate pentru călătorii 
înstăriți, până la tipurile de afecţiune, 
tensiune, loialitate, admiraţie, respect, 
teamă, tensiune inerente dintre mem- 
brii diferitelor generaţii. Mai mult, se 
deschid pe rând ușile altfel ferecate 
ale numeroaselor negocieri, procese, 
tranzacții, achiziţii, certuri și împăcări, 
precum și acelea ale unei întregi in- 
dustrii cu vise, speranţe, personalităţi, 
egouri și conturi greu de ignorat sau 
reglat. 

Deşi marcată de finalul tragic al 
lui Maurizio, cartea nu e de scandal 
ori polițistă, în ciuda dozelor ine- 
vitabile din ambele. House of Gucci 
se configurează, mai degrabă, drept 
naraţiune despre viziuni şi mijloace, 
idealuri și trădări, maturizări sau pro- 
fesionalizări. Mercantilismul și pute- 
rea propulsează adevărata nebunie a 
acestui turbion de traiectorii persona- 
le întreţesute. Anecdotica celebrului 
clan de afaceriști, oamenii și situaţiile 
mărunte sau copleșitoare, studiile de 
piaţă legate de cultura, obiceiurile, 
proveniența, profilul consumatorului 
sunt tot atâtea aspecte ce intrigă, deși 
ar fi putut fi trecute cu vederea de o 
scriitoare mai puţin perspicace. La fel, 
lanţul slăbiciunilor din spatele ima- 
ginilor de forţă: un Maurizio falit ori 
hăituit, apelând la omenia șoferului ori 
la abilităţile miraculoase ale secretarei, 
testele de anduranţă și determinare 
practicate de masculii alfa Gucci. 

omparaţia dintre proce- 

sul Patriziei și cel al lui 

O.J. Simpson, ca impact, 
mediatizare şi interes public, e împin- 
să mai departe de Forden, ce aduce în 
prim-plan elemente de fundal revelate 
pe parcurs: inegalitatea socială, obscu- 
ritatea marilor afaceri, adeseori în mar- 
ginea, dacă nu în afara legii, lipsa de 
valori, dar și excesul de repere rigide, 
ce pot, în mod egal, declanșa violenţe 
de neanticipat, diferenţele de aborda- 
re și reacţie în contexte naţionale și 
civilizaţionale diferite. Nu întâmplă- 
tor, cartea începe și se termină abrupt, 
cu perspectiva intendentului rănit de 
agresorul lui Gucci: martor năucit la 
asasinat, încă suferind și nedespăgubit 
în urma notoriului proces. Recunos- 
cător că e în viaţă, se vede bântuit de o 
întrebare: „Dacă unul dintre locatarii 
avuţi ai clădirii mele ar fi fost împușcat 
în braţ în locul meu în acea dimineaţă, 
s-ar fi rezolvat totul până acum? E le- 
gea egală pentru toţi?” Gând de înche- 
iere dincolo de capricii la modă. 


Tur de orizont Cronica măruntă 


Revista Vatra (nr. 1-2/ 2022) conti- 
nuă ancheta culturală cu tema „Condiţia 
revistelor de cultură”, la care au fost 
invitaţi să răspundă atât scriitori implicaţi 
direct în conducerea unor publicaţii de 
profil, cât şi colaboratori ocazionali au 
unor reviste. Însumate, răspunsurile s-ar 
putea constitui într-un excelent ghid de 
„funcţionare” a presei culturale din Ro- 
mânia. Tocmai de aceea ar merita citită, 
cu atenţie și seninătate, în primul rând 
de către cei care decid politica editori- 
ală. Am extras câteva fragmente din 
răspunsurile, mai toate ample, ale unor 
respondenţi la această anchetă, tocmai 
pentru a demonstra cât de variante şi in- 
teresante sunt. O Viorel Mureşan: „Eu 
văd evoluţia literaturii române numai 
în paralel cu istoria presei. După ta- 
lentul personal, revistele, cu aburul lor 
redacţional după care tânjesc, cu apropi- 
erea sau reticența câte unui redactor, cu 
mirosul hârtiei amestecat cu cel al cerne- 
lii, cu culoarea plicurilor şi cu ştampila 
ştearsă a poștei, ele conduc mecanica ce- 
rească a scrisului poetic." 9 Ovidiu Pe- 
cican: „Spun, deci, încă o dată: nu avem 
destule reviste. O naţiune efervescentă, 
scăpată de abia de trei decenii de sub dic- 
tatură, neconstrânsă de cenzuri politice, 
ar trebui să îşi permită oricâte publicaţii 
socotește că îi sunt necesare, fără calcu- 
le de rentabilitate sau de oportunitate. 
Natiunea își reglează singură ritmurile, 
nu are nevoie de accente voluntariste 
dinspre mesianiști de circumstanţă. O 
cultură care nu își afirmă identitatea în 
fiecare clipă, pariind doar pe alte forme, 
sincopate, de ieșire la rampă, este în plin 
proces de inaniţie, de anemie, pregătin- 
du-și dispariţia. În acest domeniu gân- 
direa contabil-financiară este relevantă.” 
O Dan Ungureanu: „România se găseşte 
— dacă vorbim de reviste culturale — într- 
un fel de Ev Mediu, cu orașe-cetate cu 
ziduri şi porţi. Aş dori să existe un portal 
online al tuturor revistelor de cultură de 
la noi, unde să apară măcar cuprinsul 
FIECĂREI reviste de cultură din fiecare 
județ.” @ Nicolae Silade: „Dacă e vorba 
despre peisajul literar de la noi, aș spune 
că este deosebit de pestriţ, obscur și în- 
vrăjbit, împărțit în tabere, care la rândul 
lor sunt împărţite în tabere și tot așa. 
Poate că şi prin alte părţi ale lumii e la 
fel. Cu toate acestea, sau poate tocmai 
de aceea, viața literară de azi mi se pare 
deosebit de animată, în ciuda pandemiei 
care se tot prelungește. Sunt o mulțime 
de festivaluri, colocvii, simpozioane, 
cluburi de lectură, cu prezenţă fizică sau 
online. Partea proastă, cred eu, este că 
participarea la ele se face pe criterii de 
vârstă, de prietenie, de apartenenţă la un 
grup sau altul, în detrimentul valorilor 
autentice.” O Carmen Mihalache: „Cred 
că o redacţie trebuie să aibă ușa deschisă 
pentru toți oamenii de talent și care au 
ceva de spus.” @ Cătălin Sturza: „Cât 
timp pentru multe dintre revistele sau 
editurile noastre nu prevalează criteriul 
de selecţie valoric și estetic, ci acela al 
apartenenţei la o anumită «coterie», cali- 
tatea produsului cultural va avea mult de 
suferit. Și puţini sunt cititorii dispuși să 
rămână, pe termen lung, abonaţi ai unei 
reviste sau fideli unei edituri unde tex- 
tele sunt selectate pe astfel de criterii. În 


fapt, problema de bază este aceasta: lipsa 
asumării chestiunii contactului cu publi- 
cul real şi a testului publicului. Dacă ne 
uităm atât la tirajele revistelor, cât și la 
cele ale majorităţii operelor de ficţiune, 
volumelor de eseistică sau chiar de cri- 
tică literară, vom vedea că acestea sunt 
confidenţiale” e Olimpiu Nuşfelean: 
„Aş vrea să avem confruntări de opinii, 
dar acestea sunt rare, şi ele. Nu atacuri 
exacerbate, ci dialog asumat. Nu mă 
deranjează rivalitatea dintre publicaţii, 
dacă este, dar aş dori să se manifeste fără 
lovituri sub centură, fără cârcoteli sau 
imprecaţii. Scriitorii sunt totuși destul 
de blânzi, își consumă părerile sau frus- 
trările în cercuri de diferite dimensiuni. 
Şi poate că nu vor ca disputele lor litera- 
re să fie amestecate cu disputele gratuite 
din prezentul politic.” 


200 de pagini de 
Convorbiri literare 


Un număr generos (200 de pagini, 
format A4) în texte bune de citit este 
numărul 2 din Convorbiri literare. Ast- 
fel, Cassian Maria Spiridon scrie despre 
„Lumea fluidă a digitalizării”, Vasile Spi- 
ridon opinează despre ce mai înseamnă 
critica literară azi, scriitorul Theodor 
Codreanu răspunde întrebărilor unui 
interviu, cum şi scriitorul lon Hadârcă, 
Ion Papuc intră în „Subteranele literatu- 
rii din comunism”, Gheorghe Grigurcu 
scrie despre „Efectul pozitiv al tonului 
bemolizat”, Cornel Ungureanu — „Des- 
pre Vakulovski, cei trei: Alexei, Alexan- 
dru şi Mihail. Şi... al patrulea”. În afară 
de rubricile deja consacrate, am mai par- 
curs cu interes articolul Ioanei Diaco- 
nescu — „Mihail Sadoveanu și francma- 
soneria. Pro şi contra în presa vremii”, 
pe cel al lui Constantin Bostan — „1916- 
1917: Trădări şi trădători pe frontul 
român”, cronicile literare semnate de 
Cristian Livescu — „Imperiul umbrelor 
din neantul amiezii”, Constantin Dram 
— „Aquilla non capit muscas, note pe sea- 
ma unei epoci răsturnate”, Cristina Scar- 
lat — „Cioran ou la chance de Pechec”, 
Adrian Dinu Rachieru — „Caligraful Va- 
leriu în Colonia de scribi”, Vasile Spiri- 
don — „Arhaicul în actualitate”, Antonio 
Patraş — „Ultimul Macedonski”, Ema- 
nuela Ilie — „Întunecat, creativ, translu- 
cid (II)”, Alexandra Olteanu — „Robert 
Şerban şi proza omenescului augmen- 
tat”, Adrian G. Romila — „Dincolo, 
altceva”, loan Lascu — „Un eşec istoric 
implacabil”, Gellu Dorian — „Mihai Ur- 
sachi — Marea înfăţişare”, Maria Epatov 
— „Condamnaţi la suferință. Cum şi de 
ce (mai) poate scrie Varujan Vosganian 
după Cartea şoaptelor”, Maria Trandafir 
— „Conştiinţă rănită şi adevăruri uita- 
te”, Ion Cristofor — „Marius Țion — un 
poet crepuscular”, Adrian Jicu — „Nimic 
nou... Mai semnează, în acest număr al 
revistei din lași Pompiliu Crăciunescu, 
Constantin Coroiu, Liviu Papuc, Simi- 
on-Alexandru Gavriș, Dragoş Cojocaru, 
Ovidiu Pecican, Dan Ciachir, Magda 
Cârneci, Florin Crişmăreanu, Bogdan 
Mandache, Marius Chelaru, Simona 
Modreanu, Ioana Costa, Marian Sorin 
Rădulescu, Alex Vasiliu, loan Holban, 
Octavian Mihalcea, Emilian Marcu, Va- 
lentin Talpalaru, Nicolae Sava. (A.P.) 


L] 


lucrări ale artistului vizual BOGDAN RAȚA 


O Amintirea lui Dumitru M. Ion se 
împrăştie prin câteva gazete de provincie 
care nu se îndură să scrie prea mult despre 
poezia, romanele, eseurile, traducerile lui 
Dumitru M. Ion. O pagină — prima pagi- 
nă — din Argeșul, 15 februarie 2022, pro- 
pune un editorial, „La moartea unui poet 
nepreţuit”. „Duminecă s-a stins Dumitru 
M. Ion poet, prozator, dramaturg, critic 
de film şi de teatru, traducător, fondato- 
rul «Nopţiilor de poezie de la Curtea de 
Argeş». A fost un copil teribil al poeziei 
româneşti. Un poet nepreţuit”. În interi- 
orul publicaţiei, articolul primarului mu- 
nicipiului Curtea de Argeş, al lui Mihai 
Golescu („La moartea unui prieten nepre- 
ţuit”) şi al lui Dumitru Augustin Doman 
(„Scribul Ioan şi mâna lui de aur”). 9 În 
Răsunetul cultural, Magazin literar-artis- 
tic realizat de Societatea scriitorilor din 
Bistiţa-Năsăud, putem citi ştiri despre 
„Festivalul internaţional de poezie şi mu- 
zică”: participări din România (lon Pop, 
Ion Mureşan, Denisa Comănescu, Miru- 
na Vlada ş.a.), Spania (Bibiana Collado 
Cabrera), Republica Moldova (Veronica 
Şefâneţ), dar şi o seamă de jurnalişti de la 
publicaţiile de cultură din România.. Di- 
rectorul festivalului este Gavril 'Ţărmure, 
editor important, personalitate de seamă 
a locului. O Din Sighişoara ne trimite 
Dorin Ştefănescu un eseu despre Sorin 
Titel. Şi volumul Zexre şi contexte. Abor- 
dări bermeneutice. Volumul se încheie cu 
un splendid eseu, „Estetica vieţii”: prima 
parte preia o pagină din Gheorghe Cră- 
ciun, „Cu garda deschisă”, următoarele 
numesc o continuitate sau o bună aminti- 
re a lui Gheorghe Crăciun? „Conceperea 
trupului ca spaţiu al existenţialului îi con- 
feră acestuia de la bun început un statut 
privilegiat. Tot ceea ce e esenţial pentru 
om se petrece în trup şi are un trup: ori- 
zontul trupului primeşte la sine simţirile 
şi durerea, bătrâneţea şi moartea”. @ În 
Scrisul românesc, 3/ 2022, lângă amintiri- 
le de demult ale Irinei Mavrodin, putem 
citit şi amintiri ale lui I.D. Sârbu despre 
Craiova: „Eu când am venit în Craio- 
va, în 1964, de cine era să mă sprijin? 
Sunt un profesionist al dialogului (cred 
în virtuțile dialectice ale dialogului mai 
mult decât în legile primare ale judecății 
logice), am servit toată viaţa, ca un soldat 
simplu, în armata Măriei Sale Limba Ro- 
mână; de cine era să mă sprijin, ca artă, 
valoare, chemare dacă nu de această bă- 
trână instituţie de cultură a Cuvântului, 
care a fost şi care rămâne în vecii-vecilor, 


Teatrul? Am învăţat meserie pe scena tea- 
trului, am învăţat artă la spectacolele tea- 
trului, voi învăţa un pic de veșnicie tot de 
la acest bătrân Teatru Naţional, care s-ar 
putea să-şi aducă aminte de numele meu 
şi după ce eu nu voi mai fi. Îngenunchez 
şi mă rog zeiţei Thalia să nu mă uite şi să 
nu mă urgisească. Fie ca premiera a doua 
cu „Arca Bunei Speranţe” să fie un simbol 
şi un bun augur. Salut veșnicia scenei, fi- 
indcă salut veșnicia Cuvântului rostit pe 
această scenă. Cu cele mai bune speranţe, 
Ion D. Sîrbu, Craiova, iulie 1989”. În 17 
septembrie 1989 viaţa lui I. D.Sirbu se 
încheie. 9 În 2022, cinci membri impor- 
tanţi ai Filialei Timişoara a Uniunii Scri- 
itorilor (Eugen Dorcescu, Şerban Foarţă, 
Doina Bodgdan-Dascălu, Ilie Cristescu şi 
Ion Şerban Drincea) împlinesc 80 de ani. 
Tot anul acesta ne amintim că în 1912 
a încetat din viață Caragiale. La patru 
ani de la moartea lui, Octavian Goga 
povesteşte cum a fost vizitat, în închi- 
soarea de la Seghedin, de marele scriitor: 
„Cînd deschid uşa, mă ia în braţe şi mă 
sărută pe amindoi obrajii nenea Iancu 
Caragiale... «— Am venit, băiete, am venit 
să văd cum o duci aici la pension... Nu 
ţi-am spus eu să te astimperi... Ai?...». Şi 
privindu-mă pe sub ochelari mă cerceta 
de sus pînă jos. / —«lan ridică mîinile să 
văd urmele lanțurilor... Săracu de tine... 
Uite, ţi-am adus nişte merinde şi două 
sticle de şampanie să le bem noi laolaltă 
aici în Kecskemét, la magyar királyi al- 
lamfoghăz, mă rog frumos...». / Nenea 
Iancu era mai tînăr ca oricînd. Se plimba 
de-a lungul odăii cu paşi largi, se oprea 
cîteodată, potrivea ochelarii de după cari 
strălucea acelaşi neastimpăr al ochilor cu 
sclipiri de oţel şi vorba lui era vechea îm- 
pletitură de fulgere cari cădeau tumultu- 
os ca totdeauna. ([Octavian Goga, „Două 
morminte”, Bucureşti, 1916, p. 916.10 
În România literară, nr. 9 a.c. Vasile Dan 
ne oferă un eseu despre volumul Simfo- 
nia mută de Nichita Danilov, oprindu-se 
asupra nuvelei „La masa oficială”. „În ea, 
personajele principale sunt Medvedev şi 
Putin. Cine sunt dânşii? Sunt două naturi 
umane ciudate care îngrozesc lumea de 
astăzi, cu psihologia, ideile şi faptele lor 
». În proza lui Nichita Danilov, scrisă cu 
câţiva ani mai demult raportul dintre cei 
doi şi lume este următorul......”. Şi eseul 
se încheie cu „În fine, vedeţi, de aceea e 
frumoasă literatura! Mai întâi conservă 
viaţa pentru viitorime. Apoi anunţă ce se 
va întâmpla” O Ce se va mai întâmpla, 
nu doar în Bucureştii României literare, în 
Iaşii lui Nichita Danilov sau în Aradul lui 
Vasile Dan. În capitală, în provincie şi... 
în restul lumii. 

= 10 insulă ortodoxa 


loan T. MORAR 


Am auzit despre mînăstirea Solan de 
la Ana-Maria (căreia noi îi zicem Anca 
din Hyères), cu ocazia vizitei noastre la 
schitul românesc de pe insula Porque- 
rolles, din Parcul Naţional Port-Cros, 
insulă despre care am mai scris ca despre 
un show-room al Paradisului. Înainte 
de a fi un locaș de cult românesc, a fost 
unul grecesc, în care și-a dus viaţa și şi-a 
rostit rugăciunile părintele Serafim. Un 
francez ortodox care a stat o vreme pe 
Muntele Athos, la Simon Petra, apoi, în 
1995, a ajuns pe insulă, a transformat un 
fort militar nefolosit (Fort de la Repen- 
tance) în locaș de cult. L-a numit Mînăs- 
tirea Sfintei Marii din Deşert. În 2017, la 
90 de ani, s-a retras la Mînăstirea Solan. 
Da, încă o mînăstire grecească, nu singu- 


zie şi vizităm împrejurimile. Minăstirea 
Solan a urcat repede în fruntea listei lo- 
curilor de vizitat, așa că, într-o sîmbătă, 
după ce ne-am asigurat că sînt permise 
vizitele și după ce Anca a dat şi ea un te- 
lefon, să ne anunţe, am pornit cu mașina 
lui Puiu spre ţinutul Cevennes. 

Pînă la Avignon aş putea merge și 
cu ochii închişi, şi Puiu la fel, deşi sînt 
convins că asta ar fi o abatere de la Co- 
dul Rutier. Am ieșit de pe autostradă la 
Orange (acolo unde se ţine un celebru 
festival de operă, în Teatrul Antic) şi 
ne-am lăsat duşi de GPS printre zeci de 
podgorii din „Coastele” Rhonului, Tavel, 
Lirac, Laudun şi alte nume care-i fac să 
viseze pe amatorii de vin. Nu e departe 
nici Châteauneuf-du-Pape, dar cum evo- 
că un vin catolic, nu ne gândim la el, noi 
mergem spre mica oază de vin ortodox. 
Ne-a trebuit conciliul de la Niceea, su- 
portăm şi separarea vinurilor! 


rovensale 


ra, din Franţa, această ţară obsedată de 
laicitate. Demonul comparaţiei mă face 
să mă întreb cîte mînăstiri catolice sînt 
găzduite de România sau de Grecia. Dar 
nu-i dau ascultare, nu vreau răspuns. 
hiar ortodoxia română se bu- 
cură de o bună reprezentare, 
numărînd peste zece mînăs- 
tiri. A unsprezecea e cea de la Porque- 
rolles, predată românilor prin strădania 
Ana-Mariei, care a făcut toate demersu- 
rile administrative pentru ca fostul fort 
să nu se întoarcă în circuitul turistic al 
insulei. Uitasem numele, pînă cînd, din 
nou, graţie Ancăi, Minăstirea Solan mi-a 
revenit în atenţie, printr-un vin minu- 
nat făcut acolo de măicuţe. E produs cu 
Indicaţie Geografică Protejată Cevennes, 
se numeşte Cuvée Saint Porphyre, adică 
Sfîntul Porfirie, are 13,5 grade şi e făcut 
din Cabernet Franc, Pinot Noir şi Syrah. 
Am rămas cu numele Solan în postgust. 
Mi-am spus că merită o vizită la faţa lo- 
cului, cînd se va ivi prilejul. Iar el s-a ivit 
la încă o vizită a Mihaelei şi a lui Puiu 
Atanasiu din Constanţa, în La Ciotat. 
Puiu are o echipă de sudori în 
Şantierul de reparat iahturi, așa că, din 
cînd în cînd, vine în zonă. Dar cum 
șantierul nu lucrează în weekend (nu 
uitaţi că Franţa a oficializat 35 de ore de 
muncă pe săptămînă), profităm de oca- 


E februarie, butucii de vie n-au scos 
mugurii, stau aliniaţi perfect și așteaptă, 
ca şi noi, de altfel, să treacă lunile de 
iarnă. Sîntem pe un „drum al Vinului”, 
zeci de panouri şi de săgeți ne îndrumă 
spre cave, crame și château-uri unde am 
putea să gustăm și să cumpărăm. Dar 
noi ne ţinem palatul bucal intact, ştim 
că la capătul drumului ne aşteaptă răs- 
plata: Sfintul Porfirie cu încă un grup de 
sfinţi ce au ajuns pe etichete, în diverse 
combinaţii de struguri. (Spoiler: soco- 
teală greşită, veţi vedea, călugărițele nu 
fac şi degustări). 

Nu e soare, dar e bine, cum ar zice 
Coşbuc, colinele sînt înverzite acolo 
unde nu sînt plantate viile, adică din loc 
în loc. Ne gîndim ce-ar fi dacă, pentru o 
săptămînă, omenirea nu ar consuma vin. 
E greu de imaginat, dar cred că Franţa (şi 
nu numai ea) ar da faliment. Ar rămîne 
pe stoc cu miliarde de pahare. Doamne 
fereşte! Apocalipsa va fi atunci cînd nu se 
va mai vinde vinul! 

Cînd ne apropiem la vreo 20 de km, 
mânăstirea este deja semnalată. Ne aflăm 
pe drumul cel bun. Ajungem și sîntem 
îndrumați spre parcare. Din exterior, tot 
locul mă duce cu gîndul la o mare gos- 
podărie transilvană, cu ziduri serioase. 
O luăm după indicatorul Librărie, uşa 
e încuiată, scrie să sunăm, o facem și o 


măicuţă tînără, cu ochelari, ne deschide. 
Ştie că venim, într-un fel ne şi aştepta. 
Ne răspîndim prin librărie, eu la vinuri, 
Puiu, Mihaela şi Carmen la celelalte raf- 
turi. Mă asigur că, da, stocul de vinuri 
este bogat, pentru toate messele. 

E cazul să mă interesez și de cărți. 
Trec, totuși, drept intelectual. E o ofertă 
bogată, văd şi două lucrări ale părinte- 
lui Andre Scrima (una este despre Ru- 
gul Aprins — cunoscătorii şi credincioşii 
ştiu). Simt un fel de avînt şi de încântare, 
Doamne, cîte ar mai fi de citit! Sînt cî- 
teva pe care le-aş cumpăra. Totuși, după 
ce-mi verific portofelul, pînă la urmă 
aleg doar una, scrisă de un general fran- 
cez, Marc Paitier, Les Vignerons du Ciel. 
Les moines et le vin („Vinificatorii Ceru- 
lui. Călugării şi vinul), pe care, pînă la 
urmă, o voi cumpăra, deși lucrurile nu 
s-au petrecut așa de simplu. Aleg și o 
icoană care m-a atras de cum am intrat, 
reprezentînd Izvorul Tămăduirii. Sînt, 
cumva, în temă: vin, cer, călugări, izvor, 
tămăgaire. 

ntâlnesc şi ceva neașteptat, deși, 

dacă aș fi fost mai atent atunci 

cînd m-am documentat despre 
Solan (că doar textele astea nu se nasc din 
nimic, nu sînt atît de talentat!), ar fi tre- 
bui să aflu și asta. Există o fundaţie. Pri- 
etenii Mînăstirii Solan, iar preşedintele 
ei a fost, pînă la moartea sa recentă, anul 
trecut, o mare figură a credinţei, dar şi a 
ecologiei, Pierre Rabhi, un înţelept, ro- 
mancier şi agricultor. Născut musulman, 
în Algeria, se convertește la catolicism, 
trece prin antroposofie şi ajunge, iată, 
apropiat, foarte apropiat, de o mînăstire 
ortodoxă grecească din Franţa. Charis- 
matic tocmai prin lipsa charismei, Pierre 
Rabhi a fondat mișcarea „Colibri”, care 
porneşte de la o legendă amerindiană pe 
care bătrînul înţelept o povestea cu plă- 
cere: „În timpul unui incendiu în pădu- 
rea amazoniană, toate animalele intră în 
panică şi nu ştiu ce să facă. În acest timp, 
minuscula pasăre colibri merge la rîu, ia 
apă în cioc și o varsă deasupra incendiu- 
lui, şi face asta de zeci de ori, neobosită. 
Pînă cînd e întrebată cu destulă supărare 
de celelalte animale: ce faci tu cu stropii 
ăștia minusculi, aici? Iar pasărea colibri 
răspunde: eu îmi fac partea mea”. 

Pierre Rahbi și-a făcut partea lui: a 
fondat, într-un fel, ecologia creștină. A 
organizat exploatarea terenurilor agrico- 
le din care trăiește Mănăstirea Solan, vi- 
nul fiind obţinut în biodinamie (Google 
vă ajută). Înainte de exploatarea agricolă, 
pe cînd erau mai puţine suflete aici, sin- 
gurele produse ale mînăstirii erau cele ale 
unui atelier de croitorie și de ornamente 
liturgice, dar asta nu reușea să acopere 
cheltuielile. 

upă ce ne adunăm ceea ce 

am vrea să cumpărăm, la 

casierie, sora  librăreasă, 
cea cu ochelari, ne dă o veste proastă. 
POS-ul nu merge, mînăstirea e destul 
de izolată și internetul fuge ca de tămâie. 
Soluţia pe care ne-o propune este să ur- 
căm în maşină, să mergem vreo doişpe 
km spre Uzès şi, cînd ajungem în Saint- 
Quentin-la-Poterie, vom găsi în piaţă un 
bancomat. Nu avem încotro, nu avem 
atiția bani gheaţă, mergem în localitatea 
cu nume de sfînt și de ulcele, frumoasă, 
izolată, o parte din Franţa profundă (nu 
cred că aş putea trăi aici), și scoatem ba- 
nii. Ne întoarcem și plătim, fiecare ce a 
tîrguit. 


De acum, mergem în biserică, vine o 
altă măicuță care ne conduce. Între timp, 
maica Lazaria, cu care a vorbit Anca, ne 
spune că părintele Serafim e obosit, a 
spovedit azi multă lume şi nu poate să 
se întoarcă în miînăstire, locuinţa sa fi- 
ind undeva mai departe. În plus, ca un 
pustnic practicant, se simte destul de 
bine în singurătatea acestei după-amieze 
de sîmbătă. 

Biserica e o surpriză: e frumoasă, dar 
nu are picturi pe pereţi. Pentru că, ne 
spune maica Hermiona, ghida noastră, 
încă nu e terminată, e o biserică nouă. 
Construită de meşteri români. Moment 
de mîndrie. 

ot aşezămîntul, cu hramul 

Protecţiei Maicii lui Dom- 

nului, de altfel, e recent, 
datează din 1984, cînd părintele Pla- 
cid şi Părintele Serafim au cumpărat 
construcţia aflată pe locul actual al mîn- 
ăstirii. În 1991, aici existau opt călugărițe 
şi o novice. Acum, cînd stăm noi de 
vorbă cu ghida noastră, sînt optsprezece 
suflete, conduse de stareţa Hipatia. Ea, 
ghida, e din Estonia, da, e și o româncă 
printre ele, acum e ocupată cu treburile 
gospodăreşti, nu o putem vedea. Apoi, 
celelalte sînt din Grecia, Brazilia, Elveţia, 
Portugalia și, bineînţeles, din Franţa. 

Sîntem poftiţi într-o încăpere lîngă 
biserică, unde ne sînt servite niște pră- 
jituri (foarte bune), făcute, bineînţeles, 
la fața locului. Totul e autogospodărire 
în mânăstire, care, dincolo de dimensi- 
unea spirituală, are un comportament 
economic foarte clar. Maica Hermiona 
ne întreabă dacă vrem să bem ceva, mie- 
mi trece prin gînd să cer o degustare de 
vinuri, dar mă opresc, mi se pare că nu 
ăsta e răspunsul pe care îl aşteaptă. Așa că 
optăm pentru un sirop de mentă foarte 
bun. Dar, totuși, întreb şi cum se face 
aici vinul, chiar mă interesează. Toată lu- 
mea participă la lucrările viei, la tăiere, 
la cules, există, însă, o soră responsabilă, 
apoi, ca ajutor din afara mînăstirii, un 
bărbat vînjos care face lucrurile mai gre- 
le, plus un oenolog care veghează, prac- 
tic, la calitatea vinului. 

e luăm rămas bun de la gaz- 

da noastră şi, în drum spre 

parcare, ne întîlnim cu un 
preot. Ortodox? Da, ortodox, după vor- 
bă, după port. E francez şi are o parohie 
la Avignon. Există o biserică ortodoxă la 
Avignon, chiar în fosta cetate a papilor? 
În capitala vremelnică a catolicismului? 
Asta chiar că e ceva: „Da, avem două pa- 
rohii, cea în care slujesc eu, în franceză, 
şi una românească”. Mihaela îi spune 
că nu am reușit să fim binecuvîntaţi de 
părintele Serafim, iar preotul avignonez 
repară situaţia şi ne binecuvîntează el. Îl 
întreb care e prezenţa ortodoxă în zonă 
şi aflăm că de cînd s-a fondat Minăsti- 
rea Solan, în comunele din jur s-au mu- 
tat multe familii ortodoxe. Așa precum 
credincioşii evrei, care se mută aproape 
de sinagogă ca să poată merge pe jos. 

Pentru cei interesați de prezența 
ortodocșilor în Franţa, un amănunt: 
adjunctul Mitropolitului Iosif, cel care 
păstorește ortodocşii români din Euro- 
pa Occidentală, este episcopul Marc, un 
francez, care, înainte de a alege haina că- 
lugărească (a făcut Seminarul la Iași și a 
petrecut cîțiva ani la o mînăstire din Mol- 
dova) a fost arhitect în capitala Franţei. 
Necunoscute sînt căile Domnului! 

Cum pe Sfântul Porfirie am apucat 
să-l cunosc și să-l apreciez, am plecat 
spre casă cu Sfîntul Ambrosie (Caber- 
net Franc, Pinot și Syrah), Sfintul Mar- 
tin (Syrah, Grenache, Cinsault) și, alba 
Sfântă Catherina (Vermentino). Noroc și 
Doamne ajută! 


